የዶር መሃሪ ታደለን ፅሁፍ አነበብሁት። https://meharitaddele.info/2020/05/the-limits-of-legal-solutions/\nየአስቸኳይ ጊዜ አዋጅ የሚታወጀው ለመንግስት ተጨማሪ ስልጣን በመስጠትና መብቶችን በመገደብ በሽታውን ለመዋጋትና የህዝብን ደህንነት ለመጠበቅ አስፈላጊ ከሆኑ ብቻ ነው። መንግስትም ለራሱ የሚሰጣቸው ስልጣኖችና የሚገድባቸው መብቶች ለዚህ አላማ አስፈላጊ ሲሆኑና በዚሁ ልክ ብቻ ነው።\nእንደ ነገሩ ሁኔታ ምርጫን ማገድ አስፈላጊ ሊሆን ይችላል ባይ ነኝ።\nዶር መሃሪ፤ አስፈላጊ እስከሆነ ድረስ ተጨማሪ ስልጣንን ለመንግስት የመስጠትና መብትን የማገድ ውጤት እንጂ አስቸኳይ ጊዜ አዋጅ ምርጫን የማገድ ውጤት የለውም ባይ ነው። ስለዚህ አስቸኳይ ጊዜ አዋጅ ታዉጆ የምክር ቤቱ የስራ ዘመን ቢያበቃ፤ ምክር ቤቱ ተበትኖ መንግስት ኬርቴከር መንግስት ብቻ ይሆናል ባይ ነው።\nይህማ ከአስቸኳይ ጊዜ አዋጅን አላማና መንፈስ ጋር አብሮ አይሄድም። በሽታ መብትን የሚገድብና ስልጣንን የሚጨምር ውጤት ካለው (በሽታውን ለመከላከልና ህዝብን ለመጠበቅ) በሽታው ሳይጠፋ የምክር ቤት የስራ ዘመን ማለቅ መንግስትን የኬርቴከር መንግስት ካደረገው እኮ በአስቸኳይ ጊዜ አዋጅ የተገደቡ መብቶችና የተገኙ ስልጣኖች ሊጠፉ ነው፥ እንደውም ከዛ በፊት የነበረውንም ስልጣን ሊያጣ ነው። በሽታው ያላመጣውን ጉዳይ የስራ ዘመን ማለፉ እንዲያመጣው መፍቀድ ይሆናል። ለኔ ይህ ተቀባይነት የለውም።\nለኔ ዋናው ነገር ምርጫውን ማራዘም በሽታውን ለመከላከልና የህዝብን ደህንነት ለማረጋገጥ አስፈላጊነት ጉዳይ ነው። ህገመንግስታዊነት ሙግት የሚነሳው መንግስት ይህን አስፈላጊነት አላረጋገጠም በሚል ብቻ ነው።\nምርጫው ህገመንግስታዊ በሆነ መንገድ የሚራዘምበት እድል ስለመኖሩ በሃሳብ ብንለያይም፤ ዶር መሃሪ እስካሁን በሚገባ ያልተዳሰሰን ጉዳይ ማንሳቱን ጥሩ አንስቷል። አስፈላጊ ስለመሆኑ ማስረዳት የሚገባው አሜሪካ፥ ቻይና፥ ጣሊያን፥ ብራዚል እና የመሳሰሉ ሃገራት በሽታው ያለውን ሁኔታ በመጥቀስ ሳይሆን ሃገራዊ ሁኔታው ጋር በማያያዝ ብቻ ነው። ይህ ትኩረት ያላገኘን ሃሳብ ዶር መሃሪ በፅሁፉ አንስቷል።\nበተጨማሪም ዶር መሃሪ ታደለ በፅሁፉ ማጠናቀቂያ እንዲህ ይላል There are two ways to address the legitimacy deficit: establishing a broad transitional government of national unity that brings together the pockets of dispersed legitimacy and power centres together. Many political forces and others have demanded this for a long time. However, it is unconstitutional, as the constitution under Article 60 stipulates that the caretaker should elected representatives.\nየፅሁፉ መነሻም ይህ ነው።\nየፌዴራልና የክልል ምክር ቤቶች የስራ ዘመን ከማለቁ በፊት ምርጫ ማከናወን ካልተቻለ፤ መፍትሄው የህግ ሳይሆን የፓለቲካ እንደሆነ ይነገራል። የፓለቲካ መፍትሄን አስመልክቶ ከዚህ በፊት ያለኝን እይታ ለማብራራት ሞክሬያለሁ። ባጭሩ ለማስቀመጥ ያህል የሚከተለው ነው። የፓለቲካ መፍትሄም ቢሆን በህግ ማእቀፍ የሚከወን ነው። የፓለቲካ መፍትሄ የሀገሪቱን ህግጋት፤ በተለይ ደግሞ ህገመንግስቱን ባልተፃረረ መልኩ መተግበር አለበት። ይህ አንደኛው ነው። ሁለተኛ፤ የፓለቲካ መፍትሄን እንደ መብት ወይም ግዴታ የሚወሰድ አይደለም። ቃሉ እንደሚጠቁመው ስሌቱ ፓለቲካዊ ነው። የፓለቲካ ድርጅቶች በፓለቲካ መፍትሄው መሳተፋቸውና አለመሳተፋቸው፤ ከተሳተፉ ደግሞ የተሳትፎው ቅርፅና ይዘት የሚወስኑት ፓለቲካዊ በሆነ የተናጥል ስሌት ነው። “እንዲህ አይነት ቅርፅና ይዘት ባለው መፍትሄ ብሳተፍ፤ የሚያስገኝልኝ ፓለቲካዊ ጥቅም ምንድን ነው?” የሚለውን ያሰላሉ። ከእነ እገሌ ጋር እንዲህ አይነት ቅርፅና ይዘት ባለው ፓለቲካዊ ትብብር ብሳተፍ የማገኘው ፓለቲካዊ ጥቅም የለም ብሎ የሚያምን ድርጅት አይሳተፍም። እንዲሳተፍም ማስገደድ አይቻልም።\n***መነጋገርና መመካከር እንደ ፓለቲካዊ መፍትሄ***\nለመሆኑ ፓለቲካዊ መፍትሄ ተብሎ የሚቀርበው ምንድን ነው?\nብዙ ጊዜ ግልፅ አይደለም። አንዳንዶቹ ፓለቲካዊ መፍትሄ ሲሉ፤ መመካከርን፥ መነጋገርን የሚጠቁሙ ይመስላሉ። ታዲያ አሁን ስልጣን ላይ ያለው ብልፅግና ፓርቲና እርሱ የሚመራው የፌዴራል መንግስት ከተለያዩ የፓለቲካ ድርጅቶች ጋር ቢመካከሩ፥ ቢነጋገሩ የትኛውን የሀገሪቱን ህግ ይጥሳሉ?\nየትኛውንም የሀገሪቱን ህግ አይጥሱም። እንደውም ህገመንግስቱ የተመሰረተበት የህዝቦች ሉአላዊነት መርህ፤ የሀገሪቱ መንግስት በህዝብ የተመረጠና አሳታፊ መሆን አለበት። ስለዚህ መንግስት ከተለያዩ ድርጅቶች ጋር ቢመካከር፥ ቢነጋገር የህዝቦችን ሊአላዊነት ያከብራል እንጂ አይጥስም።\nበምክክሩና ንግግሩ የተወሰኑ የህብረተሰብ ክፍሎችንና ድርጅቶችን ምክንያታዊ ባልሆነ መልኩ እንዳይሳተፉ ቢያደርግ እኩልነትንና የህዝቦችን ሊአላዊነትን የሚቃረን ይሆናል።\nአሳታፊነት፥ መመካከር ህጉም የሚጠይቀው ነገር ነው። በእርግጥ ለተሳትፎና ምክር ጠሪው አካል፤ መንግስት፤ የተሳትፎው ጥሪውን እና መንገዱን የሚወስነው በፓለቲካዊ ትርፉ ነው። ይህ ፓለቲካዊ ትርፍ ስሌት ህጉን እስካልተቃረነ ድረስ ችግር የለውም።\nግልፅ መሆን ያለበት ግን በንግግርና ምክክር የተደረገ የህገመንግስት ጥሰት ኢህመንግስታዊ ከመሆን አይድንም። በንግግርና በምክክር ህገመንግስታዊ በሆነ መልኩ ህገመንግስቱ ካልተሻሻለ በስተቀር።\n***የሽግግር መንግስት እንደ ፓለቲካዊ መፍትሄ***\nየሽግግር መንግስት አንደኛው ፓለቲካዊ መፍትሄ እንደሆነ ይነገራል። የሽግግር መንግስት ማለት ምንድር ነው?\nፓርላማውን በማፍረስ የሚቋቋም መንግስት ነው? ፓርላማውን ህገመንግስታዊ በሆነ መንገድ ማፍረስ ይቻላል። ይህ ሲሆን ግን ምርጫ በስድስት ወር ውስጥ መከወን አለበት። ለስድስት ወር ምርጫ ሲከወን ግን የመንግስትን ስልጣን ይዞ የሚቆዬው በስልጣን ላይ የነበረው ፓርቲ ነው። ይህ ፓርቲ ዋና ስራው ምርጫን ማከናወን ሆኖ፤ አስተዳደራዊ ስራዎችን ብቻ እየሰራ ይቆያል። አዲስ ህጎችን ማውጣት አይችልም።\nበስልጣን ላይ የነበረው ፓርቲ ለስድስት ወር የእለት ተእለት ስራዎችን ብቻ እየሰራ ይቆያል ማለት ምንድር ነው? የተለያዩ መስሪያ ቤቶች እየመሩ ያሉ የፓለቲካ ተሿሚዎች፥ ሚኒስትሮችና ሌሎች ባለስልጣኖች፥ ይቀጥላሉ ማለት ነው። ፓርቲው ከወሰነም እነዚህ ተሻሚዎች በአዲስ ተሿሚዎች ሊተኩ ይችላሉ፤ ለስድስት ወሩ። ሚኒስትሮቹም እንዲሁ። ሌላው ቢቀር የፓለቲካ ፓርቲው ጠቅላይ ሚኒስትሩን ሁሉ ሊቀይር ይችላል ማለት ነው። ዋናው ጉዳይ ፓርቲውና አዲሶቹ ተሿሚዎች የመንግስት የእለት ተእለት ስራ ከመከወን ሌላ፤ አዳዲስ ህጎችን ማውጣት አለመቻላቸው ነው።\nይህ የስድስት ወር መንግስት የሽግግር መንግስት ሊባል ይችላል። ብዙ ጊዜ ግን የሽግግር መንግስት የሚባለው የተለያዩ የፓለቲካ ድርጅት መሪዎች የተሳተፉበት ነው። ታዲያ ይህ የስድስት ወር የሽግግር መንግስት የተለያዩ የፓለቲካ ድርጅት መሪዎች የተሳተፉበት ሊሆን ይችላል?\nመልሱ፤ አዎ ሊሆን ይችላል ነው። ምንም የሚከለክል ነገር የለም። ስልጣን ላይ የነበረው ፓርቲ፤ በራሱ የፓለቲካ ትርፍ ስሌት፤የስድስት ወሩን መንግስት ሌሎቹን ፓርቲዎች ባሳተፍ መልኩ ላከናውነው ቢል የሚከለክለው ነገር የለም። ዋናው ነገር፤ ይህ የሽግግር መንግስት ስድስት ወር ማለፍ አይችልም። እንዲሁም ምርጫን ከማከናወን እና የእለት ተእለት ስራን ከመስራት ውጭ አዲስ ህግ ማውጣት አለመቻሉ ነው።\nአንዳንድ ሰዎች እንደ መፍትሄ የሚያቀርቡት የሽግግር መንግስት ይህን አይነቱን መንግስት ለመጠቆም ከሆነ፤ ከህገመንግስቱ ጋር የሚቃረን መፍትሄ አይደለም። ዋናው ነገር፤ በስልጣን ላይ ያለው ፓርቲ የሚሰራው የፓለቲካ ትርፍ ስሌት ነው።\nፓርላማው ሳይፈርስና ህገመንግስታዊ በሆነ መንገድ እየቀጠለ፤ በስልጣን ላይ ያለው መንግስት የሽግግር መንግስት ማቋቋም ይችላል? እንደ የሽግግር መንግስቱ አይነት ይወሰናል። በሽግግር መንግስት ስም የተለያዩ ድርጅት መሪዎችን ፓርላማ ውስጥ እንደ ውሳኔ ሰጪ እንዲሳተፉ ማድረግ ከሆነ፤ ህገመንግስቱን ይፃረራል።\nነገር ግን የሽግግር መንግስት ሲባል፤ የተለያዩ የፓለቲካ ድርጅት መሪዎችን በተለያዩ የሚኒስቴርና ሌሎች መስሪያ ቤቶች አባላት አድርጎ መሾም ከሆነ፤ ህገመንግስቱ ይህን አይከለክልም። ዋናው ነገር ጠቅላይ ሚኒስትሩ የፓርላማ አባል የነበሩና የሆኑ መሆናቸው ነው።\nየፓለቲካ ድርጅት መሪዎችን ፓርላማ ማስገባት የማይቻል ነገር ቢሆንም፤ ኢመደበኛ የሆነ የምክክር ምክር ቤት ከፓለቲካ ድርጅት መሪዎች ጋር ከማቋቋም ስልጣን ላይ ያለውን ፓርቲ የሚከለክለው ነገር የለም። ዋናው ነገር የእንዲህ አይነት ምክር ቤት ውሳኔ አስገዳጅ አለመሆኑ ነው።\nከዚህ በላይ ከዳሰሱኳቸው ውጭ የሆኑ የሽግግር መንግስት ሃሳቦች ሊኖሩ ይችላሉ። ከላይ የጠቀስኳቸውን በተመለከተ ግን ዋናው ነገር ህገመንግስቱን በስምምነት መጣስ ኢህገመንግስታዊ ከመሆን አይድንም። ነገር ግን ህገመንግስታዊ የሆኑ የሽግግር መንግስቶች ሊቋቋሙ ይችላሉ። ዋናው ነገር ስልጣን ላይ ያለው ፓርቲ የፓለቲካ ትርፍ ስሌት እና በሽግግር መንግስቱ የሚሳተፉ ሌሎች ድርጅቶች ያላቸው የፓለቲካ ትርፍ ስሌት ነው።\nከዚህ በላይ ያለው ፅሁፍ፤ የአስቸኳይ ጊዜ አዋጅ ታውጆ ምርጫው ሲራዘም ስለሚኖረው ሁኔታ አይመለከትም።\nህገመንግስታዊ አስቸኳይ ጊዜ አዋጅ ታውጆ፤ ምርጫው ህገመንግስታዊ በሆነ መንገድ ከተራዘመ፤ ከዚህ በላይ ስለ ሽግግር መንግስት ያልሁት ነገር ለዚህም ይሰራል።\nያልተላመጡ ሃሳቦች ስለሰንደቅ ዓላማ\nዶሮወንዝ የማን ነዉ?


በህግ የተቀመጠ የዉሳኔ አሰጣጥ ስረዓት | JUSTICE\nJune 29, 2020 surafelmoha\tLeave a comment\nauction or justice – gavel on the wooden table\nበአገራችን ወጥ የአስተዳደር ህግ ባይኖርም የአስተዳደር መ/ቤቶች በግለሰቦችና ድርጅቶች ላይ እርምጃ የሚወስዱት ሁለወጊዜ በዘፈቀደ አይደለም፡፡ ይብዛም ይነስም በተለያዩ ዝርዝር ህጎች ላይ የስነ ስርዓት ቅድመ ሁኔታዎች ተደንግገዋል፡፡ ጠቅለል ተደርጎ ሲታይ ከክስ መሰማት ጀምሮ እስከ መጨረሻው ውሳኔ አሰጣጥ ሂደት ድረስ የአስተዳደር መ/ቤቶች የሚከተሉት ስነ ስርዓት በዚህም ፍትሐዊነት የሚገለጽበት መንገድ ደረጃው ይለያያል፡፡ በአንዳንዶቹ ጠበቅ ያለና መደበኛነት የሚታይበት ሲሆን በሌሎቹ ደግሞ ቀላል እና ‘ልል’ ተብሎ ሊገለጽ የሚችል ነው፡፡\nከሞላ ጎደል ሁሉንም የመሰማት መብት እና የኢአድሎአዊነት መርሆዎች ያሟላ በዓይነቱ በአሜሪካው የአስተዳደር ስነ ስርዓት ህግ ላይ ‘መደበኛ’ ተብሎ የተገለጸውን የአስተዳደር ዳኝነት የሚመስል የክርክር ስርዓት የሚገኘው የፋይናንስ ሪፖርት አዘገጃጀትና አቀራረብ አዋጅ ቁ. 847/2006 ላይ ነው፡፡ ስርዓቱ የተዘረጋው ህግን በመተላለፍ ጥፋት በሚፈጽም ኦዲተር ላይ አስተዳደራዊ እርምጃ ለመውሰድ ነው፡፡ ከክስ አመሰራረት እስከ ውሳኔ አሰጣጥ ድረስ የክርክሩ አመራር ስርዓት በአዋጁ ከአንቀጽ 38-43 ባሉት ድንጋጌዎች የሚመራ ሲሆን ሂደቱ አጠር ተደርጎ ሲጠቃለል የሚከተለውን ይመስላል፡፡\nአዋጁ የኢ-አድሎአዊነት መርህን ለማረጋገጥ የሚና መደበላለቅን አስቀርቷል፡፡ የመርማሪነት፣ ከሳሽነት እና ውሳኔ ሰጭነት ሚናዎች በኢትዮጵያ ሂሳብ አያያዝና ኦዲት ቦርድ ሰራተኛ/ተሿሚ ተለይተው ተከፋፍለዋል፡፡ በዚሁ መሰረት ‘መርማሪ ሹም’ የሚባል የቦርዱ ተቀጣሪ ሠራተኛ ወይም ከቦርዱ ጋር የቅጥር ግንኙነት ያልመሰረተ ብቃት ያለው ባለሞያ የምርመራ ተግባር ያከናውናል፡፡ መርማሪ ሹሙ የህግ ጥሰት መፈጸሙን ሲያምንበት ክስ እንዲመሰረት ለቦርዱ ዋና ስራ አስፈፃሚ የውሳኔ ሀሳብ ከማቅረብ ውጪ በራሱ ክስ አያቀርብም፡፡ በአዋጁ የከሳሽነት ሚና የተሰጠው ለስራ አስፈፃሚው ነው፡፡ ስራ አስፈፃሚው ክስ ለመመስረት ከወሰነ በምርመራ ሂደት ውስጥ ተሳታፊ ያልነበሩ ከመካከላቸው አንዱ የህግ ባለሞያ የሆነ ሶስት የቦርዱን ሰራተኞች በክስ ሰሚነት ይሰይማል፡፡ እነዚህ ክስ ሰሚዎች (hearing examiners) ክርክሩን ሰምተው የመጨረሻ ውሳኔ የማስተላፍ ስልጣን አላቸው፡፡\nየዲሲፕሊን ክስ የቀረበበት ሰው ስለቀረበበት ክስ ይዘት የማወቅ እና በራሱ ወይም በጠበቃው አማካኝነት ቀርቦ ማስረጃውን የማቅረብ፣ ምስክሮቹን በመጥራት ቀጥተኛ ጥያቄ መጠየቅና እና ለከሳሽ ምስክሮች መስቀለኛ ጥያቄ የመጠየቅ መብቱ በአዋጁ አንቀጽ 39/2/ ተጠብቆለታል፡፡ በግራ ቀኙ ከሚቀርቡ ማስረጃዎች በተጨማሪ ክስ ሰሚዎች ለጉዳዩ አወሳሰን ጠቃሚ ማስረጃ ይዞ የሚገኝ ማንኛውም ሰው በመጥሪያ በመጥራት በቃለ መሀላ የማረጋገጫ ቃሉን መቀበልና አግባብነት ያላቸውን ሰነዶችና ማስረጃዎች እንዲያቀርብ የማስገደድ ሰፊ ዳኝነታዊ ስልጣን ተጎናጽፈዋል፡፡ ክስ ሰሚዎች በክርክሩ ሂደት የቀረቡትን ማስረጃዎችና ክርክሩን ከመረመሩ በኋላ ክስ የቀረበበት ተከሳሽ አዋጁንና በአዋጁ መሰረት የወጣን ደንብና መመሪያ መተላለፍ አለመተላፉን ይወስናሉ፡፡ የህግ መተላለፍ ከተፈጸመ ማስጠንቀቂያ ከመስጠት ጀምሮ እስከ ፈቃድ መሰረዝ ብሎም እስከ 25,000 (ሃያ አምስት ሺ ብር) የሚደርስ የገንዘብ መቀጮ እና ሌሎች በአዋጁ ላይ የተዘረዘሩ አስተዳደራዊ ቅጣቶችን ማስተላለፍ ይችላሉ፡፡\nከሞላ ጎደል ተቀራራቢ የውሳኔ አሰጣጥ ስርዓት የሲቪል አቪዬሽን ባለስልጣን በሚወስዳቸው አስተዳደራዊ እርምጃዎች ላይ ተፈጻሚ ይደረጋል፡፡ በሲቪል አቪዬሽን አዋጅ ቁ. 616/2001 አንቀጽ 80/1/ ላይ እንደተደነገገው ባለስልጣኑ አስተዳደራዊ እርምጃ ከመውሰዱ በፊት ሊወስደው ስላሰበው እርምጃ ለሚመለከተው ሰው ማሳወቅና እርምጃው ሊወሰድ አይገባም የሚልበትን ምክንያት እንዲያስረዳ ዕድል መስጠት አለበት፡፡ ማስታወቂያው ጥፋት መፈጸሙን የሚገልጽ ክስ ሳይሆን በምርመራ ግኝት ባለስልጣኑ ድምዳሜ ላይ ከደረሰ በኋላ ድምዳሜውን ለማስተባበል የሚደረግ ጥሪ ነው፡፡ ስለሆነም በምርመራ ሂደት ባለስልጣኑ የሚሰማቸውን ምስክሮች መስቀለኛ ጥያቄ የመጠየቅ ዕድል አይኖርም፡፡ ሆኖም ቀጣይ የአዋጁ አንቀጽ 80/4/ ድንጋጌ በጠበቃ ወይም በባለጉዳዩ በራሱ ክርክር የማሰማት መብትን የሚፈቅድ እንደመሆኑ ማስረጃ የማቅረብና ምስክር ማሰማት የስነ ስርዓቱ አካል አድርጎ መቁጠር ይቻላል፡፡ በተጨማሪም የባለስልጣኑ ሠራተኛ የግል ጥቅሙን በሚነካ ጉዳይ በምርመራ ሂደት እንዳይሳተፍ ገደብ የሚጥለው የአዋጁ አንቀጽ 80/3/ በከፊልም ቢሆን ከአድልኦ የፀዳ ውሳኔ እንዲሰጥ ምቹ ሁኔታ ይፈጥራል፡፡\nየአስተዳደር መስሪያ ቤት ህግን በማስከበር ስልጣኑ በቀጥታ ከሚያስተላልፋቸው ውሳኔዎችና ከሚወስዳቸው እርምጃዎች በተጨማሪ በአማራጭ የሙግት መፍቻ ዘዴ ዳኝነታዊ ተግባራት ሲያከናውን ጠበቅ ያለ ስርዓት ይከተላል፡፡ በኢትዮጵያ የውሀ ሀብት አስተዳደር አዋጅ ቁ. 197/1992 የማዕከል ውሀ ሀብት አስተዳደርን አስመልክቶ የቁጥጥር ተግባራት እንዲያከናውን ስልጣን የተሰጠው ተቆጣጣሪ ባለስልጣን የውሀ ግልጋሎት ፈቃድ የተሰጣቸው ግለሰቦች ወይም ድርጅቶች ከፈቃዱ ጋር የተያያዙ መብትና ግዴታዎችን አስመልክቶ በመካከላቸው የሚነሱ ክርክሮችን እንዲሁም በባለ ፈቃድ እና በሌላ ሶስተኛ ወገኖች መካከል የሚፈጠሩ ማናቸውንም ክርክሮች ሰምቶ የመወሰን ስልጣን ተሰጥቶታል፡፡ አዋጁ ለሚኒስትሮች ምክር ቤት በውክልና በሰጠው የህግ አውጭነት ስልጣን መሰረት ክርክሮቹ የሚመሩበት ስርዓት በደንብ ቁ. 115/1997a ተደንግጓል፡፡\nበተቆጣጣሪው ባለስልጣን ዘንድ በሚካሄደው የክርክር አመራር ስርዓት ላይ መደበኛው የፍትሐብሔር ስነ-ስርዓት ህግ ተፈጻሚነት አለው፡፡ በደንቡ ላይ ተለይተው የተቀመጡት ጥቂት የስነ-ስርዓት ድንጋጌዎችም ቢሆኑ ጠበቅ ያሉ ናቸው፡፡ በዚህ የተነሳ በተቆጣጣሪው አካል የሚካሄደው ክርክር በይዘቱ ፍርድ ቤቶች ከሚከተሉት የሙግት ስርዓት ጋር ይቀራረባል፡፡\nክርክሩ የሚጀመረው አቤት ባዩ በሚያቀርበው ማመልከቻ ነው፡፡ ማመልከቻው የክርክሩን ፍሬ ሀሳብ (በእንግሊዝኛው ቅጂ memorandum summarizing the dispute) እና ማስረጃ እንዲሁም የአቤት ባዩን ቅሬታ እና እንዲሰጥለት የሚፈልገውን ውሳኔ አካቶ መያዝ ይኖርበታል፡፡ ስለሆነም በይዘቱ ከመደበኛው የክስ አቤቱታ ብዙም አይለይም፡፡ ተቆጣጣሪው አካል ማመልከቻውን እንደተቀበለ ክርክሩ የሚሰማበትን ቦታና ጊዜ የሚገልጽ መጥሪያና የማመልከቻ ቅጂ ለተከሳሹ እንዲደርሰው ያደርጋል፡፡ በቀጠሮ ቀን ባለጉዳዮች በቀጠሮ ሰዓትና ቦታ ተገኝተው ጉዳያቸውን ያስረዳሉ፡፡ ማስረጃም ያቀርባሉ፡፡ በሁለቱም ወገኖች የሚቀርቡ ማስረጃዎች በተቆጣጣሪው አካል ይመዘገባሉ፡፡ ተከሰሹ መጥሪያ ደርሶት ካልቀረበ ጉዳዩ በሌለበት ይሰማል፡፡ ተቆጣጣሪው ጉዳዩን ሰምቶ የሚሰጠውን ውሳኔ ባለጉዳዮች እንዲያውቁት ማድርግ ያለበት ሲሆን በተጨማሪም የውሳኔውን መዝገብ ግልባጭ የመስጠት ግዴታ አለበት፡፡\nበደንቡ ላይ ለውሳኔ ምክንያት መስጠት እንደ ቅድመ ሁኔታ አልተቀመጠም፡፡ ይሁን እንጂ ተቆጣጣሪው እንደ አግባብነቱ የፍትሐብሔር ስነ ስርዓት ህጉን ተፈጻሚ የማድረግ ግዴታ ያለበት እንደመሆኑ ምክንያት የጎደለው ውሳኔ በፍርድ ቤት መሻሩ አይቀርለትም፡፡\nየመሰማት መብት በህጉ ቢፈቀድም በጥቅል አነጋገር በሚገለጽበት ጊዜ የመብቱን ወሰን አፈጻጸም አስቸጋሪ ያደርገዋል፡፡ ለምሳሌ የኢትዮጵያ ምርት ገበያ ባለስልጣን የክፍያ መ\nፈጸሚያ ተቋምን ወይም የግብይት ፈጻሚዎችን ወይም የማህበራቸውን ዕውቅና ከማገዱ ወይም ከመሰረዙ በፊት መጀመሪያ የተቋሙ ኃላፊዎች በማስታወቂያ እንዲያውቁት ማድረግና ለባለጉዳዩ የመሰማት ዕድል መስጠት ይኖርበታል፡b የድንጋጌው አነጋገር የጠቅላላነት ባህርይ ቢታይበትም የመሰማት መብት መሰረታዊ የአስተዳደር ፍትሕ ጥያቄ እንደመሆኑ ዕውቅና ከመታገዱ ወይም ከመሰረዙ በፊት ቅድመ ክስ ማስታወቂያ፣ ማስረጃ የማቅረብ መብትና ተቃራኒ ማስረጃ የማስተባበል መብት ተሟልተው ሊገኙ ይገባል፡፡\nከላይ ያየነው ዓይነት ከመደበኛ ፍርድ ቤት ጋር የሚቀራረብ የውሳኔ አሰጣጥ ስርዓት አፈጻጸሙ በውስን አስተዳደራዊ ክርክሮች ላይ ብቻ ነው፡፡ በጣም በርካታ መ/ቤቶች ለስነ ስርዓት ቅድመ ሁኔታዎች የሚገዙት በጣም በስሱ ነው፡፡ አብዛኛው ቀዳሚ ውሳኔ /initial decision/ በአስተዳደራዊ የሙግት ሂደት ስር አያልፍም፡፡ ውሳኔ አሰጣጡ በባህርዩ መርማሪ ሲሆን ጉዳዩ የሚመለከተውን አካል አያሳትፍም፡፡ ህግ መጣሱ የሚረጋገጠው መ/ቤቱ በሚቀርብለት ጥቆማ ወይም በራሱ አነሳሽነት በሚያካሂደው ምርመራና ማጣራት አማካይነት ነው፡፡ በዚህ መልኩ ጥፋት መፈጸሙ አስቀድሞ አቋም ይያዝበታል፡፡ ሆኖም መ/ቤቱ የደረሰበት ድምዳሜ አስገዳጅነት ወዳለው የመጨረሻ ውሳኔ ከመሸጋገሩ በፊት የሚመለከተው አካል አስተያየት ወይም ምላሽ እንዲሰጥበት ይደረጋል፡፡ መልስ ሰጭው የቀረበበትን ማስረጃ የማስተባበል አሊያም ተቃራኒ ማስረጃ የማቅረብ በህግ የተጠበቀ መብት የለውም፡፡\nልል የውሳኔ አሰጣጥ ስርዓት ከሚደነግጉ ህጎች መካከል የሚከተሉት ይጠቀሳሉ፡፡\nየኢትዮጵያ ብሔራዊ ባንክ በመድን ሰጪ ድርጅት ያካሄደው ምርመራ የመጨረሻ ሪፖርት ከመዘጋጀቱ በፊት ለተመርማሪው መድን ሰጪ ድርጅት እንዲደርሰው ተደርጎ በሪፖርቱ ላይ አስተያየቱን እንዲያቀርብ ዕድል ይሰጠዋል፡፡c\n/ንግድና ኢንዱስትሪ/ ሚኒስቴሩ ወይም የእርሱ ተወካይ የአንድ ባለዕቃ ማከማቻ ቤት የግብርና ምርት ውጤቶች ተቆጣጣሪ፣ መዳቢ፣ ደረጃ ሰጪ፣ መዛኝ ወይም ናሙና አውጭ የሥራ ፈቃድ ለዘለቄታው እንዲሰረዝ ከመወሰኑ በፊት አጥፍቷል የተባለው ጥፋት በጽሑፍ እንዲገለጽለትና በቂ ጊዜ ተሰጥቶት በጉዳዩ ላይ ምላሽ እንዲሰጥበት ወይም መቃወሚያ እንዲያቀርብበት ዕድል ሊሰጠው ይገባል፡፡d\nበአንዳንድ ህጎች ላይ ደግሞ የመሰማት መብት ውሳኔውን በማሳወቅ ላይ ብቻ ይገደባል፡፡ በእርግጥ ውሳኔው አግባብ እንዳልሆነ በቃል ሆነ በጽሑፍ ማስተባበል ካልተቻለ የመሰማት መብት መነፈጉን እንጂ በከፊል መገደቡን አይደለም የሚያሳየው፡፡ የእርሻና ተፈጥሮ ሀብት ሚኒስቴሩ የዕፅዋት አዳቃዮችን መብት ለመሰረዝ ውሳኔ ላይ ከደረሰ ለመሰረዝ የበቃበትን ምክንያት በመግለጽ ለባለመብቱ የጽሑፍ ማስታወቂያ መስጠትና መብቱ የተሰረዘ መሆኑን ለሕዝብ ማስታወቅ አለበት፡፡e ማስታወቂያው የመሰረዝ ውሳኔውን ከማሳወቅ የዘለለ ውጤት የለውም፡፡ ባለመብቱ የእርምጃውን ህጋዊነት ለመቃወም የሚችልበት ቀዳዳ የለም፡፡\nአንዳንድ ጊዜ የመሰማት መብት የሚፈቀደው ከውሳኔ በኋላ ይሆናል፡፡ የዘር አስመጪ፣ ላኪ፣ የዘር አምራች፣ አዘጋጅ፣ ጅምላ ሻጭ፣ አከፋፋይ ወይም ቸርቻሪ በዘር አዋጅ ቁ. 782/2005 አንቀጽ 21/1/ እና /2/ መሰረት የብቃት ማረጋገጫ ምስክር ወረቀቱ በእርሻና ተፈጥሮ ሀብት ሚኒስቴር ወይም በክልል ባለስልጣን ከመታገዱ ወይም ከመሰረዙ በፊት በድንጋጌው ላይ የተጠቀሱት በቂ ምክንያቶች እውነት ስላለመሆናቸው ለማስረዳትና ተቃራኒ ማስረጃ ለማቅረብ ዕድል አልተሰጠውም፡፡ ሆኖም ከውሳኔው በኋላ ውሳኔውን ለሰጠው አካል አስተዳደራዊ ቅሬታ የማቅረብ መብቱ በአንቀጽ 25/1/ ተጠብቆለታል፡፡ አመልካቹ በተሰጠው ምላሽ ካልረካ ቅሬታውን ለሚመለከታው የፍትሕ አካል ሊያቀርብ እንደሚችል በድንጋጌው ንዑስ አንቀጽ 2 ተመልክቷል፡፡\nበአንድ በኩል ፍርድ ቤቶች የዜጎችን ፍትሕ የማግኘት መብት የማረጋገጥ ህገ መንግስታዊ ግዴታ ተጥሎባቸዋል፡፡ በሌላ በኩል ህጉን ከማንበብና ከመተርጎም ባለፈ ህግ መጻፍ ህገ መንግስታዊ ሚናቸው አይፈቅድላቸውም፡፡ በዚህ መልኩ የሚፈጠረው ‘ህገ መንግስታዊ አጣብቂኝ’ ብርታትና ጥንቃቄ ካልታከለበት በቀላሉ አይፈታም፡፡ በተጨማሪም ‘መርህ’ በተጨባጭ ‘መሬት ሲወርድ’ ከልዩ ሁኔዎች ጋር ሊጣጣምና የተፈጻሚነት ወሰኑ በአግባቡ ሊሰመር ይገባል፡፡ የመሰማት መብት የግድ የሚልበት ሁኔታ ቢኖርም ከተግባራዊ ፋይዳውና ውጤታማ አስተዳደር አንጻር የሚገደብባቸው ሁኔታዎች አሉ፡፡ በተጨማሪም የተፈፃሚነቱ ወሰን የግለሰብ መብት ወይም ጥቅም በሚነካ የዳኝነታዊ ባህርይ ባለው አስተዳደራዊ ውሳኔ ላይ ብቻ ነው፡፡ ይህ የሚያሳየን አስቸጋሪው ስራ የፍትሐዊ ውሳኔ አሰጣጥ መርሆዎችን በጠቅላላው መቀበሉ ሳይሆን እንደ ጉዳዩ አይነት ልዩ ሁኔታዎችን ከግምት ባስገባ መልኩ የተፈጻሚነቱን አድማስ መለየቱ ላይ ነው፡፡\nየፌደራል ጠቅላይ ፍርድ ቤት ሰበር ሰሚ ችሎት በሰ/መ/ቁ. 43511a በ2005 ዓ.ም. በሰጠው ፈር ቀዳጅ የህግ ትርጉም መሰረት አስገዳጅ የህግ ድንጋጌ ባይኖርም ከፊል የዳኝነት ስልጣን የተሰጠው አካል የመሰማት መብትን የማክበር ግዴታ አለበት፡፡ የችሎቱን አቋም በጥልቀት ለመረዳት በሐተታው ክፍል የሰፈረውን የሚከተለውን አስተያየት ማየቱ ተገቢ ነው፡፡\n…የመሰማት መብት በውሳኔ አሰጣጥ ሂደት ሊከበር የሚገባው መብት ነው፡፡ የመሰማት መብት ከመጀመሪያው ክርክር ጀምሮ እስከመጨረሻው የዳኝነት ሰጪ አካል መከበር ያለበት ስለመሆኑ በሕገ መንግስቱና ስለ ክርክር አመራር በተደነገጉት እንደፍትሐብሔር ስነ ስርአት አይነት ሕጎች ከተደነገጉት ድንጋጌዎች ይዘትና መንፈስ የምንገነዘበው ጉዳይ ነው፡፡\nPrevious Postየኢ-አድሎአዊነት መርህNext Postየስልጣን ቁጥጥር: ዴሞክራሲያዊና ህገ-መንግስታዊ መሰረቱ


ምርጫ 2013-የመረጃ ምንጫችሁ የትኛው ነው? – ዜና ከምንጩ\n10ቱ 381 0\n10ቱ 40 0\n2 min. ago-የባንኮች መነሻ ካፒታል ወደ 5 ቢሊዮን ብር ሊያድግ ነው\n3 min. ago-ሜድሮክ ጎልድ ፈቃድ ሊታደስለት ነው\n5 min. ago-“የእጩዎች መታሰር የመራጮች ምዝገባን አቀዛቅዞታል” ብርቱካን ሚደቅሳ\n6 min. ago-የግል ሆስፒታሎች ለኮሮና ሕክምና እስከ ኹለት መቶ ሺሕ ብር ድረስ እያስከፈሉ ነው\n6 min. ago-በቀጣይ የትምህርት ዘመን በመላ አገሪቱ በሚገኙ የመንግሥትና የግል ትምህርት ቤቶች የቴአትር ትምህርት ሊሰጥ ነው\n8 min. ago-የመጀመሪያው የግል የብረት ማዕድን አውጪ ኢንደስትሪ ሥራ ጀመረ\n8 min. ago-የኢትዮጵያ ሒሳብ አያያዝና ኦዲት ቦርድ የአገልግሎት ክፍያ ደንብን ተግባራዊ ሊያደርግ ነው\n9 min. ago-ዳሸን ባንክ ዓለም ዓቀፍ ክፍያን ለማከናወን የሚያስችል የበይነ መረብ ንግድ ማቀላጠፊያ መስመር አስመረቀ\n10 min. ago-«ሬድ ፕላስ ፕሮጀክት በቀጣይ ዓመት በአገር ዐቀፍ ደረጃ የካርበን ሽያጭ እንደሚጀምር አስታወቀ\nምርጫ 2013-የመረጃ ምንጫችሁ የትኛው ነው?\nምርጫ 2013 ቅድመ ዝግጅቱ በደንብ ገፍቷል። ባለድርሻ አካላት ከወዲሁ እረፍት አጥተዋል። ከእነዚህ መካከል መገናኛ ብዙኀን ተጠቃሽ ናቸው። ጋዜጦች፣ ራድዮንና ቴሌቭዥን ጣቢያዎች እንዲሁም ማኀበራዊ ሚድያዎች ምርጫን ከዘገባቸው መካከል ያካትታሉ። ሕዝቡም መረጃዎችን ጆሮ ሰጥቶ፣ ዐይኑን ከፍቶ\nበጉጉት ይጠብቃል። ታድያ ምን አዲስ ነገር አለ ሲባል፣ ቀድሞ ራድዮን ይከፍታል? ቴሌቭዥን ጣቢያ ይቀያይራል? ጋዜጣና መጽሔቶች ያገላብጣል? ወይስ ማኅበራዊ ሚድያ ይገባል? ምርጫው ምንም ሆነ ምን መገናኛ ብዙኀን ከወዲሁ ሊሠሩ የሚገባቸው የቤት ሥራ መኖሩ ግን ግልጽ ነው።\nየአዲስ ማለዳዋ ሊድያ ተስፋዬ ይህን ጉዳይ በማንሳት ድምጽ በመሰብሰብ፣ ባለሞያዎችን በማናገርና ጥናቶችን በማገላበጥ ተከታዩን የአዲስ ማለዳ ሐተታ አዘጋጅታለች።\nአዲስ ማለዳ ልክ ከኹለት ሳምንት በፊት (የካቲት 19/2013) በተለያዩ የማኅበራዊ ሚድያ ገጾቿ ላይ ‹የ2013 ምርጫን በሚመለከት የዜና እና የመረጃ ምንጭ ተመራጭ አማራጭዎ የትኛው ነው?› የሚል ጥያቄ በማስቀደም አማራጮችን አስቀመጠች። እነዘህም ማኅበራዊ ሚድያ፣ የመንግሥት ወይም የግል ሚድያ የሚሉ ሲሆኑ በአራተኛነት የቀረበው አማራጭ መረጃዎችን ከሰዎች እሰማለሁ የሚል ነው።\nበትዊተር፣ ፌስቡክ እንዲሁም ቴሌግራም የአዲስ ማለዳ ገጾች ላይ ለሰፈረው ለዚህ መጠይቅ 500 ሰዎች ምላሽ የሰጡ ሲሆን፣ 464 በቀጥታ ከተቀመጡት አማራጮች መካከል መርጠዋል። በዚህ መሠረት ምርጫቸውን ካስቀመጡ 464 ሰዎች መካከል 197 ሰዎች (42.46%) ማኅበራዊ ሚድያን፣ 146 ሰዎች (31.46%) የግል ሚድያዎችን፣ 76 ሰዎች (16.38%) የመንግሥት እንዲሁም 45 ሰዎች (9.7%) ከሌሎች ሰዎች እሰማለሁ ብለዋል።\nከዚህ በተጨማሪም 30 ለሚጠጉ ሰዎች መደበኛ እንዲሁም መደበኛ ባልሆነ መንገድ የትኛውን ሚድያ ይመርጡ እንደሆነ ጥያቄ ቀርቦላቸዋል። ከእነዚህም ውስጥ 13 ሰዎች ማኅበራዊ ሚድያን እንደሚመርጡ ሲገልጹ፣ 8 ሰዎች የመንግሥት፣ ኹለት ደግሞ የግል ሚድያ ምርጫን በሚመለከት የሚወጡ ዘገባዎችን የሚከታተሉባቸው አውዶች እንደሆኑ ተናግረዋል።\nየተቀሩት 10 ሰዎች በጥያቄው ከተጠቀሱት ምርጫዎች በተለየ ‹‹ሚድያ አንከታተልም››፣ ‹‹ማንንም አናምንም›› (የምርጫውን ውጤት ብቻ ሲደርስ ማየት ነው በሚል) እንዲሁም ‹‹ሁሉንም ሚድያዎች በወፍ በረር እንቃኛለን›› ያሉ ናቸው።\nበተመሳሳይ በአዲስ ማለዳ ማኅበራዊ ገጾች ላይም በቀረበው ጥያቄ ስር በአስተያየት ማስቀመጫ ሳጥን ላይ ዕይታቸውን ያሰፈሩ አሉ። አስተያየቶቹም ‹‹ሁሉም [ሚድያዎች] አይመጥኑም››፣ ‹‹ምርጫ ቦርድን አምናለሁና ማኅበራዊ ሚድያ ሲባል የምርጫ ቦርድ የሚያወጣውን ብቻ እከታተላለሁ››፣ ‹‹መልስ የለም የሚል ይጨመር››፣ ‹‹ውስጥ አዋቂ ምንጭ›› እንዲሁም ‹‹የምርጫ ቦርድን ብቻ›› የሚሉ ተገኝተዋል።\nከዚህ በተጨማሪም አዲስ ማለዳ ይህንን ጥያቄ ለተለያዩ ጋዜጠኞችም አቅርባለች። በመንግሥት እንዲሁም በግል ሚድያ ከእያንዳንዳቸው ኹለት መገናኛ ብዙኀን የሚሠሩ ጥያቄው የቀረበላቸው ባለሞያዎችም፣ ሕዝብ ተመራጭ የሚያደገውና ጫና ሊፈጥር የሚችለው ማኅበራዊ ሚድያው ነው የሚል አስተያየት ሰጥተዋል። ከዛም በተጨማሪ በማኅበራዊ መገናኛዎች ንቁ ተሳትፎ የሚያደርጉ የግል መገናኛ ብዙኀንም ተዓማኒነትን ጨምረው ተቀባይነት ሊያገኙ ይችላሉ ብለዋል።\nበመንግሥት መገናኛ ብዙኀን የሚሠሩ አስተያየት የሰጡ ጋዜጠኞችም ከሚሠሩበት ተቋም ይልቅ ማኅበራዊ ሚድያው እንዲሁም የግል መገናኛ ብዙኀን በሕዝብ ተመራጭ እንደሚሆኑ ጥርጥር ያላቸው አይመስልም። ‹‹ሰዎች የመንግሥት መገናኛ ብዙኀንን የሚከታተሉት ከግልና ማኅበራዊ ሚድያዎች የሰሙትንና ያመኑትን ለማረጋገጥ ብቻ ይመስለኛል።›› የሚል አስተያየት የሰጡ አሉ።\nበጥቅሉ ጥያቄው ገና ሲቀርብ ጀምሮ ‹ምን ጥርጥር አለው!?› በሚያሰኝ ሁኔታ ብዙዎች የማኅበራዊ ሚድያን ተጽእኖ የመፍጠር አቅም አምነዋል። ይህ ታድያ ለምርጫ 2013 እና ለኢትዮጵያ ሕዝብ ምኑ ነው? ማኅበራዊ ሚድያዎች ለሐሰተኛ ዜና ተጋላጭ እንደመሆናቸው መጠን፣ ከወዲሁ ምን ማድረግ ይገባል? የግልም ሆነ የመንግሥት መደበኛ መገናኛ ብዙኀን እንዲሁም ዘገባውን የሚያዘጋጁ ጋዜጠኞችስ ምን ይጠበቅባቸዋል? አዲስ ማለዳ እነዚህን ጥያቄዎች አቅርባለች።\nምርጫና መገናኛ ብዙኀን – ምልሰትና እውነት\nምርጫ በቂ የፖለቲካ እውቀትና መረጃን መሠረት ያደረገ ውሳኔን የሚፈልግ ሂደት እንደሆነ እሙን ነው። ይህን መረጃ በማቀበልና በቂ እውቀትና መረጃ ያለውን ዜጋ በመፍጠር በኩል ደግሞ የመገናኛ ብዙኀን ሚና እጅግ ወሳኝ መሆኑ አያጠራጥርም። በተለይም ሙያዊ ሥነምግባርን ጠብቆ የፖለቲካ ፉክክርን ሙሉ ምስል የማሳየትን ድርሻ ይወስዳሉ። የክርክርና የውይይት መድረኮችን መፍጠር፣ ሐሳቦች እንዲንሸራሸሩ ማስቻል ዘገባዎችን ከማቅረብ ጎን ለጎን ሊወጧቸው የሚገቡ ተግባራት ናቸው።\nየኢትዮጵያ ብሔራዊ ምርጫ ቦርድ ለምርጫው ካደረጋቸው ቅድመ ዝግጅቶች መካከል አንደኛው የመገናኛ ብዙኀን እና የጋዜጠኞች የምርጫ አዘጋገብ የሥነ ምግባርና አሠራር መመሪያን ማውጣት ነው። በመመሪው መግቢያ ላይም ቦርዱ መገናኛ ብዙኀን ወይም ጋዜጠኞች በምርጫ ጣቢያ ተገኝተው በሚዘግቡበት ወቅት የሚኖራቸው መብት፣ የሥነምግባር ኃላፊነት እና ግዴታዎችን መደንገግ ለምርጫ ሂደት አስፈላጊ መሆኑን በመገንዘብ ያወጣው መመሪያ መሆኑን አስፍሯል።\nይህ ወሳኝ የመገናኛ ብዙኀን የምርጫ ሂደት ላይ የሚኖራቸው ሚና ታድያ በቀደሙ ጊዜያት ውስን መደበኛ መገናኛ ብዙኀን ላይ ብቻ የተጣለ ነበር። አሁን ላይ ግን መደበኛ መገናኛ ብዙኀን እጅግ በርካታ ከመሆናቸው ባለፈ የማኅበራዊ ሚድያው ተገዳዳሪና የላቀ አቅም ያለው መሆኑ ፈታኝ እንደሚሆን ይታመናል።\nበምልሰት ወደኋላ ዓመታትን ተሻግረን የ1997 ምርጫ ኹነቶችን ማስታወሳችን ግድ ነው። በወቅቱ ከምልዐት የቀረበ የቅድመ ምርጫ ሂደትና ንቁ የመደበኛ መገናኛ ብዙኀን (በተለይም ሕትመት) እንቅስቃሴ ይታይ የነበረበት ወቅት ነው።\n‹‹በ1997 ምርጫ አንድ ብሎገር ብቻ ነበር።›› በማለት የነበረው ሁኔታ በማስታወስ የሚጀምሩት የመብቶችና ዴሞክራሲ እድገት ማእከል (ካርድ) የጋራ መሥራችና ዋና ዳይሬክተር በፍቃዱ ኃይሉ ናቸው። በጊዜው የኢንተርኔት ተደራሽነት ምንም የለም የሚባል ደረጃን የተጠጋና ለኮምፕዩተር ቴክኖሎጂ ያለው ግንዛቤ እንኳ ገና በሚገባ ማኅበረሰቡን ዘልቆ የገባ እንዳልነበር ያወሳሉ።\nበጊዜው ይልቁንም የግል ጋዜጦች እንደ አሸን ፈልተው ነበር። ፖለቲካውን የመሩት፣ አጀንዳ ሲሰጡና ሲነሱ የነበሩትም እነዚሁ ጋዜጦች እንደነበሩ በፍቃዱ አንስተዋል። በጊዜው ጋዜጦች የነበራቸው አቅምና ጉልበት ከዛሬው የማኅበራዊ ሚድያ አቅም ጋር በየራሱ አውድ ተስተካክሎ ሊታይ የሚችል እንደሆነም ነው የጠቀሱት።\nማኅበራዊ ሚድያና የሚፈጥረው ስጋት?\nብዙዎች የማኅበራዊ ሚድያን ቀዳሚ የመረጃ ምንጭ አድርገው መውሰዳቸው ለምን አጀንዳ ሊሆን እንደቻለ መገመት ቀላል ነው። እውነቱ በኢትዮጵያ ከኹለት ዓመታት ወዲህ ብንመለከት እንኳ፣ የተከሰቱና ተዘርዝረው የማያልቁ ግጭቶች የተፋፋሙትና የተቀጣጠሉት በማኅበራዊ ሚድያዎች መሆኑ ግልጽ ነው።\nባለፈው ዓመት የመብቶችና የዴሞክራሲ እድገት ማእከል (ካርድ) ባወጣው ዘገባ፣ ከመቶ በላይ የሐሰት ዘገባና የጥላቻ ንግግር የሚያሰራጩ አካላትና ቡድኖች መኖራቸውን በጥናት አረጋግጫለሁ ማለቱ የሚታወስ ነው። ማኅበራዊ ሚድያ በብዙዎች ዘንድ ተመራጭ መሆኑን የምንቀበለው እውነት እየሆነ ቢመጣም፣ ከሐሰተኛ መረጃዎች ስርጭት አንጻር ስጋት መደቀኑ አይቀርም።\nበፍቃዱ ይህን በሚመለከት ሐሳባቸውን ሲያካፍሉ፣ ከምርጫ ጋር በተያያዘ ማኅበራዊ ሚድያው በኹለት ዓይነት መንገድ ስጋት እንደሚፈጥር ተናግረዋል። አንደኛ ግጭት የማስከሰት አደጋ ማምጣት ሲሆን በሌላ በኩል ውሳኔ ሰጪነት ላይ ተጽእኖ ማድረግ ነው።\nበማኅበራዊ ሚድያዎች የሚቀርቡ የተዛቡና ትክክል ያልሆኑ መረጃዎች፣ ሰዎች የፖለቲካ ፓርቲዎችን በሚመለከት በቂ መረጃ እንዳያገኙ ወይም የተሳሳተ መረጃ እንዲያገኙ ያደርጋቸዋል። ይህም በምርጫ ካርዳቸው የሚሰጡት ድምጽ ላይ ተጽእኖ ያደርጋል። በትክክል መረጃ ቢኖራቸው ኖሮ የማይመርጡትን፣ በተዛባ መረጃ ምክንያት ይመርጣሉ። ይህም ትልቅ ኪሳራ መሆኑ አያጠራጥርም።\nበተመሳሳይ ግጭትን የሚቀሰቅሱ፣ የምርጫ ሂደትም ይሁን ውጤትን በተመለከተ የሚሰራጩ የተሳሳቱና የተዛቡ መረጃዎች ሊሰራጩ መቻላቸው ነው። እነዚህም ቁጣና ግጭት ይፈጥራሉ። በፖለቲካ ፓርቲዎች፣ በሚድያዎች፣ በፖለቲከኞች፣ በተጽእኖ ፈጣሪ ሰዎች ሥም የተከፈቱ ‹ሐሰተኛ› ወይም ‹አስመሳይ ገጾች› እነዚህን ሐሰተኛ ዜናዎች የሚያሰራጩ ናቸው፤ እንደ በፍቃዱ ገለጻ።\nበአዲስ አበባ ዩኒቨርሲቲ የጋዜጠኝነትና ተግባቦት ትምህርት መምህርት ሰብለ በቀለ ስጋታቸውን በመግለጽ ጀመሩ። ስጋታቸው ሁሉም ሰው በየሐሳቡ፣ በየአመለካከቱና በየብሔሩ ጥግና ጽንፍ ይዞ ባለበትና ከዛ ወጥቶ እየተመለከተ ባልሆነበት ሁኔታ ላይ፣ እንኳንና ማኅበራዊ ሚድያ መደበኛውም ቢሆን በትክክለኛው መንገድ ዘገባዎችን ላያደርስ ይችላል የሚል ነው።\nእርሳቸው ትኩረታቸውን ያደረጉት ማኅበራዊ ሚድያውን የሚፈጥረውን ችግር ከማንሳት ይልቅ ተዓማኒና ለሕዝብ ጥቅም የሚሠሩ መደበኛ መገናኛ ብዙኀንን እና ጋዜጠኞች አስፈላጊነት ላይ ነው። በበኩላቸው የምርጫ ዘገባን ከማንሳት በፊት ጋዜጠኞች መጀመሪያ ራሳቸውን እንዲሁም የሚሠሩበትን ተቋም መፈተሽና መመልከት አለባቸው ብለዋል።\nየማኅበራዊ ሚድያውን ተጽእኖ ጥልቀት ሲያስረዱ፣ መደበኛዎቹ መገናኛ ብዙኀን ማኅበራዊ ሚድያዎችን እንደ መረጃ ምንጭ መጠቀም ላይ መድረሳቸውን ይጠቁማሉ። ለአጠቃቀም ምቹነት፣ በሚያቀርበው የሐሳብ ብዝኀነትና የዕይታ ስፋት፣ ፍጥነትና መረጃዎችን ለማሰራጨት ካለው ቅለት አንጻር ማኅበራዊ ሚድያ ተመራጭ መሆኑ ምክንያቶች መሆናቸውን ጠቅሰው፣ ከዛ መተካከል ባይችሉ እንኳ መደበኛዎቹ ሊሠሯቸው የሚችሉና ስጋቱን መቀነስ የሚያስችሉ ሥራዎች እንደነበሩ አስረድተዋል። ምንም እንኳ አስቀድሞ መጀመር የነበረባቸው ሥራዎች ቢሆኑም።\nመደበኛዎቹ ለምን ቀዳሚ ተመራጭ አልሆኑም?\nየአዲስ ማለዳ ጥያቄ ምርጫችሁ የትኛው ነው የሚል እንጂ የትኛውን ታምናላችሁ የሚል አይደለም። ምንአልባት ጥያቄው የተዓማኒነት ጉዳይ ቢሆን ምላሹ ይቀየር ይሆናል ወይም ላይቀየር ይችላል፤ መገመት አይቻልም። እንዲያም ሆኖ ግን ከተመራጭነት አንጻር እንኳ ቢሆን መደበኛ መገናኛ ብዙኀን ተመራጭነትን ያገኙ አይመስልም።\nየኢትዮጵያ የመገናኛ ብዙኀን ባለሞያዎች ማኅበር ምሥረታውን ካጸና አንድ ዓመትን ተሻግሮ በዛም ላይ ወራት ጨምሯል። የማኅበሩ ሥራ አስፈጻሚ አባል ደመቀ ከበደ በጉዳዩ ላይ ሐሳባቸውን ሲያካፍሉ፣ ማኅበራዊ/ዲጂታል ሚድያዎች በፍጥነታቸው እንዲሁም በምስል፣ በጽሑፍና በቪድዩ፤ በሦስቱም መንገዶች መረጃዎችን ለማቅረብ ምቹ መሆናቸውና መሰል ምክንያቶች የተነሳ ተመራጭ ሆነዋል።\n‹‹መጀመሪያ ተግባቦት በአንድ ወገን ብቻ ነበር። አድማጭ፣ ተመልካች ወይም አንባቢ ዘገባዎችና መረጃዎች ላይ አስተያየት ለመስጠት የሚጠቀመው መንገድ ጽሑፍ [ደብዳቤ] ነበር። ቀጥሎ ስልክ ሲመጣ በፍጥነት ደውሎ አስተያየት ለመስጠት ተቻለ። በማኅበራዊ ሚድያ ደግሞ ይህ በፍጥነት ተቀየር። የመረጃ ተጠቃሚና የሚድያዎች ግንኙነት ቀጥታና ፈጣን ሆነ።›› ሲሉ ሂደቱን ያስረዳሉ። ማኅበራዊ ሚድያው እንዲህ ያሉ ብዙ ጥቅሞች ያሉት መሆኑ መደበኛዎቹን ፈተና ውስጥ አስገብቷቸዋል።\nያም ብቻ አይደለም። መደበኛ መገናኛ ብዙኀን በተጠቀሱት ምክንያቶች የሚኖርባቸው ጫና እንዳለ ሆኖ፣ ጋዜጠኝነት ቅቡልነቱና ማኅበራዊ መሠረቱ እየተናጋ መሆኑን እናምናለን፤ ደመቀ ያሉት ነው። ጋዜጠኝነት ብቻ ሳይሆን የመገናኛ ብዙኀን ሥራዎች ለኅብረተሰቡ ወቅትንና ሁኔታን ባገናዘበና በሚመጥን መልኩ እየቀረቡ አይደለም ብለዋል።\nየጋዜጠኝነት ትምህርት መምህርት ሰብለ በበኩላቸው እንደገለጹት፣ መደበኛ መገናኛ ብዙኀን እንዲሁም ጋዜጠኞች ያለወገንተኝነትና በተዓማኒነት ሲዘግቡ አይስተዋልም። ይህ የምርጫና የፖለቲካ ዘገባ ሆነ እንጂ በአዘቦቱም የሕዝብን ጥቅምና ፍላጎት መሠረት ያደረጉ ዘገባዎች ማዘጋጀት ላይ ክፍተት እንዳለ ጠቅሰዋል።\n‹‹በዜና ውስጥ እውነቶችና የግል ዕይታዎች አንድ ላይ እየቀረቡ ሳለ፣ እንዴት ወደፊት እንጓዛለን!?›› ሲሉ ይጠይቃሉ። ከሙያተኝነት አቅም በመነሳት ያለውን ክፍተት ያነሱት ሰብለ፣ በአንድ በኩል በአንድ ርዕሰ ጉዳይ ላይ ብቻ ትኩረት ሰጥቶና እንደ ዘርፍ በጉዳዩ ሙያተኛ ሆኖ የመዘገብ አሠራር አለመኖር የፈጠረው ክፍተት ነውም ብለዋል።\nየካርድ ዋና ዳይሬክተር በፍቃዱ ደግሞ መደበኛ መገናኛ ብዙኀን በየራሳቸው ወገንተኛነት ይታይባቸዋል ባይ ናቸው። ‹‹ሐሰተኛ መረጃ ከማሰራጨት ነጻ አይደሉም [መደበኛ መገናኛ ብዙኀን]። ብቃት ወይም ቁርጠኝት፤ ከኹለቱ አንዱ ይጎድላቸዋል።››\nበፍቃዱ አክለው ከሰጡት ሐሳብ ይህን ቃል በቃል እንጥቀስ፤ ‹‹በአገራችን አሁን ያለው የመረጃ ልውውጥ ስርዓት መዛባት ገጥሞታል። የመረጃ ልውውጥ ምህዳሩ ከፍተኛ ቀውስ ውስጥ ነው ያለው። ይህ ቀውስ እያንዳንዱን ሰው ውዥንብር ውስጥ ይከታል። እየተከናወኑ ስላሉ ነገሮች ብዙዎቻችን ትክክለኛ መረጃና ግንዛቤ ያለን ይመስለናል፣ ግን አብዛኞቻችን በብዙ የተሳሳቱ መረጃዎች የተነዳ ግንዛቤ ነው ያለን።››\nበቅርቡ በትግራይ ክልል እየሆኑ ያሉ ክስተቶችና ያለውን የመረጃ ክፍተት ያወሱት በፍቃዱ፣ አያይዘው በምርጫ 2013 ከዚህ የተለየ የመረጃ ተደራሽነት ይኖራል ብለው አያስቡም። ‹‹በምርጫውም ጊዜ የተለየ ነገር አይኖርም። የተለያዩ ኃላፊነት የማይሰማቸው የፍላጎት ቡድኖች አሉ። እነዚህ ቡድኖች የራሳቸውን የፖለቲካ ትርክት ይቀልቡናል።››\n80 በመቶው ሕዝብስ?\nእነዚህን እውነታዎች ለአፍታ እንመልከት። የኢትዮጵያ ሕዝብ 114 ሚሊዮን በላይ እንደሚሆን ከሥነ ሕዝብ ጋር በተገናኘ የሚወጡ መረጃዎች ይጠቅሳሉ። ከዚህ ውስጥ የዳታ እና የኢንተርኔት ተጠቃሚዎች ቁጥር 23.5 ሚሊዮን እንደሆነ ኢትዮ ቴሌኮም ከኹለት ወራት በፊት ባወጣው የግማሽ ዓመት ዘገባ አስታውቋል።\nይህ ማለት ከተጠቀሰው የሕዝብ ብዛት አንጻር ሲሰላ ኢንተርኔት ተጠቃሚው 20.61 በመቶ ብቻ ነው። ከዚህ ሁሉ የቀረው 80 በመቶ ሕዝብስ?\n‹ስታትካውንተር› የተሰኘ የአገራትን የማኅበራዊ ሚድያ አጠቃቀም አሃዝ የሚያስቀምጥ ድረገጽ፣ የካቲት ወር መጀመሪያ ባወጣው የአሃዝ መረጃ፣ ከኢንተርኔት ተጠቃሚዎች መካከል 39.94% የፌስቡክ ተጠቃሚዎች ናቸው። 36.71% ትዊተር፣ 10.9% ዩትዩብ እና 1.31 ደግሞ ኢንስታግራም ተጠቃሚዎች ናቸው ይላል።\nኢትዮ ቴሌኮም በተለያየ ጊዜ የዋጋ ማስካከያዎችና ቅናሾ በማድረግ፣ የስማርት ስልክ ተጠቃሚዎችን ቁጥር ከፍ ለማድረግና የኢንተርኔት ተጠቃሚዎችን መጠን ለመጨመርም ስልኮችን በዱቤ ከማቅረብ ጀምሮ የተለያዩ ሥልቶችን እየተጠቀመ ይገኛል። ያም ሆኖ ዘመናዊውን ቴክኖሎጂ የሚጠቀም ሕዝብ የጠቅላላውን ግማሽ እንኳ አልሆነም።\nዴሞክራሲ፣ የፖለቲካ ነጻነት እና ሰብአዊ መብትን በተመለከተ በየጊዜው ዘገባዎችን የሚያወጣ ‹ፍሪደም ሃውስ› የተባለ መንግሥታዊ ያልሆነ ድርጅት፤ ባለፈው ዓመት በኢትዮጵያ የኢንተርኔት አጠቃቀም ዙሪያ ባስነበበው መረጃ፣ በገጠራማ የኢትዮጵያ ክፍል የቴሌኮም መሠረተ ልማት የለም ማለት ይቻላል ይላል።\nትንንሽ በሚባሉ ከተሞችም ኢንተርኔት ለማግኘት መንቀሳቀስ ወይም ከፍ ወዳለ ተራራማ ቦታ መውጣትን የሚጠይቅ እንደሆነ ያክላል። ያውም የፖለቲካ አለመረጋጋትና የሰላም መደፍረስ በተፈጠረ ቁጥር ኢንተርኔት ይዘጋል፤ ይቋረጣል።\nገጠራማ አካባቢዎች ላይ የኢንተርኔት አገልግሎት ከሌለ ያለው የመረጃ ምንጭ አማራጭ ራድዩን አልያም ቴሌቭዥን እንደሚሆን ግልጽ ነው። ይህም ማኅበራዊ ሚድያው ኖረም አልኖረ፣ መደበኛው መገናኛ ብዙኀን በተገቢው የሙያ ሥነምግባር መሠረት የምርጫ ዘገባዎችን ለሕዝብ የማድረስ ኃላፊነትን በሚገባ ይወስዳል።\nመደበኛው ሚድያ ምን ያሰጋዋል?\n‹‹መደበኛው ሚድያ ብዙ ርቀት መጓዝ፤ ሐሳብና አመለካከትም መቀበል አለበት። ይህም ቀድሞ ነበር መታሰብ የነበረበት። ብዝኀነትን የሚያስተናግድ ሚድያ ያስፈልጋል። ያ ስላልነበረ ነው እዚህ ወቅት ላይ ደርሰን የተጨነቅነው።›› ያሉት የጋዜጠኝነት መምህርት ሰብለ ናቸው።\nማኅበራዊ ሚድያው ምንም እንኳ ተመራጭ ይሁን እንጂ ሰዎች የመረጃዎችን እውነተኛነት ለማረጋገጥ ከመደበኛ መገናኛ ብዙኀን ቃል መጠበቃቸው የማይቀር እውነት ነው። ሆኖም ከፍጥነትና ሐሰተኛ ዜናንም ከማክሸፍ አንጻር፣ ለሕዝቡም ትክክለኛውን መረጃ ለማድረስ ብዙ የቤት ሥራዎች እንዳሉ ነው ሰብለ ያሳሰቡት።\nከዚህ በተጓዳኝ ታድያ መደበኛ መገናኛ ብዙኀን ከምርጫ 2013 ጋር በተገናኘ ኃላፊነታቸውን በአግባብ እንዳይወጡ ሊፈትናቸው የሚችልና የሚያሰጋቸው ነገር ይኖር ከሆነ አዲስ ማለዳ ጠይቃለች።\nየመገናኛ ብዙኀን ባለሞያዎች ማኅበር ሥራ አስፈጻሚ አባል ደመቀ እንዳሉት፣ ከምርጫ ዘገባ ጋር በተገናኘ እንደ ማኅበር ከስጋት የተያዘው አንዱ የመረጃ እጥረት ይኖራል የሚል ነው። መረጃዎች በተፈለገው ፍጥነትና ለሁሉም አካላት በፍጥትና በትክክል የማድረስ ችግር ሊኖር ይችላል የሚል ስጋት አለን ብለዋል።\nሌላው ደግሞ ጋዜጠኞች በነጻነት እንዳይዘግቡ የሚያደርጉ ቢሮክራሲያዊ ማሸማቀቆች ሊኖሩ የሚል ነው። ይህ በሚፈጥረው የመረጃ ክፍተት የተነሳ፣ እንዲሁም ከጋዜጠኞች የሙያተኝነት አቅም ማነስ፣ አንድን አካል መወገን፣ ትክክለኛ የሆነ መረጃን አለማግኘት ምክንያት በራሳቸው ችግር ሊፈጥሩ ይችላሉ የሚል ስጋት በማኅበሩ በኩል እንዳለም ጨምረው ጠቅሰዋል።\nማኅበሩ ‹የካቲት ወር እንዴት አለፈ?› በሚል ባወጣውና የ2013 ምርጫን በሚመለከት ባስነበበው መግለጫ፣ በተጀመረው የምርጫ ቅስቀሳ ዘመቻ የነበሩ የዘገባ ሽፋኖችን እንደ ማሳያ አንስቷል። መግለጫው እንዲህ ይላል፤\n‹‹የዘገባ ሽፋናቸው ምጣኔ በግርድፉ ሲታይ ውግንና የሚስተዋልበት ነበር ማለት ይቻላል። በተለምዶ የ‹መንግሥት› የሚባሉትና ለገዢው ፓርቲ ቅርበት ያላቨው ለገዢው ፓርቲ ሰፋ ያለ ሽፋን ሲሰጡ፣ በተመሳሳይ የግል የሚባሉት ደግሞ ለተፎካካሪዎች ሰፋ ያለ ሽፋን ሰጥተዋል። ይህ በብዙኀን መገናኛዎቹ የተስተዋለው የ‹ፓርቲ ውግንና ዝንባሌ› በሚቀጥሉት ጊዜያት በሚኖረው ነጻና ፍትሃዊ የምርጫ አዘጋገብና የመረጃ ተደራሽነት ላይ አሉታዊ ተጽእኖ እንዳይኖረው ስጋት አለን።›› ብሏል፤ ማኅበሩ።\n‹‹ሁሉም ከራሱ መጀመር አለበት፣ ጋዜጠኛውም ጭምር።›› ያሉት ሰብለ ናቸው። በተለይም ለሕዝብ ጥቅምና አገልግሎት ቅድሚያ መስጠትን ሁሉም ባለሞያ ትኩረት ሊሰጠው ይገባል ብለው በአጽንዖት ተናግረዋል። ባለሞያዎች ራሳቸውን ከአድልዎ ነጻ ማድረግ ከቻሉ፣ ቀጥሎ ተቋማቸውን መመልከትና ኤዲቶሪያል ፖሊሲያቸውን መከለስ ይገባቸዋልም ብለዋል።\nእንዲሁም የመረጃ ምንጭ ብዝኀነት ወሳኝ መሆኑንና በቀላል ሊገኙ ከሚችሉ ምንጮች ባለፈ ድምጻቸው መታከል ያለበትንም ሰዎችና ባለሞያዎች ድምጽ ለማካተት ከፍተኛ ጥረት መደረግ አለበት ብለዋል። በስሜትና በሆሆታ ሳይሆን በመረዳትና በጥንቃቄ መሥራት እንደሚገባም አሳስበዋል።\nየካርድ የጋራ መሥራችና ዋና ዳይሬክተር በፍቃዱ በበኩላቸው፣ የጋዜጠኞችን አቅም በፋክት ቼኪንግ እና ግጭት አገናዛቢ የሆነ አዘጋገቦች በመገንባት በርካታ ርብርቦች እየተደረጉ መሆኑን አውስተዋል። ግን በቂ አይደለም አሉ። መገናኛ ብዙኀን ኤዲቶሪያል ፖሊሲያቸውም መከለስ አለባቸው ሲሉ አመላክተዋል።\nየመገናኛ ብዙኀን ባለሞያዎች ማኅበር ሥራ አስፈጻሚ አባል ደመቀ፤ ሐሰተኛ መረጃ ከምርጫ ጋር ሲገናኝ በአገር ላይ ሊያሳድር የሚችለውን መጥፎ ጠባሳ ለመከላከል ይረዳሉ ያሏቸውን መንገዶችን ጠቁመዋል። መደበኛ መገናኛ ብዙኀን ያለአድልዎ በሚዛናዊነት መዘገብ አንዱ ነው። የጋዜጠኞችን አቅም በቶሎ መገንባት ያስፈልጋልም ብለዋል።\nአገር ዐቀፍ የሆነ ሁሉን ባለድርሻ አካላት ያሳተፈ የሚድያ ክትትልና ማማከር ላይ የሚሠራ፣ ሚድያ የተመለከቱ ማኅበራት በጋራ የሚሳተፉበት ጊዜያዊ ኮሚቴ ማቋቋም እንደሚጠቅም ጠቁመዋል። እንዲያ ሲሆን ሐሰተኛ መረጃን በፍጥነት ማረምና እርስ በእርስ መተራረም ይቻላል ባይ ናቸው።\nከዛም በተጓዳኝ መደበኛ መገናኛ ብዙኀን በማኅበራዊ ገጾች ተሳትፎአቸውን በማጠናከር መረጃዎችን በጥራትና በፍጥነት ማድረስ ላይ እንዲተጉ መክረዋል። የጋዜጠኝነት ሙያ ሥነምግባና ምርጫ ቦርድ ያወጣው መመሪያ ሊተገበር እንደሚገባ አሳስበዋል።\nሐተታ ዘ ማለዳ 154 0\nሐተታ ዘ ማለዳ 931 0\nአዳዲሶቹ ፓርቲዎች እጃቸው ከምን?\nሐተታ ዘ ማለዳ 959 0\nTotal views : 4925637


About | Medemer\nቤትስለ ጠቅላይ ሚኒስትርመጽሐፍ#መደመርመልእክት ይላኩEnglish\nስለ ጠቅላይ ሚኒስትር\nክብር ጠቅላይ ሚኒስትር አቢይ አህመድ (ፒኤችዲ)\nክቡር ዐቢይ አሕመድ አሊ (ዶ/ር) የኢትዮጵያ ፌዴራላዊ ዲሞክራሲያዊ ሪፐብሊክ አራተኛ ጠቅላይ ሚኒስትር ናቸው፡፡ በሻሻ በተባለች በኦሮሚያ አጋሮ አቅራቢያ በምትገኝ ትንሽ ከተማ ነሐሴ 9 ቀን 1968 ዓ.ም ተወለዱ፡፡ በሙስሊም አባት እና በክርስቲያን እናት ያደጉት ዐቢይ አሕመድ በልዩነት መሃል የመቻቻልንና የመግባባትን ባህል ከልጅነት እድሜያቸው ጀምሮ እየተማሩ አደጉ፡፡\nመጋቢት 24 ቀን 2010 ዓ.ም ዐቢይ አሕመድ የኢትዮጵያ ፌዴራላዊ ዲሞክራሲያዊ ሪፐብሊክ ጠቅላይ ሚኒስትር በመሆን ቃለ መሀላ ፈፀሙ፡፡ በኢትዮጵያ መንግስትና በኦሮሚያ ክልላዊ መንግስት ልዩ ልዩ የሥራ ኃላፊነቶች ላይ ሲያገለግሉ የቆዩት ጠቅላይ ሚኒስትር ዐቢይ አሕመድ ወደ ከፍተኛው ስልጣን ከመጡበት እለት ጀምሮ በንግግሮቻቸውና ተግባሮቻቸው ሁሉ ብሔራዊ አንድነት፤ ሰላማዊ ትስስር፤ የጋራ ዕድገት እና ክልላዊ ውህደት የአስተዳደራቸው ማዕከላዊ ጭብጥ እንደሆነ በማስረገጥ የተከፋፈለውን ማህበረሰብ ወደ አንድ ማምጣትን በዋናነት ያንፀባርቃሉ፡፡ በህዝብ ተወካዮች ምክር ቤት የመጀመሪያ ንግግራቸውም ተስፋን በማለምለም በኢትዮጵያ ውስጥ የጋራ መፃኢ እድልን ለማሰብ መነሳሳትን ፈጠረ፡፡\nበተለያዩ የመንግስት የኃላፊነት ቦታዎች ላይ ሰፋ ያለ ልምድ ያላቸው ጠቅላይ ሚኒስትሩ በሙያና አስተዳደር ዘርፍም አይነተ ብዙ በመሪነት፡ በራዕይና በእውቀት ላይ የተመሰረተ አገልግሎት አበርክተዋል፡፡ ገና በወጣትነት እድሜያቸው በደርግ ሥርዓት በኢትዮጵያውያን ላይ የሚደርሰውን ጭቆና በመቃወም የትጥቅ ትግሉን ተቀላቀሉ፡፡ በኢትዮጵያ የብሄራዊ መከላከያ ሰራዊት ውስጥም የሌተናል ኮኔልነት ማዕረግ ላይ ደርሰዋል፡፡ ከመንግስት የሥራ ሃላፊነቶቻቸው ውስጥም የቀድሞ የኦሮሞ ህዝቦች ዴሞክራሲያዊ ድርጅት (ኦህዴድ) ጽ/ቤት ኃላፊ፤ የኦሮሚያ ክልላዊ መንግስት ምክትል ርዕሰ መስተዳድር፤ የሳይንስና ቴክኖሎጂ ሚኒስቴር ሚኒስትር፤ የመረጃ ኔትወርክና ደህንነት ኤጀንሲ መስራች ዳይሬክተር፤ የመንግስት የምርምር ኢንስቲትዩት የሳይንስና ቴክኖሎጂ መረጃ ማዕከል መስራችና ኃላፊ በመሆን አገልግለዋል፡፡\nወደ ጠቅላይ ሚኒስትርነት ስልጣን ከመጡ ጀምሮ ሥርነቀል የፖለቲካና የኢኮኖሚ ሪፎርሞችን በማድረግ ላይ ይገኛሉ፡፡ በድፍረትና በቆራጥነት ለለውጥ የተነሱት ጠቅላይ ሚኒስትር ዐቢይ የልዩነት ግድግዳን በማፍረስ የዕርቅና የሰላም ድልድይን መገንባት የሪፎርም ጥረታቸው ዋነኛ ጭብጥ ነው፡፡ በእርሳቸው አመራር ወቅትም በሺዎች የሚቆጠሩ እስረኞች ተፈትተዋል፤ በሰብአዊነት ላይ ወንጀል ፈፅመዋል የአገር ሀብት ንብረት መዝብረዋል ተብለው የተጠረጠሩ የመንግስት ከፍተኛ አመራሮችና ግለሰቦች በሕግ ፊት እንዲቀርቡ አድርገዋል፤ በቀደሙ ጊዜያት አሸባሪ በሚል ተፈርጀው የነበሩ ተፎካካሪ የፖለቲካ ፓርቲዎች ጋርም ውይይትና ምክክር ተካሂዷል፤ ከጎረቤት ኤርትራ ጋር ታሪካዊ የሆነው የሰላም ስምምነት ተጠናቅቋል፤ ለህግ እና ለፍትህ ዘርፍ ማሻሻያ የሚሆን አጀንዳ መተግበር ተጀምሯል፤ እንዲሁም የመንግሥት የልማት ድርጅቶች በከፊል ወደግል ይዞታ ለማዘወር ውሳኔ ላይ ተደርሷል፡፡\nጠቅላይ ሚኒስትር ዐቢይ አሕመድ ሁለተኛ ዲግሪ በለውጥ አመራር (ትራንፎሬሜሽናል ሊደርሺፕ) እና የቢዚነስ አስተዳደር፤ እንዲሁም የዶክትሬት ዲግሪያቸውን ከአዲስ አበባ ዩኒቨርስቲ በሰላምና ደህንነት ጥናት አግኝተዋል፡፡ ጠቅላይ ሚኒስትር ዐቢይ አሕመድ ከባለቤታቸው ቀዳማዊት እመቤት ዝናሽ ታያቸው ጋር ሶስት ሴቶችና በቅርቡ በጉዲፈቻ የወሰዱት አንድ ወንድ ልጅ አባት ናቸው፡፡\nእ.ኤ.አ. ጥቅምት 11 ቀን 2019 ዶ / ር ዐቢይ አህመድ በኢትዮጵያ እና በኤርትራ መካከል የ 20 ዓመታትን የቆየውን ብጥብጥ ለማቆም ላደረጉት ሥራ የኖቤል የሰላም ሽልማት ተሸልመዋል ፡፡\nመደመር ለእርስዎ ምን ማለት ነው?\nውይይቱን ይቀላቀሉ። መደመር ለእርስዎ ለእርስዎ ምን ማለት እንደሆነ ለአለም አስተያየትዎን ለማጋራት በይነተገናኝ ገጹን ይጠቀሙ።\nCopyright © 2019 Medemer. All rights reserved.


Kamshet Paragliding Tour Package - አራት ዊል ሚዲያ ህንዳ\nKamshet Paragliding Tour Package - 03 NIGHTS እና 04 Days\nእዚያ እንደደረስን, አከባቢዎቻችን ሰላምታ ያቀርቡልዎታል እናም ወደ ሆቴሉ ቅድመ ሆቴልዎ እንዲዛወሩ ይረዳዎታል. በሆቴሉ ውስጥ የቼክ አስተናጋጅነት ከተደረገባቸው በኋላ ዘና ለማለት እና ረዥም የእግር ጉዞ ለመውሰድ ጥሩ ቦታ በሆነው በጁዋይ ባህር ውስጥ ለመዝናናት ይውጡ.\nዛሬ በሙምባይ የተለያዩ የጉብኝት መስህቦች እንወስድዎታለን. ከተመጣጣኝ ቁርስ በኋላ, ወደ ህንድ ሀገር ገለልተኛነት ይሂዱ እና ከዚች ወደ ኤሌፋንታ ደሴት ጀልባ ይጓዛሉ. ይህንን የዩኤስኤን ዓለም አቀፍ ቅርስ ከመረመርህ በኋላ ሃጂ አሊ ዲርጋን, ታፓፖሊላላ አኳሪየም, ናሃው የሳይንስ ማዕከል, ጀሚርር ስነ-ጥበባት እና ቻትራፒቲ ዚቭያዚ ኪቲኒስ በመጎብኘት በጉዞ ላይ ይገኛሉ.\nምሽት, ወደ ሆቴል ተመልሰው ይደሰቱ እና በታላቅ ጠዋትዎ ይደሰቱ. በሆቴሉ በሆቴል ቆይተው.\nቀን 3: ወደ ኪምሼ ያድጉ እና ወደ ሙምባይ ይንዱ\nከማለዳው እሁድ በኋላ ህይወትዎን ምርጥ ሆኖ ለመገኘት ወደ ካምዝ ያምሩ. ካምዝፕ በጣም የሚያስደስት የፓርላማዊ መጓጓዣ መንገድ ነው. አጭር መግቢያ እና አጭር የስልጠና ክፍለ ጊዜ ከህክምና ባለሙያችን በኋላ ለትክክለኛውን በፓራግራፍ በማንሳት ትንፋሹን ይያዙ. በአየር ላይ ሳሉ, ከታች ያለውን የመሬት ገጽታ የወፍ እይታ ይመልከቱ.\nከተረከቡ በኋላ ብዙ የማይረሱ ትዝታዎች ወደ ሞምባይ ይሂዱ. እዚያም እንደደረሱ በራስዎ የግል እንቅስቃሴዎች ምሽት ያሳልፉ.\nቀን 4: መነሻው\nዛሬ, ከአውቶቡስ ስብሰባ በኋላ ወደ ቀጣዩ መድረሻዎ በረራ / ባቡር ለመጀመር በአየር ማረፊያ / የባቡር ጣቢያ ውስጥ ይተላለፋል.


አምስተርዳም ጋር ለንደን በማገናኘት ላይ, በአቪኞ, ብራሰልስ, ትንሽ, ሊዮን, ማርሴ, ፓሪስ እና ሮተርዳም, Eurostar ምናልባት በጣም ታዋቂ ከፍተኛ ፍጥነት ነው በአውሮፓ ውስጥ የባቡር አገልግሎት. ደግሞ, Getlink በተናጠል የሚያንቀሳቅሰው እና ባቡሮች ባለቤት. እነዚህ ይሻገራሉ የተባበሩት መንግሥት እና በፈረንሳይ መካከል የሰርጥ ቦይ. በአንድ አውታረ መረብ ላይ እያሄደ ከፍተኛ ፍጥነት መስመሮች, Eurostar ቆጠራ ስምንት-መኪና ክፍል ያሠለጥናል 373/1 ባቡሮችን እና አስራ ስድስት-መኪና ክፍል 374 ባቡሮች. እነሱም እስከ ላይ ያሂዳል 186 ማይልስ (300 በሰዓት ኪሎሜትሮች). ከዚህም በላይ, Eurostar ተጣምሮ ሁሉም አየር መንገዶች በላይ ተሳፋሪዎች ያስተላልፋል. ይህም እየሠራ ያለ መስመሮች ላይ Eurostar አልሆነችም ሀዲድ ከዋኝ እያደረገ ነው.\nበምሥራቅ ውስጥ አቀፍ TGV ፍራንክፈርት ይወስደዎታል እና ሙኒክ. በተመሳሳይ, ያንተ በደቡብ ጉዞዎች በስፔን ውስጥ ጣሊያን ወይም ባርሴሎና ውስጥ ሚላን በቀጥታ ወደ ይወስደዎታል. የጉዞ ስህተት አይፍጠሩ, TGV በጣም ምቹ መስቀል ድንበር ባቡሮች አንዱ ነው! ከዚህም በላይ, ይህ ከ በጣም አስደናቂ የፍቅር ጉዞ ወደ ይወስደዎታል በሜድትራንያን ዳርቻዎች ወደ ፓሪስ. ወይም, ወደ የሚያምር ቦርዶ ወደ, ሊዮን እና ማርሴ እና ዓለም-ታዋቂ Cannes. ስለዚህ, እርስዎ ፈረንሳይ መድረስ የሚፈልጉ ከሆነ እና / ወይም በባቡር ስዊዘርላንድ, እርስዎ TGV Lyria አከናዋኝ መስቀል ድንበር ባቡሮች ላይ እየጋለበ ያንን ማድረግ ይችላሉ.\nበእርስዎ ጣቢያ ላይ ያለንን ጦማር ልጥፍ መክተት ትፈልጋለህ, ከዚያ እዚህ ጠቅ አድርግ: http://embed.ly/code?url=https://www.saveatrain.com/blog/cross-border-trains-europe/ - (የ ክተት ኮድ ለማየት ወደ ታች ሸብልል)\nየእርስዎ ተጠቃሚዎች ደግ መሆን የሚፈልጉ ከሆነ, የእኛን ፍለጋ ገጾች ወደ በቀጥታ እነሱን ለመምራት ይችላሉ. በዚህ አገናኝ, የእኛን በጣም ታዋቂ የባቡር መስመሮችን ማግኘት ይሆናል – https://www.saveatrain.com/routes_sitemap.xml. እንግሊዝኛ የማረፊያ ገፆችን ያለንን አገናኞች አለን የውስጥ, ነገር ግን እኛ ደግሞ አለን https://www.saveatrain.com/it_routes_sitemap.xml እና እርስዎ መቀየር ይችላሉ / ወደ እሱ / de ወይም / es እና ተጨማሪ ቋንቋዎች.


ይቅር ባይነት—ኢየሱስ ትምህርት ሰጠ | የኢየሱስ ሕይወት\nአንብብ በ ሂሊጋይኖን ሃንጋሪያኛ ሄይቲኛ ክሪኦል ሉቫሌ ሉኦ ሉጋንዳ ሊንጋላ ሎምዌ መቄዶንያኛ ሙር ማላያላም ማላይ ማላጋሲ ማልታኛ ማኩዋ ማያ ምያንማርኛ ሞሪታንያኛ ክሪኦል ሩሲያኛ ሮማንያኛ ሰርቢያኛ ሰርቢያኛ (በላቲን ፊደላት) ሲሎዚ ሲሸልስ ክሪኦል ሲቤምባ ሲንሃላ ሳሞአን ሳንጎ ሴብዋኖ ሴና ሴፔዲ ስሎቬንያኛ ስራናንቶንጎ ስዊድንኛ ስዋሂሊ ስዋሂሊ (ኮንጎ) ስፓንኛ ሾና ቡልጋሪያኛ ቢኮል ባሳ (ካሜሩን) ባታክ (ቶባ) ባታክ (ካሮ) ቦውሉ ቬትናምኛ ተርክሜን ቱርክኛ ቱቫሉ ታሂቲኛ ታሚል ታታር ታይ ታጂኪ ታጋሎግ ትግርኛ ቶክ ፒሲን ቺቱምቡካ ቺቶንጋ ቺቶንጋ (ማላዊ) ቺቼዋ ቼሉባ ችሕዋ ችዊ ንዩንግዌ ኖርዌይኛ አሉር አማርኛ አረብኛ አርመንኛ አዘርባጃኒ አዘርባጃኒ (ሲሪሊክ) አይማራ ኡምቡንዱ ኡሩንድ ኡርዱ ኡዝቤክኛ ኢሎኮ ኢስቶኒያኛ ኢሶኮ ኢንዶኔዥያኛ ኢግቦ ኤዌ ኤፊክ እንዳው እንድቤሌ (ዚምባብዌ) እንግሊዝኛ ኦሮምኛ ኦሲሺያኛ ኦቴቴላ ኪሉባ ኪሩንዲ ኪሪባቲ ኪርጊዝ ኪሶንጌ ኪንያርዋንዳ ኪኩዩ ኪካኦንዴ ኪኮንጎ ኪፔንዴ ካምቦዲያኛ ካቢዬ ካታላን ካዛክ ካዛክ (በአረብኛ ፊደላት) ኬችዋ (ቦሊቪያ) ኬችዋ (አንካሽ) ኬችዋ (አያኩቾ) ኬችዋ (ኩዝኮ) ክሮሽያኛ ኮርያኛ ኮንጎ ዋሊስኛ ዋራይ-ዋራይ ዕብራይስጥ የሰለሞን ደሴቶች ፒጅን ዩክሬንኛ ደች ዳንግሜ ዴኒሽ ድሪሁ ጀርመንኛ ጁላ ጃቫኔዝ ጃፓንኛ ጆርጂያኛ ጉጃራቲ ጋ ጋን ግሪክኛ ግዋራኒ ጣሊያንኛ ጾጺል ፈረንሳይኛ ፊጂኛ ፋርስኛ ፋን ፓንጋሲናን ፓፒያሜንቶ (ኩራሳኦ) ፖሊሽ ፖርቱጋልኛ\nሰባት ጊዜ ይቅር ማለት?\nይቅር ባይ ስላልሆነው ባሪያ የተነገረ ምሳሌ\nጴጥሮስ፣ በወንድሞች መካከል አለመግባባት ሲፈጠር ሁለቱ ብቻ ሆነው እንዴት ሊፈቱት እንደሚችሉ ኢየሱስ የሰጠውን ምክር ሰምቷል። ይሁንና ጴጥሮስ፣ አንድ ሰው እንዲህ ያለ ጥረት ማድረግ ያለበት ምን ያህል ጊዜ እንደሆነ ማወቅ የፈለገ ይመስላል።\nበመሆኑም ጴጥሮስ “ጌታ ሆይ፣ ወንድሜ ቢበድለኝ ስንት ጊዜ ይቅር ልበለው? እስከ ሰባት ጊዜ ይቅር ልበለው?” በማለት ጠየቀ። አንዳንድ የሃይማኖት መሪዎች አንድ ሰው እስከ ሦስት ጊዜ ይቅር ማለት እንዳለበት ያስተምራሉ። ስለዚህ ጴጥሮስ “እስከ ሰባት ጊዜ” ይቅር ካለ በጣም ደግ እንደሆነ ተሰምቶት ይሆናል።—ማቴዎስ 18:21\nሆኖም አንድ ሰው ምን ያህል ጊዜ እንደበደለ መቁጠር፣ ኢየሱስ ከሰጠው ትምህርት ጋር ይቃረናል። በመሆኑም ኢየሱስ “እስከ 77 ጊዜ እንጂ እስከ ሰባት ጊዜ ብቻ አልልህም” በማለት ጴጥሮስን አረመው። (ማቴዎስ 18:22) በሌላ አባባል ምንጊዜም ይቅር ባይ መሆን እንዳለበት መናገሩ ነው። ጴጥሮስ ወንድሙን ምን ያህል ጊዜ ይቅር ማለት እንዳለበት ገደብ ሊያበጅ አይገባም።\nቀጥሎም ኢየሱስ፣ ጴጥሮስና ሌሎች ደቀ መዛሙርቱ ይቅር የማለት ግዴታ እንዳለባቸው ለማስገንዘብ አንድ ምሳሌ ነገራቸው። ምሳሌው፣ መሐሪ የሆነውን ጌታውን አርዓያ ስላልተከተለ አንድ ባሪያ የሚገልጽ ነው። በምሳሌው ላይ የተጠቀሰው ንጉሥ ከባሪያዎቹ ጋር ሒሳብ መተሳሰብ ፈለገ። በዚህ ጊዜ ብዙ ዕዳ ያለበትን ይኸውም 10,000 ታላንት [60,000,000 ዲናር] የተበደረን አንድ ባሪያ ወደ እሱ አመጡ። ሰውየው ዕዳውን መክፈል የሚችልበት ምንም መንገድ የለውም። በመሆኑም ንጉሡ ይህ ባሪያ፣ ሚስቱ እንዲሁም ልጆቹ ተሸጠው ዕዳው እንዲከፈል አዘዘ። ባሪያው ይህን ሲሰማ ጌታው እግር ላይ ወድቆ “ጌታዬ ሆይ፣ እባክህ ታገሠኝ፤ ያለብኝን ዕዳ ሁሉ እከፍልሃለሁ” ሲል ለመነው።—ማቴዎስ 18:26\nንጉሡም አዘነለትና ባሪያው የነበረበትን ከፍተኛ ዕዳ በመሰረዝ ምሕረት አደረገለት። ይህ ባሪያ፣ ንጉሡ ምሕረት ካደረገለት በኋላ ወጥቶ ሲሄድ 100 ዲናር ከእሱ የተበደረ ሌላ ባሪያ አገኘ። ባሪያውን ያዘውና አንገቱን አንቆ “ያለብህን ዕዳ ክፈለኝ” አለው። ባልንጀራው የሆነው ባሪያም እግሩ ላይ ወድቆ “ወንድሜ ሆይ፣ እባክህ ታገሠኝ፤ እከፍልሃለሁ” ብሎ ለመነው። (ማቴዎስ 18:28, 29) ይሁንና ዕዳውን ንጉሡ ይቅር ያለው ባሪያ የጌታውን አርዓያ አልተከተለም። እሱ ከነበረበት ዕዳ አንጻር በጣም ትንሽ ዕዳ ያለበትን ባሪያ፣ ዕዳውን እስኪከፍል ድረስ ወህኒ ቤት አሳሰረው።\nኢየሱስ በመቀጠል፣ ይህ ባሪያ የፈጸመውን ምሕረት የጎደለው ድርጊት የተመለከቱ ሌሎች ባሪያዎች ሁኔታውን ሄደው ለጌታቸው እንደነገሩት ገለጸ፤ ጌታቸውም ተቆጥቶ ባሪያውን አስጠራውና እንዲህ አለው፦ “አንተ ክፉ ባሪያ፣ ስለተማጸንከኝ ያን ሁሉ ዕዳ ተውኩልህ። ታዲያ እኔ ምሕረት እንዳደረግኩልህ ሁሉ አንተስ ባልንጀራህ ለሆነው ባሪያ ምሕረት ልታደርግለት አይገባም ነበር?” ንጉሡም ምሕረት ያላደረገውን ባሪያ፣ ያለበትን ዕዳ ሁሉ እስኪከፍል ድረስ ለወህኒ ቤት ጠባቂዎቹ አሳልፎ ሰጠው። ኢየሱስ “እናንተም እያንዳንዳችሁ ወንድማችሁን ከልባችሁ ይቅር ካላላችሁ በሰማይ ያለው አባቴ እንደዚሁ ያደርግባችኋል” በማለት ደመደመ።—ማቴዎስ 18:32-35\nየይቅር ባይነትን አስፈላጊነት እንድንገነዘብ የሚያደርግ እንዴት ያለ ግሩም ትምህርት ነው! አምላክ ከፍተኛ የሆነውን የኃጢአት ዕዳችንን ይቅር ብሎናል። አንድ ክርስቲያን ወንድማችን፣ ምንም ዓይነት በደል ቢፈጽምብን እኛ ካለብን ዕዳ ጋር ሲወዳደር አነስተኛ ነው። ከዚህም በላይ ይሖዋ፣ አንድ ጊዜ ሳይሆን በሺዎች ለሚቆጠሩ ጊዜያት ይቅር ብሎናል። ታዲያ እኛስ ብንበደልም እንኳ ወንድማችንን በተደጋጋሚ ጊዜያት ይቅር ልንለው አይገባም? ኢየሱስ በተራራው ስብከት ላይ እንዳስተማረው አምላክ “የበደሉንን ይቅር እንዳልን በደላችንን ይቅር” ይለናል።—ማቴዎስ 6:12\nጴጥሮስ ለወንድሙ ይቅርታ ስለ ማድረግ ጥያቄ እንዲያቀርብ ያነሳሳው ምንድን ነው? አንድን ሰው ሰባት ጊዜ ይቅር ማለት ደግነት እንደሆነ ያሰበው ለምን ሊሆን ይችላል?\nንጉሡ፣ ምሕረት እንዲያደርግለት ባሪያው ሲለምነው የሰጠው ምላሽ ይህ ባሪያ ባልንጀራው የሆነ ሌላ ባሪያ ላቀረበለት ልመና ከሰጠው ምላሽ የሚለየው እንዴት ነው?\nኢየሱስ ከተናገረው ምሳሌ ምን እንማራለን?\nይሖዋ ይቅር ለማለት ዝግጁ የሆነ አምላክ ነው። በዚህ ረገድ የይሖዋን ምሳሌ መከተል የምንችለው እንዴት ነው?


የ MUM Student Intern Wins / የአማዞን ሽልማት - በ MIU የኮምፒዩተር ባለሙያ ፕሮግራም\nNovember 11, 2016 /in ጦማር, የተማሪ ስኬት ታሪኮች\nበሙያዊ ስፖርቶች ውስጥ ከፍተኛ አፈፃፀም ያላቸው የመጀመሪያ ዓመት አትሌቶች ከፍተኛ የሕዝብ ትኩረት ያገኛሉ ፡፡ በአይቲ ኢንዱስትሪ ውስጥ አማዞን ውስጥ ከፍተኛ “ጀማሪ” ተጫዋች አለው አማራዬራ (አማር) አማርስያ.\nበአማዞን ፋፋሊንግ ቴክኖሎጅስ (Devices of Development Operations) ቡድን ውስጥ ለመጀመሪያ ጊዜ ሥራውን ሲያከናውን, የአማራ መጠሪያ ስም ተሰጥቶታል “የወሩ ተባባሪ” ለችግራቸው አስተዋጽኦ በማድረጉ እና በፕሮጀክቱ ኢንጅነሪንግ (SDE) ቡድኖች ላይ በሚያሳድረው ተጽዕኖ የተነሳ 86%. ከዚህም በተጨማሪ ለ "DevOps IV" ከፍ እንዲል ተደርጓል!\nበአማር መሠረት, እኛ (አማዞን) በምድር ላይ እጅግ ደንበኛን ማዕከል ያደረገ ኩባንያ ለመሆን መጣጣማችንን በመቀጠል “የአሠራር የላቀነት ቀጣሪዬ በቁም ነገር የሚመለከተው ነገር ነው ፡፡. እኛ በመፍጠር ፣ በመገንባት እና በማስጀመር ብቻ አንቆምም - ግን አገልግሎቶቻችን የተመቻቹ ፣ ቀልጣፋ ፣ አስተማማኝ ፣ የሚገኙ እና ትክክለኛ መሆናቸውን እናረጋግጣለን ፡፡ እነዚህን እቅዶች ስንፈጽም በእጅ እና ተደጋጋሚ ሥራ ለይተን የራሳችን እና የሌሎችን ጊዜ ለመቆጠብ በራስ-ሰር ለማድረግ ቅድሚያውን እንወስዳለን ፡፡\nበቅርቡ አማር በቡድኑ ውስጥ ከሌላ መሃንዲስ ጋር በመተባበር በኢንጂነሮች በእጅ የተከናወነውን የመረጃ ማጠናከሪያ ሂደት በራስ-ሰር ለማድረግ ተችሏል ፡፡ ይህ አውቶማቲክ ሂደት አሁን በቡድኖቻቸው የአገልግሎት አሠራር የላቀነት ለማሽከርከር መሐንዲሶች ፣ የ SDE ቡድኖች እና ሥራ አስኪያጆች ያገለግላሉ ፡፡ አውቶማቲክ ለአንድ መሐንዲስ በሳምንት ከ2-3 ሰዓታት ይቆጥባል ፣ እና በ 12 + ቡድኖች እና ቆጠራው በስፋት ጥቅም ላይ ይውላል ፡፡ እ.ኤ.አ. በጥቅምት 2016 ከአሜሪካ ፣ ከካናዳ እና ከህንድ የተውጣጡ ቡድኖችን ጨምሮ በድርጅታዊ ስብሰባው ወቅት የአማዞን አመራሮች ጥረታቸውን እውቅና በመስጠት ለአማር እና ለባልደረባው ክብርት "የአሠራር የላቀ" ሽልማት. ለ “ጀማሪ!” በጣም ክብር\nአማር መጓዝ ሁልጊዜ ያስደስተዋል። በትውልድ አገሩ ሞንጎሊያ በ 14 ዓመቱ ትቶ በፖላንድ እንግሊዝኛ ተናጋሪ የሁለተኛ ደረጃ ትምህርት ቤት ለመከታተል የሄደ ሲሆን በኋላም በአሜሪካን ዩንቨርሲቲ በመመዝገብ በዲን ዝርዝር ውስጥ በኮምፒተር ሳይንስ የመጀመሪያ ዲግሪያቱን አጠናቋል ፡፡ የዩኒቨርሲቲው ፕሬዝዳንት ስም ሰጡት ምርጥ የዓመቱ ተማሪ. በዚህ ጊዜ ፒያኖ እና ጊታር በመጫወት ጥሩ ችሎታ ነበረው.\nበኋላ በኮሪያ የኮምፒዩተር የኮምፕዩተር ኘሮግራም ሲማር, ስለ ኮ MUM ማስተርስ በኮምፒተር ሳይንስ ውስጥ. በአማራ የትምህርት መርሃ ግብር, ጤናማ አመጋገብ እና ጥራት ያለው የህይወት ሁኔታ በዩኤም.\nእንደ አቶ አማር ገለፃ “በኮምፕሮ ፕሮግራም የሚሰጠው የትምህርት ጥራት የላቀ ነው ፡፡ መምህራኑ አስደናቂ የሆኑ የኢንዱስትሪ ዳራዎች ብቻ ሳይሆኑ ሁልጊዜ በአዲሶቹ ቴክኖሎጂዎች ወቅታዊ ናቸው ፣ ስለሆነም ተማሪዎች ከምርጦቹ ምርጡን እየተማሩ መሆናቸውን ማረጋገጥ ይችላሉ ፡፡\nበተጨማሪም ፣ የቡድን ፕሮጄክቶች ለተማሪዎች ለመተባበር ፣ በእውነተኛ ዓለም ያሉ ችግሮችን ለመፍታት ፣ በፕሮፌሰሮች የተጫኑትን እጅግ በጣም ከፍተኛ መስፈርቶችን ለማሟላት መፍትሄዎቻቸውን ያቀርባሉ - እናም በቀኑ መጨረሻ ላይ ጠንካራ የፕሮጀክት ተሞክሮ ይዘን እንወጣለን ፡፡ ተለማማጅነትን ለማግኘት የሚረዳ ነው ፡፡ ”\n“በትምህርታዊነት የኮምፕሮ ፕሮግራም ለተማሪዎቹ ከፍተኛ ደረጃዎችን ያስቀምጣል ፡፡ አጠቃላይ የተማሪ እድገትን ለመደገፍ MUM ተማሪዎች በጣም ጥሩ በሚሆኑበት ጊዜ የአካዳሚክ ህይወት ፈታኝ ሁኔታዎችን እንዲቋቋሙ በጣም ምቹ እና ጤናማ የአኗኗር አከባቢን ይሰጣል ፡፡ ሰዎች ስለ ሥራ-ሕይወት ሚዛን ይናገራሉ ፣ እና በ ‹MUM› ውስጥ ያለው የአካዳሚክ ሥራ እና ሕይወት ሚዛናዊነት የተሟላ እንደሆነ ይሰማኛል living በሙም መኖር በጣም የምወደው ይህ ነው ፡፡\nMUM ን የመረጥኩበት ሌላው ምክንያት ይህንን የማድረግ እድሉ ነበር ትራንስጅናል ሜዲቴሽን ቴክኒካዊ (TM). ኤም.ኤም. ዩኒቨርሲቲ ከተገነባባቸው መሠረታዊ ነገሮች መካከል አንዱ ነው. ውጥረትን የሚያስታግስ, አእምሮን እና ፈጠራን የሚያሻሽል ቀላል የአእምሮ ቴክኒክ ነው, እናም የኃይልዎን መጠን ይጨምራል. ለእሱ ከፍተኛ አክብሮት አለኝ. ለ TM የምሰጠው ትልቁ ጥቅም ዘና ለማለት ይረዳኛል, እና ከዚያ ውስብስብ ጉዳዮች ላይ የበለጠ ትኩረትን ያተኩራል, ያለ ውጥረት እና ሁለገብ መፍትሄዎች መፍትሄ ይገኝበታል.”ይላል አማር።\nበሲያትል አካባቢ በአማዞን እና ሕይወት ውስጥ ተለማማጅነት\nበአምሳያው ካምፓር ጊዜው በአምባው በጣም ደስ ይለው ነበር. በ MUM ውስጥ ብዙ ጥቅሞች አሉ ፡፡ የእሱ አካል የመሆን ዕድልን በማግኘቴ እጅግ ዕድለኛ እና ልዩ መብት ይሰማኛል-ዝቅተኛ የመነሻ ዋጋ ፣ የላቀ የአካዳሚክ ፕሮግራም ፣ አስደናቂ መምህራን እና ሠራተኞች ፣ ከሌሎች ሀገሮች ካሉ ሙያዊ ባለሙያዎች ጋር የመስራት ዕድል ፣ ከተለየ የሙያ ስልቶች ክፍል (ከቆመበት ቀጥል ፣ የቃለ መጠይቅ ቅድመ-ዝግጅት ፣ የይስሙላ ቃለመጠይቆች ፣ የሥራ ፍለጋ ቴክኒኮች) ፣ የውስጥ ሥራ ፍትሃዊ አውታረመረብ ፣ ኦርጋኒክ ምግቦች ፣ ምቹ የኑሮ ሁኔታ ፣ የስፖርት ተቋማት ፣ ዝግጅቶች ፣ እንቅስቃሴዎች እና ክለቦች ፡፡ እና በተለይም ፣ ለልምምድ 99% የምደባ መጠን! ”\n“ስለሆነም እኔ በዓለም ዙሪያ ላሉ ተማሪዎች እና ለሚሠሩ ባለሙያዎች ይህንን ታላቅ ዕድል እንዲጠቀሙ በእርግጠኝነት እመክራለሁ ፡፡ የመግቢያ መስፈርቶችን ይፈትሹ ፣ መስፈርቶቹን ማሟላቱን ወይም መብላቱን ያረጋግጡ እና ማመልከትዎን ያረጋግጡ!\nተፈታታኝ ለመሆን ዝግጁ ይሁኑ እና ከኮምፕሮ ፕሮግራም የሚያገ youቸውን ሁሉንም አዎንታዊ ውጤቶች ለመቀበል ዝግጁ ይሁኑ ፡፡ እንዲሁም ፣ በሙም እና በአሜሪካ ውስጥ ለስኬት በጣም ጥሩ የእንግሊዝኛ ችሎታ ያስፈልግዎታል! ”\n“እራሴን በግሌ እና በሙያ ማዳበራቴን ለመቀጠል አቅጃለሁ ፡፡ በአማዞን ከማደግ በተጨማሪ ሰዎች የሚያጋጥሟቸውን የዕለት ተዕለት ችግሮች ለመፍታት ቴክኖሎጂን በመጠቀም ምናልባትም ከጓደኞቻቸው እና / ወይም ከንግድ አጋሮቻቸው ጋር ኩባንያ በመፍጠር በዓለም ላይ ተጽዕኖ እንደሚያሳድሩ ተስፋ አደርጋለሁ ፡፡\nየሚቀጥሉት የሞንጎሊያውያን ትውልዶች በአሠልጣኝነት እና በመመካከር የግል እና ሙያዊ ግቦቻቸውን እንዲያሳኩ ለመርዳት እኔም የዛሬ አንድ አካል በነበርኩባቸው ተመሳሳይ የትርፍ ባልሆኑ አካባቢዎች መሳተፌን እቀጥላለሁ ፡፡ ”\n“በዚህ ዲሴምበር እመረቃለሁ ፡፡ የኮምፖሮ ተማሪ ከሆንኩበት ጊዜ ጀምሮ ተለዋዋጭ እና አስደሳች የሆነ ግልቢያ ነበር ፡፡ እኔ ከምወዳቸው ኮርሶች መካከል አንዱ ከዶ / ር ጉትሪ ጋር የላቀ የሶፍትዌር ልማት ነበር ፣ ምክንያቱም በሙያዊ ስራዬ እጅግ ረድቶኛል ፡፡ ”\nበ MUM በተማሪ ሕይወቴ ስላገኘኋቸው ሁሉ ለዘላለም አመሰግናለሁ ፡፡ በሚያምር የተፈጥሮ MUM አካባቢ ውስጥ አንዳንድ አስደሳች እና ረጅም ዕድሜ ጓደኞችን አፍርቻለሁ ፣ እና ከቀጣዩ የፀደይ መጀመሪያ ጋር ከባልደረባዬ የኮምፕሮ ተማሪዎች ፣ መምህራን እና ጓደኞች ጋር እንደገና ለመገናኘት እንደምችል ተስፋ አደርጋለሁ ፡፡ የ MUM ን ስም መደገፌን እቀጥላለሁ እናም ሁል ጊዜም የምኮራ የኮምፓሮ ተመራቂዎች እሆናለሁ! ”\nአማር በሁሉም የሕይወቱ ደቂቃዎች ውስጥ ስለ ደከመኝ ሰለቸኝ እና የማያቋርጥ ድጋፍ ለወላጆቹ ማመስገን ይፈልጋል እናም ዛሬውኑ እንዲሆኑ ስላሳደጉ ፡፡ “አመሰግናለሁ እናቴ እና አመሰግናለሁ አባቴ!”\nማስታወሻ-አማር በአማዞን ይሠራል እና በዚህ ገጽ ላይ የተለጠፉት ጽሑፎች የእራሳቸው ናቸው እና የግድ የአማዞንን አቋም አይወክሉም ፡፡


መሞቴን ለመናገር ከገዳይ አስገዳዮች ፈቃድ አልጠብቅም (ደሳለኝ ጫኔ ዶ/ር) | Derege Negash\nHomeመሞቴን ለመናገር ከገዳይ አስገዳዮች ፈቃድ አልጠብቅም (ደሳለኝ ጫኔ ዶ/ር)\nOctober 27, 2020 Derege Negash - ደረጀ ነጋሽ\n1) ሞት ቢደገስ እንኳ አንቀርም፣ የአማራ ልጅ አምባገነኖችን በታሪኩ ፈርቶ አያውቅም፣ ዛሬም በፍፁም አይፈራም!\n2) የአባይ ግድብ ለአማራ የመቃብር ስፍራ ማድመቂያ እንዲሆን አስባችሁ እየገነባችሁት ከሆነ ጥሩ ነው። የአባይ ጉዳይ ከወገኖቻችን በህይዎት መኖር በታች ያለ አጀንዳችን እንጂ ከአማራ ነፍስ የሚቀድም ጉዳያችን አይደለም። ለናንተ ለተላላኪዎች ከአማራ ህይዎት በላይ ያለ ቀዳሚ አጀንዳችሁ መሆኑን ግን አሳይታችሁናልና እናመሰግናለን!\n3) ሰላማዊ ሰልፉ የክልሉን አለመረጋጋት ለሚፈልጉ ሀይሎች ምቹ ሁኔታ ይፈጥራል ለተባለው ጉዳይ፣ አንዱ ስራችሁና ግዴታችሁ ህዝቡን ከፀረ ሰላም ሀይሎች መጠበቅ እንደሆነ መገንዘብ አለባችሁ። በክብር ስትጠየቁ ፈቅዳችሁ፣ አስፈላጊውንና የሚገባውን ጥበቃ ብታደርጉ እናንተም ቢያንስ ከ2008ቱ አጥፊ ስህተታችሁ መማራችሁን ታሳዩ ነበር። የአማራ ወጣት እናንተ ከልክላችሁት ሰልፍ ከቀረ ገዳዮችን አበጃችሁ ብሎ እንደሸለመ እንቆጥረዋለን።\n4) በ2008 አንገራግራችሁንም ሆነ ገድላችሁን ፈርተን እንዳልተመለስን አስታውሱ። በወቅቱ አማራው ሆ ብሎ ወጥቶ «ወልቃይት ሆይ ብረሳሽ ቀኜ ትርሳኝ»፣ «ኮሎኔል ደመቀ የነፃነት ታጋይ እንጂ አሸባሪ አይፈለም»፣ «በኦሮሞ ክልል የሚፈሰው የወገናችን ደም የኛም ደም ነው» ብለን የአማራን ጥያቄ ስናስተጋባ እናንተ ተላላኪዎች መለስን ስታመልኩና፣ ታግሎ ነፃ ላወጣን ትህነግ እንኳን ወልቃይትን ጎጃምን ብንሰጠው ምን ችግር አለ ስትሉ ነበር።\nዛሬ የአማራ ደም በየቦታው እንደጎርፍ እየወረደ ከ2008ቱ ጭፍጨፋችሁ በፈጣሪ ተዓምር የተረፍን አማሮች የሀምሌና የነሀሴ 2008 ሰማዕታት ወንድሞቻችን የወደቁለትን ዓላማ ይዘን ለአማራ ህዝብ ጥያቄዎች መመለስ የምንችለውን ካላደረግንና፣ በየቦታው የሚፈሰው የአማራ ደም ባስቸኳይ ይቁም ብለን ካልወጣን ከሞቱት በታች ሆነናል ማለት ነው።\n5) በሌላችሁ ስልጣን ሰላማዊ ሰልፍ መከልከል ውስጥ ከገባችሁ ከህዝብና ከአምባገነኖች የማንኛው የበላይ እንደሆነ፤ ከህዝብና ከተላላኪዎችም ማን ፈሪ እንደሆነም እናያለን።\n6) ጥበቃ እንድታደርጉለት ጥያቄ ባቀረብንባቸው በነዚህ ሰልፎች ላይ አንድ አማራ አንድ ነገር ቢሆን ትግላችን ወደምን እንደሚያመራ እናንተም አይጠፋችሁም!\nአማራ በልጆቹ ትግል ይከበራል!\n← ለመስከረም 12 በዕለተ ማክሰኞ ….የዋስተና መብት ይሰጥ ወይስ ይቅር የሚለውን ለመወሰን ተቀጥሯል።ግን በችሎቱ እነ እስኬ ምን አሉ


ንጹህ አየር ለመተንፈስ መጓዝ እና መውደድ? የት መሄድ የለበትም\nመግቢያ ገፅ » የቅርብ ጊዜ ዜና መጣጥፎች » ሰበር ዓለም አቀፍ ዜና » ባህሬን ሰበር ዜና » ንጹህ አየር ለመተንፈስ መጓዝ እና መውደድ? የት መሄድ የለበትም\nባህሬን ሰበር ዜና • ባንግላዴሽ ሰበር ዜና • ቡታን ሰበር ዜና • ሰበር የጉዞ ዜና • ካሜሩን ሰበር ዜና • ቻይና ሰበር ዜና • የግብፅ ሰበር ዜና • የህንድ ሰበር ዜና • የኢራቅ ሰበር ዜና • ኪሪባቲ ሰበር ዜና • የኩዌት ሰበር ዜና • ሊቢያ ሰበር ዜና • ሞሪታኒያ ሰበር ዜና • ምያንማር ሰበር ዜና • የኔፓል ሰበር ዜና • ኒው ዚላንድ ሰበር ዜና • ኒጀር ሰበር ዜና • የኦማን ሰበር ዜና • የፓኪስታን ሰበር ዜና • የኳታር ሰበር ዜና • ኃላፊ • ሳዑዲ አረቢያ ሰበር ዜና • ሰሎሞን ደሴቶች ሰበር ዜና • የጉዞ መዳረሻ ዝመና • አሁን በመታየት ላይ ያሉ • ኡጋንዳ ሰበር ዜና • የእንግሊዝ ሰበር ዜና • አሜሪካ ሰበር ዜና\nየባህረ ሰላጤው ክልል በቅንጦት ጉዞ እና በቱሪዝም ውስጥ መሪ ሊሆን ይችላል ፣ ግን በዓለም ላይ በጣም መጥፎ የአየር ጥራት አለው ፡፡ ለአረንጓዴ ከተሞች የምድር ቀን ዘመቻ አካል እንደመሆንዎ መጠን ኢኮ 2 ሰላምታዎ ዓለም የፀሐይ ብርሃን አብዮትን መቀላቀል ፣ በታዳሽ ኃይል ላይ በማተኮር አረንጓዴ ህንፃዎችን መምረጥ እና እንደ ብስክሌት ወይም እንደ አውቶቡስ ባሉ ሌሎች የትራንስፖርት ዓይነቶች መወሰን ያሉ ዘዴዎችን እንዲወስድ ይፈልጋል ፡፡ ጎጂ ልቀቶችን ለመቀነስ ይረዳል ፡፡\nመርዛማ ከተሞች በአብዛኛው ሰው ሰራሽ ችግር ናቸው ፡፡ ብቸኛው ትልቁ ምንጭ የአየር ብክለቶች እንደ የድንጋይ ከሰል እና ቤንዚን ያሉ የቅሪተ አካል ነዳጆች ማቃጠል ነው። የቅሪተ አካል ነዳጆች ለማሞቅ ፣ የትራንስፖርት ተሽከርካሪዎችን ለማንቀሳቀስ ፣ ኤሌክትሪክ ለማመንጨት እና ለማኑፋክቸሪንግ እና ለሌሎች የኢንዱስትሪ ሂደቶች ያገለግላሉ ፡፡ እነዚህን ነዳጆች ማቃጠል የጭጋግ ፣ የአሲድ ዝናብ እና የግሪንሀውስ ጋዝ ልቀትን ያስከትላል ፡፡\nበመካከለኛው ምስራቅ በነዳጅ የበለፀጉ ሀገሮች በጣም በተበከሉ የከተሞች ዝርዝር ውስጥ ያሉትን አስር ዋና ዋና ቦታዎችን ይይዛሉ ፡፡ እንደነዚህ ያሉት ከተሞች የሚገኙት በ\nሳውዲ አረቢያ ፣ የ 108 ጥቃቅን ንጥረ ነገር ደረጃ።\nኳታር ፣ የ 103 ንጥል ነገር ደረጃ።\nግብፅ ፣ የጥቃቅን ነገር ደረጃ 93።\nባንግላዴሽ ፣ የ 84 ንጥረ ነገር ደረጃ።\nኩዌት ፣ የ 75 ንጥረ ነገር ደረጃ።\nካሜሩን ፣ የ 65 ንጥረ ነገር ደረጃ።\nየሞሪታኒያ ጥቃቅን የ 65 ደረጃ\nኔፓል ፣ የ 64 ቅንጣት ደረጃ\nየተባበሩት አረብ ኤምሬትስ ፣ የ 64 ጥቃቅን ቅንጣት ደረጃ ፡፡\nህንድ ፣ የ 62 ጥቃቅን ንጥረ ነገር ደረጃ።\nሊቢያ ፣ የ 61 ንጥል ነገር ደረጃ።\nባህሬን ፣ የ 60 ንጥል ንጥረ ነገር ደረጃ።\nፓኪስታን ፣ የ 60 ንጥረ ነገር ደረጃ።\nኒጀር ፣ የ 59 ንጥል ነገር ደረጃ።\nኡጋንዳ ፣ የ 57 ቅንጣት ደረጃ\nቻይና ፣ የ 54 ንጥል ንጥረ ነገር ደረጃ።\nማያንማር ፣ የ 51 ንጥል ንጥረ ነገር ደረጃ።\nኢራቅ ፣ የ 50 ቅንጣት ደረጃ\nቡታን ፣ ጥቃቅን የ 48 ደረጃ።\nኦማን ፣ የ 48 ቅንጣት ደረጃ\nዩናይትድ ኪንግደም በዝርዝሩ 159 ኛ ደረጃ ላይ ከሚገኘው ጥቃቅን ንጥረ ነገር ደረጃ 12 ጋር ተቀምጧል ፡፡ አሜሪካ 173 ኛ ደረጃ ተሰጥቶታል ፡፡\nየ መስተጋብራዊ ካርታ በተጨማሪም እንደ ቻይና ያሉ ከተሞች በከተሞቻቸው ውስጥ ንፁህ አየር ባለመኖሩ የሚታወቁት የሳዑዲ አረቢያ መጠን ግማሽ የሆነው የአየር ብክለት እንዳላቸው ያሳያል ፡፡ ቻይና ከሳውዲ አረቢያ አስፈሪ ጥቃቅን ጥቃቅን የ 54. ውጤት ጋር ሲነፃፀር የ 108 ደረጃን አስመዝግባለች ሳዑዲ አረቢያ በጣም በተበከለ የከተማ ካስማዎች ውስጥ ከፍተኛ ጥፋተኛ ናት ፡፡\nከፍተኛ ብክለት ባለባቸው አካባቢዎች የልብና የደም ሥር (cardiovascular) በሽታዎች ፣ ካንሰር እና የደም ቧንቧ የመያዝ እድሉ የተጠናከረ ሲሆን ከፍተኛ የአየር ብክለት ባለባቸው ሀገሮች የህፃናት ሞት መጠን ከፍ ያለ መሆኑን ያረጋግጣሉ ፡፡ በ የዓለም የጤና ድርጅት (WHO) ፣ የአየር ብክለት አሁን ከኢቦላ ወይም ከኤች.አይ.ቪ የበለጠ ለጤንነት አስጊ ነው እናም 80% ከሚሆኑት የከተማ አካባቢዎች ሁሉ ከባርኔጣ በላይ የአየር ብክለት መጠን ጤናማ ነው ተብሎ ይታሰባል ፡፡\nሁሉም ጥፋት እና ጨለማ አይደለም ፣ በአለም ውስጥ ካሉ አንዳንድ ንፁህ አየር ውስጥ የኒውዚላንድ ፣ የሰሎሞን ደሴቶች ፣ የኪሪባቲ እና የብሩኒ ዳሩሰላም ናቸው ፣ ሁሉም በ 5 ደረጃ እጅግ በጣም አነስተኛ በሆነ ጥቃቅን ደረጃ የሚመኩ ናቸው።\nበዓለም ላይ በጣም መርዛማ በሆኑ ከተሞች ላይ የበለጠ መረጃ ለማግኘት መጎብኘት ይችላሉ- www.eco2greetings.com.


19th AMECEA Plenary News\nAugust 24, 2018 bezawit assefa 0 Comment\n19ኛው የምሥራቅ አፍሪካ የካቶሊክ ጳጳሳት ጉባኤዎች ሕብረት ጠቅላላ ጉባኤ\nሐምሌ 6-16 ቀን 2010 ዓ. ም.\n“ሁላችሁም በኢየሱስ ክርስቶስ አንድ ስለሆናችሁ በአይሁዳዊና በግሪካዊ፣ በአገልጋዩና በጌታ፣ በወንድና በሴት መካከል ምንም ልዩነት የለም” (ገላ. 3፡28)፡፡\nየምሥራቅ አፍሪካ የካቶሊክ ጳጳሳት ጉባኤዎች ሕብረት ማለትም አመሰያ የኤርትራ፣ የኢትዮጵያ፣ ማላዊ፣ ኬኒያ፣ ታንዛኒያ፣ ሱዳንና ደቡብ ሱዳን፣ ኡጋንዳ እንደዚሁም ዛንቢያን እንዲሁም ተባባሪ አባል ሀገራት የሆኑትን ሱማሌያ እና ጂቡቲ ጳጳሳት ጉባኤዎችን በተገኙበት “በእግዚአብሔር ላይ የተመሰረተ ህያው ብዝኀነት፣ ሰብዓዊ ክብር፣ ሰላማዊ አንድነት በአመሰያ ሀገራት” በሚል ርዕስ ከሐምሌ 6-16 ቀን 2010 ዓ. ም. በአዲስ አበባ ከተማ በተባበሩት መንግሥታት የአፍሪካ ኢኮኖሚ ኮሚሽን የስብሰባ አዳራሽ 19ኛውን ጠቅላላ ጉባኤውን አድርጓል፡፡\nበአመሰያ ቀጠና ለሚገኙ የእግዚአብሔር ቤተሰቦችና በጎ ፈቃድ ላላቸው ወገኖች ሁሉ፡፡ እኛ የአመሰያ ቀጠና ካቶሊክ ጳጳሳት የበላይ ጠባቂዎቻችን ከሆኑት ብፁዓን ካርዲናሎች ጋር ሆነን በጌታችን በመድኃኒታችን ኢየሱስ ክርስቶስ ስም ሰላምታ እናቀርብላችኋለን፡፡ ሰላም ለእናንተ ይሁን፡፡\nየቅዱስ አባታችን ርዕሰ ሊቃነ ጳጳሳት ፍራንቼስኮ በሲኖዶሳዊነት (አብሮ መጓዝ) ላይ ያላቸው አስተምሮና የእርሳቸው አባታዊ ቡራኬና መንፈሳዊ አመራር በፀሎት መንፈስ ሆነን እያመሰገንና እያደነቅን የቅዱስ አባታችን ፍራንቼስኮ በኢትዮጵያ እንደራሴ የሆኑት የቅድስት መንበር አምባሳደር ብፁዕ ሊቀ ጳጳስ ሊዊጂ ቢያንኮ፣ ከቅድስት መንበር (ቫቲካን) የመጡት የስብከተ ወንጌል ጽ/ቤት ዋና ፀሐፊ የሆኑት ብፁዕ አቡነ ፕሮታዜ ሩጋምብዋ እንደዚሁም በቫቲካን የሁለንተናዊ የሰው ልጅ ዕድገት ጽ/ቤት ዋና ፀሐፊ የሆኑት ሞንሲኞር ብሩኖ ማርዬ ዱፌ እና ብፁዕ ካርዲናል ዮሴፍ ቶቢን የአሜሪካ ካቶሊካውያን ጳጳሳት ጉባኤ ተወካይ የአፍሪካ የድጋፍ ፈንድ ንዑሳ ኮሚቴ ሰብሳቢ በመካከላችን መገኘት ትልቅ ጥንካሬን ሰጥቶናል፡፡\nአመሰያን በመሰረቱት አባቶች መንፈስ እና ራዕይ በመመራት የቀጠናችን የጋራ የሆኑ መንፈሳዊና ማህበራዊ ጉዳዮቻችንን ወደፊት ለማስኬድ ቁርጥ አቋም ወሰደናል፡፡\nበአመሰያ ቀጠና የምንገኝ የካቶሊክ ቤተክርስቲያን ጳጳሳት ምድረ ቀደምት ለሆነችው ለኢትዮጵያ ሕዝቦች ልዩ አድናቆት አለን፡፡ የኢትዮጵያ ካቶሊካዊት ቤተክርስቲያን ጳጳሳት፣ ካህናት፣ ገዳማውያን/ያት፣ ምእመናን፣ የኢትዮጵያ ፌዲራላዊ ዲሞክራሲያዊ ሪፐብሊክ መንግሥት እና በጎ ፍቃድ ያላቸው ኢትዮጵያውያን ሁላችሁ 19ኛው የአመሰያ ጠ/ጉባኤ በኢትዮጵያ በልዩ ዝግጀት ተዘጋጅታችሁ እንዲከናወን ስላደረጋችሁ ከልብ እናመሰግናችኋለን፡፡ እንደዚሁም አጋር ድርጅቶችንም ለጉባኤው መሳካት ላደረጋችሁት ድጋፍ ከልብ እናመሰግናለን፡፡\nአመሰያን ላለፉት አራት ዓመታት በሊቀ መንበርነት የመሩና የአገልግሎት ጊዜያቸውን በመጨረስ ለተረኛው ያስረከቡትን ብፁዕ ካርዲናል ብርሃነየሱስ ሊቀ ጳጳሳት ዘካቶሊካዊያን፣ የሥራ ዘመናቸውን ያጠናቀቁ የሥራ አስፈፀሚ የቦርድ አባላትን፣ የአመሰያ ዋና ፀሐፊ፣ የኢትዮጵያ የካቶሊክ ጳጳሳት ጉባኤና ጠቅላይ ጽ/ቤቱን፣ የአመሰያ ጉባኤ አዘጋጅ ዓቢይ ኮሚቴና ንዑሳን ኮሚቴዎች ሁሉ እናመሰግናለን፡፡ እግዚአብሔር ሁላችሁን ይባርካችሁ፡፡\n2. የእግዚአብሔር ሕዝብ ህያው ብዝኀነት\nየአመሰያ ቀጠና ብዝኀነት በስፋት የሚታይበት ነው፡፡ ይህ ብዝኀነት አወንታዊ የሆነና ልንለያይበት ሳይሆን ልንደሰትበት የሚገባ ነው፡፡\nእንደ ቤተክርስቲያናችን አስተምሮ ብዝኀነት የእግዚአብሔር የፍጥረት ዕቅድና ጥበብ ነው በሰዎች መካከል ያለው ልዩነት ለመደጋገፊያ እንዲሁም ካንዱ የጎደለውን አንዱ ሊያሟላበት ነው (Complimentarily)፡፡\nስለዚህ እንደ እረኞች የሰውን ልጅ ክብር የሚነኩ በብዝኀነት ላይ የሚደረጉ ወንጀሎችና አሉታዊ የሆኑ ከአካሄዶችን እናወግዛለን፡፡ ቤተክርስቲያን የምታስተምረውን ትምህርት በመንተራስ ማለትም ሰዎች ሁሉ አንደ ነፃ ፍጥረታት መጀመሪያ አላቸው፤ በክርስቶስ ሞትና ትንሣኤ የዳኑ ናቸው መጨረሻቸውም አንድ ነው ስለዚህ ሰዎች እኩል ክብር አላቸው፡፡ በአመሰያ ቀጠና የሚገኙ የእግዚአብሔር ቤተሰቦች ሁሉ ይህንን ትምህርት በታላቅ እምነት ይይዙትና ይኖሩበት ዘንድ በማህበረሰቡም ውስጥ ሠርፆ ይገባ ዘንድ ጥረት እንዲያደርጉ ጥሪ እናቀርባለን፡፡\nበዚህ ምክንያት ማንኛውም አይነት አሉታዊ የሆኑ ከዘር ጋር የተያያዙ ማህበረሰብን የሚከፋፍሉ ሆኔታዎች እናወግዛለን፡፡\n3.እኩል ክብር (Equal Dignity)\nበተራ ቁጥር ሁለት በተገለፀው ስለሰው ልጆች ክብር ያለው የቤተክርስቲያን አስተምሮ በተከተለ መልኩ እኛ የአመሰያ ጳጳሳት የቫቲካ ጉባኤን አስተምሮ በምላት እንቀበላለን፡፡ ተገቢ የሆኑ ልዩነቶች በሰው ልጆች መካከል ቢንፀባረቅም የሰው ልጅ ክብር ተገቢ የሆነ ሰብዓዊነት የሞላበት ሁኔታዎች ለእያንዳንዱ እንዲመቻች የግድ ይላል፡፡ የአንድ የሰው ልጅ ቤተሰብ በሁኑ ሰዎች ወይም ቡድኖች መካከል የሚታይ የተዛባ የኤኮኖሚ ወይም ማህበራዊ ልዩነት እንቅፋትን ይፈጥራል፡፡\nማህበራዊ ፍታዊ ተጠቃሚነትን ይጎዳል፣ የሰው ልጅ ክብርን ሰላምን ይፀረራል(GS29) ስለሆነም ለሁሉም ካቶሊካውያን እና በጎ ፈቃድ ላላቸው ወገኖች ሁሉ አቤት የምንለው ሁሉም የሰው ልጅ እኩል ክብር ይጠብቁ ዘንድ፣ ከፍ ያደርጉ ዘንድ ለዚህ እውነት ራሳቸውን ያስገዙ ዘንድ ነው፡፡ ሁሉም ሰው እኩል በእግዚአብሔር አምሳል የተፈጠረ ነውና፡፡\nየኤኮኖሚና የማህበራዊ ዕድገት እንዲሁም የፖለቲካ ዕድገትና የባህል ዕድገት በማህበረሰብ ውስጥ ሊታዩ የሚችሉት የሰው ልጅ ክብር ከመጠበቅ ጋር ተያይዘው ብቻ ነው፡፡\n4.ሁለንተናዊ የሰው ልጅ ዕድገት\nእንደ አመሰያ ጳጳሳት መርህ የሰው ልጅ ሁለንተናዊ ዕድገት ማለት የኤኮኖሚ ዕድገት ብቻ ሳይሆን እውነተኛ የሰው ልጅ ሁለንተናዊ ዕድገት በተመለከተ ቤተክርስቲያን ከዚህ በታች የተዘረዘሩትን መሰረት በማድረግ ትነሳለች\n1. በሰው ልጅ ላይ ያተኮረ\n2. ሁለንተናዊነት (Holistic)\n3. ሁሉን የሰው ልጅ የህይወቱ ጉዳይ አጠቃሎ የሚይዝ\n4. ወደ ጋራ ጥቅም የሚመራ መሆን አለበት (general to common good)\nስለዚህ በካቶሊካዊት ቤተክርስቲያን አስተምሮ እየተመራን በቀጠናችን አወንታዊ የሆነ ህያው ብዝኀነት፣ ለሰው ልጆች ሁሉ እኩል ክብር፣ በእግዚብሔር የተመሰረት ሰላማዊ አንድነት የሰው ልጅ ሁለንተናዊ ዕድገት ለማበልፀግ በርትተን እንስራለን፡፡\n5. ሰላማው አንድነትን ማጠናከር\nየቤተክርስቲያን የሰላም ግንባታ ሥራን አጠናክረን እንቀጥላለን፡፡ ይህ የሰላም ግንባታ ተግባር ደግሞ በ4 መርሆች ላይ የተመሰረተ ነው፡፡\n1) ለሰው ልጅ የተሰጠው እኩል ክብር ዕውቅና መስጠትና መንከባከብ\n2) የሰው ልጅ ሁለንተናዊ ዕድገት ማጠናከር\n3) በሰላም ዙሪ የሚሰሩ ዓለም አቀፍ ተቋማት መደገፍ\n4) በአመሰያ ሀገራት የይቅርታ የምህረት መንፈስ እንዲነግስ መስራት\n6. በኢትዮጵያ እና ኤርትራ ወንድሞችና እህቶች ህብረት\nበአዲስ አበባ በተከናወነው ጉባኤያችን ወቅት የሁለቱ ሀገሮች ሕዝቦች ለ20 ዓመታት የተለያዩበትን ነገር በመተው ወደመቀራረብ መምጣታቸውን መስክረናል፡፡ እነዚህ ሁለቱ ሀገሮች ወደ ሰላምና ውይይት መምጣታቸው በታላቅ ደስታ ተቀብለናል፡፡ በሁለቱም ሀገሮች የምትገኘው ካቶሊካዊት ቤተክርስቲያን በወንድማማቾችና እህትማማች ሕዘቦች መሀከል የተፈጠረውን ጦርነት ለማውገዝ ድምጻቸውን ከፍ አድረግው ሲናገሩ ኖረዋል፡፡ በጋራም ሆነው እየረወየየ በጸሎትም ስማጸኑና ለሕዝቦቻቸው ተስፋ እየሰጡ ቆይተዋል፡፡\nበህዳር ወር 2010 ዓ. ም. ኤርትራን ሊጎበኝ የሄደው የአሜሲያ ልዑክን እናመሰግናለን “ይህ የእርቅና የሰላም ውይይት እየቀጠለ ያለ ስለሆነ የሚመለከተው ሁሉ ፍትህ እና ሰላም እንዲሰፍን ያደርጉ ዘንድ እንዲሁም በዚህ ውይይት የሁለቱም ሀገር ሕዝቦች በንቃት እንዲሳተፉ ይደረግ ዘንድ የሕዝቦች ድምፅ ይሰማ ዘንድ እንዲሁም በእሥርና በግዞት ያሉ ሁሉ ከቤተሰቦቻቸው ይቀላቀሉ ዘንድ እንጠይቃለን፡፡ በሁለቱ ሀገሮች የተደረገው እርቅ አፍሪካውያን ችግሮቻቸውን በራሳቸው አቅም የመፍታት ጥበብ እንዳላቸው ያሳየን ነው፡፡\n7. ደቡብ ሱዳን\nበደቡብ ሱዳን በተጀመረው የሠላም ውይይት ደስተኞች ነን “ይህ የሠላም ውይይት ፈጣን እና ዘላቂ ሠላም ያመጣ ዘንድ በጸሎት መትጋታችንን እንቀጥላለን” የሕዝቦች ሰቆቃና የንፁሀን ሞት ባፋጣኝ መቆም አለበት፡፡\nበምሥራቅ አፍሪካ እንደካቶሊካውያን ጳጳሳት እኛ በደቡብ ሱዳን ሠላም ይሠፍን ዘንድ የምንችለውን እና የሚፈለግብንን ድጋፍ ለመስጠት ዝግጁ ነን፡፡ በምሥራቅ አፍሪካ የሚገኙ ካቶሊካውያን ሁሉ ለደቡብ ሱዳን እንዲጸልዩ እንጠይቃለን፡፡\n8. ቤተሰብና ጋብቻ\nቤተሰብ የቤተክርስቲያንና የማህበረሰብ መነሻ ማዕከል መሆነን ጠንቅቀን እናውቃን፡፡ ሠላም ያለው የጸና ቤተሰብ ለቀጠናችን እንዲሁም ለዓለም ሁሉ ለህያው ብዝነት ለሰብአዊ ክብርና ለሠላማዊ አንድነት መሠረት ነው፡፡ ሆኖም ግን ቤተሰብ በዛሬው ዘመን ብዙ ተግዳሮቶችን እያስተናገደ ነው፡፡ ድህነት፣ ሥራ አጥነት፣ በማህበረሰቡ የሚስተዋሉ ልዩነቶች ሰፋ እያሉ እየመጡ ናቸው፡፡ እንደ እረኞች ቤተሰብን የሚያንጹ የሚያፀኑ ማንኛውም የድጋፍና የትምህርት ፕሮግራሞች እንዲነደፉ እንደግፋለን፡፡ ተቋማቶቻችን ሁሉ ለቤተብ ሐዋርያዊ አገልግሎት ቅድሚያ እንዲሰጡ እናደርጋለን፡፡ በቤተሰብ ሥልጠና እና ሐዋርያዊ አገልግሎት ዕድገት ከሚሠሩ ተቋማት ጋርም በጋራ እንሠራለን፡፡\n← St. Luke Catholic Hospital and College of Nursing and Midwifery 16th Graduation\nThanks giving Holy Mass →


ቃለ ምልልስ መንግስት በቀጣይ ምን ያድርግ? - Addis Admass Newspaper | Amharic news | Ethiopian news\nTuesday, 02 July 2019 12:21\nቃለ ምልልስ መንግስት በቀጣይ ምን ያድርግ?\nየአማራ ክልል አመራሮች እና የመከላከያ ኢታማዦር ሹም ላይ የተፈፀመው አሳዛኝ ድርጊት እና በቀጣይ መንግስት ሊያከናውናቸው ስለሚገቡ ጉዳዮች የፖለቲካ ተንታኞቹና ፖለቲከኞቹ ዶ/ር አለማየሁ አረዳ እና አቶ ሙሼ ሰሙ ከአዲስ አድማስ ጋዜጠኛ አለማየሁ አንበሴ ጋር ባደረጉት ቆይታ ምልከታቸውን እንደሚከተለው አጋርተውናል፡፡\n“የመንግሥትን አቅጣጫ በጉልበት የሚያስለውጡ በርክተዋል”\nከሰሞኑ በአማራ ክልል አመራሮችና በፌደራል የመከላከያ ሰራዊት አዛዦች ላይ የደረሰው ጥቃት እንዴት ሊከሰት የቻለ ይመስልዎታል? መንግስት ለዚህ ችግር የተጋለጠው በምን ምክንያት ነው ብለው ያስባሉ?\nኢህአዴግ እንደ ድርጅት አንድ መስሎ ቢታይም ውስጣዊ መከፋፈሉ ቆይቷል፡፡ ውስጣዊ መከፋፈሉን የፈጠረው ደግሞ የስልጣን ሽኩቻ መልክና ቅርፁን እየለዋወጠ፣ በተለያየ መልክ ሲገለፅ ነው የቆየው፡፡ መንግስት እንደ መንግስት፣ መሳሪያ ወይም ሃይል ሊኖረው የሚገባው ማን እንደሆነ በህግ ማረጋገጥ አልቻለም፡፡ እንደሚታወቀው በተለያየ ብሔረሰብ ስም በተለያየ ቡድን የተደራጁ ኃይሎች አሉ፡፡ እነዚህ ኃይሎች በጉልበት መንግስት ላይ ተፅዕኖ እያደረጉ፣ የሚፈልጉትን ነገር ማግኘትን ተለማምደዋል፡፡ የፈለጉትን አጀንዳ ይዘው እየመጡ መንግስትን እጁን ጠምዝዘው፣ እነሱ የፈለጉትን ማስደረግን በሚገባ ሲለማመዱ ቆይተዋል፡፡ ይሄ ልምድ ደግሞ ቀስ እየተባለ በኃይል ወደ መንግስትነት እንደሚመጣ ያመላከታቸው ይመስላል፡፡ መንግስት ራሱም እነዚህን ቡድኖችና ኃይሎች በፍርሃት ነው የሚያየው፡፡ እነዚህን ቡድኖች የሚመሩ ኃይሎች፣ የመንግስት ያህል ነው እየተንቀሳቀሱ ያሉት፡፡ ይሄ የአንድ ክልል ችግር ብቻ አይደለም፡፡ በየክልሉ ያለ ችግር ነው፡፡ የመንግስትን ፖሊሲ የሚያስለውጡ፤ የፈለጉትን ጥያቄ በጉልበት የሚያስመልሱ በርክተዋል፡፡ ይሄን ባደረጉ ቁጥር “መንግስት ደካማ ነው፤ የተደራጀ ኃይል ከያዝክ መንግስት ለመሆን አይቸግርህም” ወደሚል ዝንባሌ በርካቶችን የከተተ ይመስላል፡፡ ሁለተኛው ደግሞ የህግ የበላይነት በሚገባ አለመረጋገጡ ነው፡፡ ቡድኖች፤ የየብሔረሰባቸውን መብት ማስከበር ከፈለጉ እንደ ማንኛውም የፖለቲካ ድርጅት ተመዝግበው፣ ሰርተፍኬት ወስደው መታገል ነው ያለባቸው፤ አሁን እኮ ህጋዊነት የላቸውም፡፡ የሚጠየቁበት አግባብም የለም፡፡ የሚፈልጉትን ነገር በማስፈራራት፣ በጫና ነው የሚያስፈጽሙት፡፡\nመንግስት ዋነኛ ተግባሩ የህግ የበላይነትን ማረጋገጥ ነው፡፡ የመንግስትነት የመጀመሪያ ማረጋገጫው፤ የህግ የበላይነትን በማያወላዳ መልኩ ማስከበር ነው፡፡ የህግ የበላይነት ሲጠፋ ነው ሰላም የሚደፈርሰው፡፡ በእርግጥ ሽግግር በአንድ ጊዜ የተሟላ አይሆንም፡፡ እንዲህ ያሉ ችግሮችንም ይፈጥራል፡፡ ነገር ግን አስቀድሞ የህግ የበላይነት በማያሻማ መልኩ እየተሰራበት ቢመጣ ኖሮ፣ አሁን እንደምናየው ከኋላቸው ቡድኖችን ወይም የተደራጁ ኃይሎችን አስቀምጠው መንግስት ላይ የሚፎክሩ ግለሰቦች አይፈጠሩም ነበር፡፡ በዚህ መጠንም ጉልበተኛ ሊሆኑ አይችሉም ነበር፡፡ በሌላ በኩል፤ በየክልሉ ሚሊሻዎችና ልዩ ኃይሎች አሉ:: እነዚህ ልዩ ኃይሎች ምን ያህል በመንግስት መዋቅር ስር ናቸው? ይሄም ሌላው አጠያያቂ ጉዳይ ነው:: በአጠቃላይ ግለሰቦች፣ ቡድኖችና የተደራጁ ሃይሎች ይዘን መንግስትን በጉልበት ማንበርከክ እንችላለን የሚል አመለካከት እየሰፈነ መምጣቱ ለዚህ ችግር ዳርጎናል፡፡ አንዳንድ ክልሎች ላይ እኮ አንድ ጥያቄ ይዘው መጥተው፣ ህዝቡን ሰላማዊ ሰልፍ አስወጥተው፣ መንግስትን በጉልበት የሚፈልጉትን ነገር እንዲያደርግ እያስገደዱት ነው፡፡ በእንደዚህ ዓይነት መንገድ ነው እየተጓዝን ያለነው፡፡ አንዳንዶቹ ለለውጡም ምክንያት ናቸው ተብለው ስለሚታመኑ ጉልበት ለመጠቀም የሚያደርጉት ጥረት ችላ ተብሏል፡፡ ይሄ በሂደት 85ቱም ብሔረሰቦች ቡድን እየሰየሙ፣ የየራሳቸውን ፍላጎት በመንግስት ላይ የማይጭኑበት ምክንያት አይኖርም፡፡ የቡድን አደረጃጀቶችን እኮ በስም እናውቃቸዋለን፡፡ ድንገት ብድግ ብለው፤ “ይሄን ቦታ እንፈልገዋለን፣ እገሌ ከዚህ ውጣ፣ እገሌ ስልጣን መያዝ አለበት” ሲሉ ይሰማል፡፡ ይሄን ስንታዘብ ነው የከረምነው፡፡ መንግስትን በግልፅ እኮ “እኔ የምልህን እምቢ ካልክ እገሌን እለቅብሃለሁ” የሚሉ ግለሰቦች ተፈጥረዋል፡፡ መንግስት ለእያንዳንዱ ጉዳይ ሰላማዊ ሰልፍ እየተወጣ፣ እየተፎከረ መፍትሄ እንደማይሰጠው በህግ የበላይነት ማረጋገጥ ነበረበት:: ይሄን ስል በሰላም ላይ አልተሰራም ማለቴ አይደለም፡፡ በርካታ ስራዎች ተሰርተዋል፡፡ ነገር ግን ሰላም እንዲሰፍን መስራትና ሰላም እንዲሰፍን ሁኔታዎችን ማመቻቸት የተለያዩ ስራዎች ናቸው፡፡ ሰላም እንዲመጣ ማህበረሰቡን መስበክና ማነቃቃት ይቻላል፤ ነገር ግን መሬት ላይ በህግ መስራት የራሱን ጥረት ይጠይቃል፡፡\nእርስዎ የጠቀሷቸው ችግሮች ወይም ክፍተቶች ለአሁኑ ክስተት መደላድል ፈጥሯል ማለት ይቻላል?\nአዎ! በእርግጥ ሰዎቹ ለምን ይሄን እንዳደረጉ በቀጣይ በምርመራ ሊናገሩ ይችላሉ፤ ነገር ግን ይሄን አይነቱን ድርጊት ለመፈፀም ነገሮች ተመቻችተው ነበር፡፡ ነገ ምናልባት ሌሎች ክልሎች ላይም ህግ ካልተከበረ ተመሳሳዩን ልናይ እንችላለን፡፡ ሌሎች ቡድኖችም ነገ ከነገ ወዲያ የክልሎችን አስተዳደር በመቆጣጠር፣ ክልሉን ከማዕከላዊ መንግስት ቁጥጥር ውጪ ለማድረግ ሊሞክሩ ይችላሉ፡፡ አሁንም ይህ እንዳይፈጠር መሰረታዊ ስራዎች መሰራት አለባቸው:: ሀገሪቷ ውስጥ ለስርአት አልበኝነትና ለጉልበተኝነት መደላድል ተፈጥሯል፡፡ ይሄ ሁኔታ መለወጥ አለበት:: አሁን መንግስት ችግሩን ወደ ህዝብ መውሰድ የለበትም፡፡ ችግሩ ያለው ኢህአዴግ ውስጥ ነው፡፡ ይሄ የህዝቡ ችግር አይደለም፡፡ ኢህአዴግ ውስጥ ያሉ ኃይሎች ናቸው ችግሩን የፈጠሩት፡፡\nእነዚህ ኃይሎች ያሰቡት መፈንቅለ መንግስት ቢሳካ ኖሮ፣ ምን ዓይነት ሁኔታ ነበር ሊፈጠር የሚችለው?\nይሄ ነገር በተቀናጀና በተደራጀ መልኩ ጊዜ ተወስዶበት የተሰራበት ነው አይደለም የሚለው ጉዳይ በመጀመሪያ መታወቅ አለበት፡፡ በግልፍተኝነት የተከሰተ ነገር ነው ወይ? የሚለው መጥራት አለበት፡፡ እርግጥ አመላካች ነገሮች አሉ፤ ነገር ግን ጉዳዩ ምንድን ነው? እንዴት ተፈጠረ የሚለውን ማየት ያስፈልጋል:: ለምሳሌ የፌደራል መንግስት፤ የተሞከረው መፈንቅለ መንግስት ነው ይላል፤ ከሁኔታው የተረፉት ደግሞ ጥቃት እንደተፈፀመባቸው ይናገራሉ፡፡ ስለዚህ ይሄ ነገር ጥቃት ነው፣ መፈንቅለ መንግስት የሚለው መጥራት አለበት፡፡ መፈንቅለ መንግስት ከሆነ ግን ምናልባት እኛ ክልላችንን ተቆጣጥረን፣ ከፌደራል መንግስት ጋር መደራደር እንችላለን የሚል እሳቤ ተይዞ ሊሆን ይችላል፡፡ ለምሳሌ ትግራይን ስንመለከት አካባቢውን ዘግቶ ተቀምጧል፡፡ የማዕከላዊ መንግስት በዚያ አካባቢ የለም የሚባልበት ደረጃ ላይ ደርሷል:: ያ እንደ ምሳሌ ተወስዶ ሊሆን ይችላል፡፡ በአማራ ክልልም የዚያ አይነት ሁኔታ ለመፍጠር ታስቦ ሊሆን ይችላል፡፡ ትግራይ፤ የማዕከላዊ መንግስት እንኳ በህግ የሚፈልጋቸውን ግለሰቦች እየተከላከለ ነው፤ይሄ ለኛም ይሰራል የሚል አመለካከት ተፈጥሮ፣ በተግባር ለመሞከር ተፈልጎ ሊሆን ይችላል፡፡ ይሄ ነገር ቢሳካና ጠቅላላ የአማራ ህዝብ በተፈፀመው ነገር ቢስማማ ኖሮ፣ እንዴት ይሆናል የሚለው ደግሞ ራሱን የቻለ ፈታኝ ነገር ነው፡፡ ያ ክልል የሸዋ፣ የወሎ፣ የጎንደር፣ የጎጃም አማራ አለበት፡፡\nስልጣን እንግዲህ በሁለት መንገድ ይያዛል:: አንዱ በሰላማዊ መንገድ በምርጫ ነው፡፡ ሌላው ደግሞ ህዝብን በነቂስ ለድጋፍ አስወጥቶ ድጋፍ አለኝ በሚል መንግስት መሆን ነው፡። አሁን ትግራይ ላይ የምናየው፣ የዚህ ዓይነቱን ሁኔታ ነው፡፡ ያለው አስተዳደር ሰፊ ህዝባዊ ድጋፍ አለኝ በሚል ክልሉ ውስጥ የፌደራል መንግስት ገብቶ በህግ የተሰጠውን ጉዳይ ማስፈፀም እንኳ አልቻለም፡፡ የህዝብ ድጋፍ ካለው ኃይል ጋር የማዕከላዊ መንግስት መደራደር የግድ ይሆንበታል፡፡ በአማራ ክልል ተሞክሮ የነበረው ነገርም በህዝቡ ቢደገፍና ቢሳካ ኖሮ፣ በትግራይ ያለውን አይነት ሁኔታ ፈጥሮ፣ ከማዕከላዊ መንግስት ጋር ለመደራደር ይሞክር ነበር፡፡ በደንብ የተጠናና ቅድመ ዝግጅት የነበረው ነገር ቢሆን፣ ለማዕከላዊ መንግስትም ፈታኝ ይሆን ነበር፡፡\nበቀጣይ ተመሳሳይ ችግሮች ሊያጋጥሙ የሚችሉበት ዕድል ይኖራል ብለው ይሰጋሉ?\nተወደደም ተጠላም፣ በህገ መንግስቱ ላይ የሀሳብ ልዩነት ቢኖረንም፣ አስሮ ያስቀመጠን ይህ ህገ መንግስት ነው፡፡ ይሄን ህገ መንግስት፣ በህገ መንግስታዊ መንገድ የመለወጥ አጀንዳ በኢትዮጵያ ፖለቲካ ውስጥ ወሳኝ አጀንዳ መሆን አለበት፡፡ ሁላችንም ስራ ውለን ወደ ቤታችን የምንመለሰው ህገ መንግስትና ህግ አለ ብለን ተማምነን ነው፡፡ ህገ መንግስት በጉልበት ከተጣሰ ግን መተማመን ይጠፋል፡፡ ይሄ እንዳይሆን ትልቅ ስራ መሰራት አለበት፡፡ ሁለተኛ፤ በኢህአዴግ ውስጥ በራሱ ከዚህ ከለውጡ በኋላ ቅርፅና ይዘቱን በአግባቡ መርምሮ አንድነቱን ማምጣት ችሏል ወይ? ሁሉም ድርጅቶች እኮ በየራሳቸው አፈንግጠዋል:: ደቡብ፣ ትግራይ፣ አማራ፣ ሌላውም አፈንግጧል:: እርስ በእርሳቸው ምን ያህል እንደ አንድ ድርጅት ተማምነው እየሰሩ ነው? ውስጣቸው ያለን ችግር ተቀምጠው ተወያይተው እየፈቱ ነው ወይ? የኃይል አሰላለፋቸውን ጥርት አድርገው ተገንዝበዋል ወይ? ምክንያቱም ወደድንም ጠላንም አሁንም እያስተዳደረን ያለው ኢህአዴግ ነው፡፡ ኢህአዴግ ውስጥ ያለው ችግር ደግሞ ቀዳዳ እያበጀ ወደ ህዝቡ እየፈሰሰ ነው፡፡ ችግሮቹ የሚመነጩት ከዚያው ከግንባሩ ውስጥ ነው፡፡ ኢህአዴግ ራሱን አጥርቷል ወይ? ወዴት እንደሚሄድ ያውቃል ወይ? ተወያይቶ ወጥ በሆነ መልክ ራሱን ገምግሞ ተግባብቷል ወይ? ሁሉም ከየአቅጣጫው ሲጎትት አይደለም እንዴ የሚታየው? ክልሌን ህዝቤን የሚል አስተሳሰብ አልዳበረም ወይ? በተለይ የተለየ ጥቅም ለማግኘት የሚደረግ ግብግብ ይታያል፡፡ ይሄ ሁሉ ነገር ተደማምሮ ስጋት መፍጠሩ አይቀርም:: ስለዚህ ድርጅቱ በዋናነት ራሱን መፈተሽ፣ ማስተካከል፣ በህግ መገዛት አለበት፡፡ ይሄ ካልሆነ ግን ስጋቱ አይቀርም፡፡ የከፋም ሁኔታ ሊፈጠር ይችላል:: የአመራር ክፍተት ባለበት የደፈረ ሁሉ በቀዳዳው ይገባል፡፡ እየተከሰተ ያለውም ይሄው ነው፡፡ ግለሰቦች ኃይለኛ ተፅዕኖ የሚፈጥሩበት ሃገር እየሆነ እኮ ነው:: ነገሩ ከመስመር ወጥቷል፡፡ አሁን ያን ከመስመር የወጣ ነገር ወደ መስመሩ መመለስ ያስፈልጋል፡፡\nየደረሰው ጥቃት የመንግስትን ባህሪ ይቀይረው ይሆን? አንዳንዶች መንግስት ወደ አምባገነንነት እንዳይቀየር የሚል ስጋት አላቸው---\nእኔም እንዲህ ያሉ ነገሮችን እሰማለሁ፡፡ ነገር ግን በአምባገነንነትም፣ ልል በሆነ ሁኔታም በሁለቱም ሃገር ይፈርሳል፡፡ መንግስት ከሚገባው በላይ ኃይል እየተጠቀመ የሚሄድ ከሆነ ሃገር ሊፈርስ ይችላል፡፡ በዚያው ልክ እስካሁን የታዩ ዓይነት ልልነትና ክፍተቶችም ሃገር ሊያፈርሱ ይችላሉ፡፡ ስለዚህ ማዕከላዊውን ሚዛን መፈለግ ያስፈልጋል:: መንግስት ህግ ያስከብር ሲባል፣ ህግ ያስከብር እንጂ ዲሞክራሲያዊ መብትን ይጨፍልቅ ማለት አይደለም፡፡ ከህግና ከስርአት የወጡ ኃይሎችን የማረም ግዴታ አለበት፡፡ እስከ ዛሬ ችላ ብሏቸው የመጡ ነገሮች በሂደት ጉልበት እያገኙ መጥተው ነው ለዚህ ችግር የተዳረግነው፡፡ ከዚህ በፊት አካባቢያዊ ጉዳዮች ላይ ሲያጠነጥኑ የነበሩ ኃይሎች አሁን ወደ ክልል መጥተዋል፤ ነገ ደግሞ ማዕከላዊ መንግስቱ ጋ ይመጣሉ፡፡ መንግስት ህገ መንግስቱ ላይ የሰፈሩትን ለማስፈፀም ቃለ መሃላ ፈፅሞ ነው የመጣው፡፡ ስለዚህ ቃለ መሃላውን ማስከበር አለበት፡፡ ወንጀለኛን ለህግ ማቅረብ፣ ከመስመር የወጣን ወደ መስመር ማስገባት ይኖርበታል፡፡ ምክንያቱም ዜጎች የደህንነታቸውን ነገር የሰጡት ለመንግስት ነው፤ መንግስት ደግሞ ይሄን ኃላፊነቱን መወጣት አለበት፡፡\nሌላው የመንግስት የጥበቃና ደህንነት ጉዳይ ነው፡፡ ከፍተኛ የመንግስት ባለስልጣናት እንዴት ነው የሚጠበቁት? ምክንያቱም ህይወታቸው ሁልጊዜ ከስጋት ጋር ነው፤ አግባብ ያለው ጥበቃ ሊደረግላቸው ይገባል፡፡ እንዴት ነው እስከ ክልል መሪ ቢሮ ድረስ መሳሪያ ይዞ መግባት የሚቻለው? እንዴት ነው የሚጠበቁት? ይሄ ለመንግስት ማንቂያ ሆኖ በርካታ ስራ መሰራት አለበት፡፡\nመሰል ችግሮች እንዳይፈጠሩ መንግስት ምን ዓይነት እርምጃና ጥንቅቃቄ መውሰድ ይገባዋል?\nአንደኛ፤እንደዚህ ዓይነት ቅራኔዎችን የሚያመጡ ችግሮችን በአግባቡ መርምሮና ተወያይቶ መፍትሄ መስጠት ይገባል፡፡ የማያዳግም መልስ መስጠት ያስፈልጋል፡፡ ማህበረሰቡንም በዚህ ጉዳይ ማንቃት ይገባል፡፡ ሁለተኛው ጉዳይ መንግስት የመንግስትነት ኃላፊነቱን ይወጣ፡፡ በህግ የተሰጠውን ስልጣን ይጠቀም፤ ግዴታውን ጠንቅቆ ይወጣ:: ሶስተኛው፤ አሁን ድርጅቱ ውስጥ ያለው ባህሪ ምንድን ነው? የሚለውን በአግባቡ ይመርምር፤ ከለውጡ በኋላ ድርጅቱ ያላግበሰበሰው ነገር የለም:: ከተለያየ አቅጣጫ የተለያየ ፍላጎት ይዞ የመጣ ሰው አግበስብሷል፡፡ እነዚህን ሰዎች በእርግጥስ ያውቃቸዋል ወይ? ለዚህ ነው ብዙ ጊዜ ከራሱ ከድርጅቱ ውስጥ የሚፈነዳ ነገር የሚፈጠረው፡፡ ስለዚህ ሃገር እየመራ እስከሆነ ድረስ ለሃገር ደህንነት ሲባል ራሱን በአግባቡ ይፈትሽ:: አራተኛ፤ አሁንም በተለያየ አካባቢ የየራሳቸውን አጀንዳ ይዘው መንግስትን ከህግ ውጪ ለማስገደድ የተዘጋጁ ኃይሎች አሉ፡፡ እናውቃቸዋለን፡፡ አንድ ነገር በተፈጠረ ቁጥር መንግስትን “ዋ! እገሌን ነው የምጠራብህ” እያሉ የሚያስፈራሩ አሉ፡፡ በዚያ ላይ ህገ ወጥ የመሳሪያ ዝውውሩ አለ፡፡ የታጠቁ ኃይሎችም አሉ፡፡ ስለዚህ እነዚህን ኃይሎች መስመር ማስያዝ ያስፈልጋል፡፡ አለበለዚያ ነገሩ ችላ ከተባለ፣ ነገ ከነገ ወዲያ መሳሪያ ታጥቆ መንግስትን የሚገዳደር የማፍያ ቡድን ሊፈጠር ይችላል፡፡ ይሄ የስርአት አልበኝነት ምልክት ነው፤ መታረም አለበት፡፡\nአምስተኛ፤ በማህበራዊ ሚዲያ ሰዎችን ነጥለው እያወጡ የማንቋሸሽ፣ የማሳጣት ጉዳይ አለ፡፡ ይሄ በግልፅ ግለሰቦችን ለጥቃት ማጋለጥ ነው፡፡ አንድ ሰው ስራውን መስራት በማይችልበት ሁኔታ በጥላቻ ለጥቃት እንዲጋለጥ ማድረግ አደገኛ አካሄድ ነው:: ይሄን በስፋት እያየነው ነው፤ ይሄንንም መንግስት ስርአት ማስያዝ አለበት፡፡ ስድስተኛ፤ በህዝብና በመንግስት መካከል ጠንካራ ግንኙነት መፈጠር አለበት፡፡ አሁን ብዙ ጊዜ የቴሌቪዥን ውይይቶችን እንኳ ስንመለከት የመንግስትን ውክልና አናይም:: ሁሉም አንድን ወገን አጥቅቶ የሚመለስባቸው ናቸው፡፡ የመንግስት ሚና የታለ? ለሚል ሰው መልስ አይሰጡም፡፡ ስለዚህ በመንግስት በኩል የሚታየው አቅጣጫ፣ በውይይት መድረኮች ብዙም የለም:: ሚኒስትሮች፣ አመራሮች እየወጡ ማብራሪያ መስጠት፣ ጥያቄዎችን አቅጣጫ ማሳየትና ህዝቡ ሚዛናዊ መረጃ እንዲያገኝ ማድረግ አለባቸው:: አሁን እየሆነ ያለው በድንገት ከእንቅልፍ የመነሳትና የመደናበር ነገር ነው፡፡ ዜጎች በዚህ መሃል ደህንነታቸው እንዲጠበቅ ማድረግ ያስፈልጋል፡፡\n“አሁንም ኢትዮጵያን ተስፋ ቢስ ሃገር አድርጌ አልቆጥርም”\nዶ/ር አለማየሁ አረዳ\nበመጀመሪያ ይሄ ችግር ፈፅሞ ያልጠበቅሁት ነገር ነው፡፡ ለህዝብ ፍላጎትና ለውጥ መሳካት በየራሳቸው መንገድ ጥረት ሲያደርጉ የነበሩ ሰዎች ናቸው የሞቱት:: ይሄ ክስተት በእጅጉ ያሳዝናል:: ለቤተሰቦቻቸው መፅናናትን እመኛለሁ፡፡ እኔም በጣም አዝኛለሁ:: እንግዲህ የመፈንቅለ መንግስት ሙከራ ተደርጓል ነው የተባለው፡፡ በእርግጥ መፈንቅለ መንግስት ነው? ሽብርተኝነት ነው? የሚለውን ማጥራት ያስፈልጋል፡፡ በክልሉ ባለስልጣናት ላይ የተፈጸመው፣ በጦር ኃይሎች ኢታማዦር ሹም ላይ ከተፈፀመው ጥቃት ጋር ተያያዥነት ያለው ከሆነ፣ በአጠቃላይ በሀገሪቱ ላይ ቀውስ ለመፍጠር የተቃጣ ነው ማለት እንችላለን፡፡ ሁኔታው ግን ይከሰታል ተብሎ የሚጠበቅ አልነበረም፡፡ ማንኛውም ጉዳይ ወደ ጠረጴዛ ይምጣ፤ እንወያያለን በሚባልበት ሰአት መፈንቅለ መንግስት ለማድረግ መሞከር በራሱ እብደት ነው፡፡\nለአንድ አላማ፣ በአንድ አስተዳደር የሚሰሩ ሰዎች እንዴት እዚህ ደረጃ ደረሱ? ይሄ ለኔም ጥያቄ ነው፡፡ እንደሰማነው 178 ሰዎች በተጠርጣሪነት ተይዘዋል ተብሏል፡፡ ይሄ ማለት ኃይሉ በሚገባ የተደራጀ ነበር ማለት ነው፡፡ ይሄ ኃይል ሲደራጅ እንዴት አልታወቀም? በፀጥታ ክፍል ውስጥ አድመው መሪ ይዘው እዚህ ደረጃ እንዴት ደረሱ? አዴፓን በሚመሩትም ሆነ በሌሎች አመራሮች መካከል በአማራ ህዝብ ጥያቄ ጉዳይ ምንም ልዩነት የለንም ሲሉ ሰምተናቸዋል፡፡ ታዲያ ችግሩን ምን ፈጠረው? ድርጊቱ ታስቦ የተደረገ ነው፡፡ በጥንቃቄ ለማድረግ የተሞከረ ነገር ነው፡፡ ይሄ አንዴት ሊፈጠር ቻለ? መሰረታዊ ምክንያቱ ምንድን ነው? የሚለውን እንድንጠይቅ ግድ ይለናል፡፡ ያሉን መረጃዎች ብዙ ለመተንተን በቂ አይደሉም:: ነገር ግን ከምናስተውላቸው ተነስተን ለምን ይህ ችግር አጋጠመ? የሚለውን ከተመለከትን የሽግግር ጊዜውን ለመምራት ከህዝብ አደራ ተቀብያለሁ ያለው ኢህአዴግ ውስጥ ከብዙ ነገሮች አንፃር የውስጥ ልዩነት አለ፡፡ ለምሳሌ ህውሓት እና መሪዎቹ የሚሰጧቸው መግለጫዎችና ምግባሮች ስንመለከት በግንባሩ ውስጥ ጤናማ ግንኙነት የለም እንዴ? ብለን እንድንጠይቅ የሚያስገድደን ነው፡፡ በሌላ በኩል፤ የአማራ ህዝብን ከቤኒሻንጉል ጉሙዝና ከሌሎች የኢትዮጵያ አካባቢዎች መፈናቀልን፣ የቅማንት ችግርን፣ ከትግራይ ክልል ጋር ያለውን የቦታ ይገባኛል ጉዳይን፣ በአጠቃላይ አዴፓ የአማራን ህዝብ ጥቅም እያስከበረ ነው ወይስ እያስከበረ አይደለም የሚለውን በተመለከተ በአመራሩ ውስጥ ክርክር እንዳለ ይሰማል፡፡ እነዚህ ክርክሮች የፀጥታውን አካል ወደ አድማ ለውጦ፣ ክልሉን የሚመራውን ድርጅት አደጋ ላይ ጥሎት ይሆናል የሚል ግምት ነው ያለኝ:: በአጠቃላይ በኢህአዴግ ውስጥ ያለው ድርጅታዊ አለመግባባት፣ ድርጅቱ ወዴት ነው የሚሄደው? መድረሻው የት ነው? ለሚለው ጉዳይ በድርጅቱ ውስጥ ልዩነት እንዳለና እስካሁን ያልተፈታ ችግር መሆኑን ያሳየናል፡፡ ከሰሞኑ የተፈፀመው መገዳደልም ይህ ልዩነት መካረርን እየፈጠረ መሆኑን ነው የሚጠቁመው፡፡ በቀጣይ ምናልባት ከዚህ ተምረው የትግራይና የኦሮሚያ እንዲሁም የደቡብ ክልል ፓርቲዎች በውስጣቸው ያሉትን ችግሮች በውይይት ሊፈቱት ይችላሉ ብለን ተስፋ እናደርጋለን፡፡ አሁን ግን ኢህአዴግ በውስጡ ጤናማ የሆነ ድርጅት አይደለም፡፡ ይሄ ነው ለችግር እያጋለጠው ያለው፡፡\nበክልል ደረጃ መፈንቅለ መንግስት ማድረግ ማለት ትርጉሙ ምንድን ነው? ይሄ ሙከራ ቢሳካ ኖሮስ ምን ሊፈጠር ይችል ነበር?\nበአማራ ክልል የተሞከረውን ሁኔታ ካየነው፣ በመጀመሪያ ርዕሰ መስተዳደሩን የማስወገድ እርምጃ ነው የተወሰደው፡፡ ይሄ ተሳክቶ እርምጃ ወሳጆቹ የፈለጉትን ቢያገኙ ምን ሊፈጠር ይችላል የሚለው ለመገመትም አስቸጋሪ ነው፡፡ ምናልባት ሃገሪቱ በአለም ላይ ከሚከሰቱ ቀውሶች ራሷን በአንደኛው ውስጥ ልታገኘው ትችል ነበር፡፡ በሌላ በኩል፤ የእነ ጀነራል ሳዕረ መገደል እቅድ ሁለት ይመስለኛል:: እቅድ ሁለት ማለት ሙከራው በክልል ደረጃ እንደሚከሽፍ ሲያውቁ፣ በፌደራል ደረጃ ቢያንስ ጠቅላይ ኢታማዦር ሹሙን በማስወገድ አጠቃላይ ሽብር ለመፍጠር አስበው ሊሆን ይችላል፡፡ አጠቃላይ ነውጥ የመፍጠር እቅድ አካል ይመስለኛል፡፡ ዋና ኢታማዦር ሹሙን መግደል ምናልባት ሰራዊቱን በብሔር ለመከፋፈል ቀላል ይሆናል ተብሎ የታሰበ ይመስለኛል፡፡ ስለዚህ የአማራ ክልል ሙከራ ሲከሽፍባቸው፣ በሁለተኛው እቅድ አጠቃላይ ሃገሪቱን ወደ ነውጥና ግርግር በማስገባት፣ በግርግሩ የሚፈልጉትን ለማግኘት የወጠኑ ይመስላል፡፡ ማወቅ ያለብን ምናልባት እንደተባለው መፈንቅለ መንግስቱን የመሩት ጀነራል በክልል ብቻ መፈንቅለ መንግስቱን አድርገው፣ በፌደራል ደረጃ ዝም ይላሉ ብሎ ማሰብ አስቸጋሪ ነው፡፡ ለሱም የራሱ እቅድ የነበረው ሊሆን ይችላል፡፡ እንግዲህ በፌደራል ደረጃ ያቀዱት ምን ነበር? ሰውየው ይሄን ሲያደርጉ ከእነማን ጋር ነበሩ? የሚለው ሁሉ ወደፊት በዝርዝር የምንሰማው ይሆናል፡፡ ምናልባት አብሯቸው የነበረ ነገር ግን ያደፈጠና ያጎነበሰ ቡድን ሊኖርም ይችላል፡፡ አሁንስ አስተማማኝ ሁኔታ ላይ ነው ወይ ያለነው? የሚለውን መንግስት በጥልቀት ሊመረምር ይገባል፡፡\nይህ ክስተት ምናልባት መንግስትን ወደ አምባገነንነት ይቀይረው ይሆን የሚል ስጋት ያላቸው ወገኖች አሉ፡፡ እርስዎስ?\nአይመስለኝም፡፡ ያ ሁሉ የዲሞክራሲ ጅማሮ ተቀልብሶ ወደ አምባገነንነት፣ ዲሞክራሲን ወደ ማፈን ይሄዳል ለማለት ያስቸግራል፡፡ እነዚህ ሰዎችም ዋጋ የከፈሉት ለህዝብ ዲሞክራሲ ነው ካልን፣ አምባገነንነትን ምን ያመጣዋል? ነገር ግን መንግስትን ወደ ከፍተኛ ጥንቃቄና ህግን የማስከበር እንቅስቃሴ የሚገፋው ይሆናል፡፡ አሁንም የኔ ጥያቄ ግን የፌደራል ደህንነት፣ ይሄ ሲፈፀም ምን ሲሰራ ነበር? የክልሎች ጉዳይ አይመለከተውም? 178 ሰዎች ይህን ሁሉ እቅድ ሲያወጡ ምን እየሰራ ነበር? ይሄ ራሱን የቻለ ግምገማ ያስፈልገዋል፡፡ በሌላ በኩል፤ይህ አይነቱ ሙከራ የመሳካት እድሉ የመነመነ መሆኑም የታየበት አጋጣሚ ነው፡፡ መንግስት ግን ምንም የህግ እርምጃ ሳይወስድ በስብከት ብቻ ሃገር ይመራል ማለት አይደለም፡፡ መልካም ማሰብ ጥሩ ነው፤ ነገር ግን አፈንጋጮችንም መቅጣት ያስፈልጋል፡፡ ንፁሃን አገልጋዮች፤ ያውም ስለ ህዝብ እየመከሩ ባሉበት የሚረሸኑ ከሆነ፣ ይሄን ሽግግር የሚመሩ አካላት፣ እንዴት ነው እየመራን ያለነው ብለው ራሳቸውን መጠየቅ ይኖርባቸዋል፡፡\nአሁን የተፈጠረው ክስተት በመንግስት ላይ ምን ዓይነት እክል ሊፈጥር ይችላል?\nመተማመንን ይቀንሳል፡፡ ከጓዳቸው ጋር ሃሳባቸውን የሚያንሸራሽሩ ልባቸውን ቆጠብ ሊያደርጉ ይችላሉ፡፡ ስለዚህ ኢህአዴግ ከውስጡ ይሄን ጥርጣሬ የሚያጠፋ እርምጃ መውሰድ አለበት:: አንዳንዶች እንደሚያስቡት፤ አሁንም ቢሆን ኢትዮጵያን ልዩ ችግር ውስጥ የገባች ተስፋ ቢስ ሃገር አድርጌ አልቆጥራትም፡፡ አሁንም ቢሆን የተጀመረው ሂደት ይሳካል የሚል እምነት አለኝ፡፡ ጠ/ሚኒስትሩም ረጋ ብለው ድርጅቱ እኔ በምፈልገው መጠን እየሄደ ነው ወይስ ወደ ኋላ ቀርቷል የሚለውን መመርመር አለባቸው፡፡\nመንግስት ተመሳሳይ ችግሮች እንዳይፈጠሩ ምን ማድረግ ይጠበቅበታል?\nኢህአዴግ ሃገር እየመራ ከሆነ መጀመርያ አንድነቱን ያጠናክር፡፡ በፀጥታ ኃይሉና በመንግስት መካከል ያለው ተግባቦት ይፈተሽ፡፡ ኢህአዴግ ሃገሪቱን ወዴት ነው የሚወስዳት የሚለው ላይ ግልፅ ነገር ያስቀምጥ፡፡ ዶ/ር ዐቢይ በአሁኑ ሰዓት በየአካባቢው እሳት የማጥፋት ስራ እየሰሩ ነው ያሉት፡፡ የእሳቸው ሚና እንዳለ ሆኖ፣ እኛ አሁን ይሄን ጥረት የምንፈልገው ከኢህአዴግ ከራሱ ነው፡፡ በተቋም ደረጃ ነው ችግሮች እንዲፈቱ የምንፈልገው:: ህዝቡ በዚህ ጉዳይ እርግጠኛ መሆን ይሻል፡፡ ሌላው ኢህአዴግ ሽግግሩ ባይሳካለት እንኳ ህዝቡን፣ ኢትዮጵያን መጠበቅ የሚችል መከላከያ ሰራዊት ገንብተናል ወይ? መከላከያ ሰራዊቱ የኢትዮጵያን ህዝብና ኢትዮጵያን የመጠበቅ ልዩ ኃላፊነት አለበት:: የአንድ ፓርቲ ሰዎች የሚገዳደሉ ከሆነ ማን ነው ኢትዮጵያን የሚጠብቃት? የመከላከያው ሚና በዚህ በኩል ግልፅ ሆኖ መታየት አለበት፡፡ መከላከያ ሰራዊቱ በብሔር ወይም በቡድን እንደማይከፋፈል፣ ቁም ነገሩ ኢትዮጵያ እንደሆነች ደግሞ ደጋግሞ ሊያረጋግጥልን ይገባል፡፡\nትናንት ለአንድ ህዝብ ጥቅም በአንድ አዳራሽ ሲመክሩ የነበሩ ሰዎች፣ ከመካከላቸው አንዱ ተነስቶ፣ ጭፍራዎቹን ሰብስቦ፣ እነዚያኑ ጓዶቹን የሚገድል ከሆነ፣ ነገርየው የልጆች እቃ እቃ ጨዋታ ነው የሚሆነው፡፡ እነዚህ ሰዎች ጠላት አይደሉም፣ አልታጠቁም፣ ቢሮአቸው ተቀምጠው እየተወያዩ ነው የተገደሉት፤ ይሄ ቀላል ነገር አይደለም፡፡ ይሄ ዓይነቱ እኩይ ተግባር ለአንዴና ለመጨረሻ ጊዜ መገታት አለበት፡፡ ሃገራችን እንደምትኖር እርግጠኛ መሆን አለብን፡፡ ለዚህ ደግሞ በቀጣይ እንደ ህዝብ ዋስትና የሚሰጡን ተግባራት መሰራት አለባቸው፡፡\nMore in this category: « የእጓለ ገብረ ዮሐንስ ‹‹በተዋሕዶ ከበረ›› ሐሳብ ላይ የቀረበ ሒሳዊ አስተያየት\tጠ/ሚኒስትሩ በአጥፊዎች ላይ ጨከን መረር ይበሉ (ሌላ ምርጫ የለም) »


የአምላክ ኃይል ሁሉን ቻይ የሆነው ይሖዋ አምላክ ኃይሉ ታላቅ ነው | ወደ ይሖዋ ቅረብ\n‘ይሖዋ ኃይሉ ታላቅ ነው’\n1, 2. ኤልያስ በተለያዩ ጊዜያት ምን አስገራሚ ነገሮች አይቷል? ይሁን እንጂ በኮሬብ ተራራ በሚገኝ ዋሻ ውስጥ ሳለ የተመለከተው ይበልጥ አስደናቂ የሆነ ክስተት ምንድን ነው?\nኤልያስ ብዙ አስገራሚ ነገሮችን ተመልክቷል። በአንድ ፈፋ ውስጥ ተደብቆ በነበረበት ወቅት ቁራዎች በቀን ሁለት ጊዜ መግበውታል። ለረጅም ጊዜ በዘለቀው ረሃብ ወቅት በማድጋው ውስጥ የነበረው ትንሽ ዱቄትና በማሰሮው ውስጥ የነበረው ጥቂት ዘይት ለዚያን ያህል ጊዜ መበርከቱ የሚያስገርም ነበር። እንዲያውም በአንድ ወቅት ወደ ይሖዋ በመጸለይ እሳት ከሰማይ እንዲወርድ ማድረግ ችሏል። (1 ነገሥት ምዕራፍ 17, 18) ይሁንና ኤልያስ ከእነዚህ ሁሉ ይበልጥ አስገራሚ የሆነ አንድ ሌላ ነገር ተመልክቷል።\n2 በኮሬብ ተራራ በሚገኝ አንድ ዋሻ መግቢያ ላይ ተሸሽጎ ሳለ አስገራሚ ክስተቶችን ተመለከተ። በመጀመሪያ ጆሮ የሚያደነቁር ኃይለኛ ድምፅ ያለው ነፋስ ነፈሰ። ይህ ነፋስ እጅግ ኃይለኛ ከመሆኑ የተነሳ ተራሮቹ ተሰነጣጠቁ እንዲሁም ዓለቶቹ ተሰባበሩ። ከዚያም ከፍተኛ የምድር መናወጥ ሆነ። በመጨረሻም እሳት ነደደ። እሳቱ አካባቢውን ሲያቃጥለው ወላፈኑ ኤልያስንም ገርፎት ሊሆን ይችላል።—1 ነገሥት 19:8-12\n“እነሆም፣ እግዚአብሔር አለፈ”\n3. ኤልያስ ያያቸው ክስተቶች የትኛውን የአምላክ ባሕርይ የሚያንጸባርቁ ናቸው? ይህ ባሕርይ የተገለጸበት ሌላው መንገድ ምንድን ነው?\n3 ኤልያስ ያያቸው እነዚህ ክስተቶች አንድ የጋራ ባሕርይ አላቸው። ሁሉም የይሖዋን ታላቅ ኃይል የሚያንጸባርቁ ናቸው። እርግጥ ነው፣ አምላክ ይህ ባሕርይ እንዳለው ለማወቅ ተአምር ማየት ያስፈልገናል ማለት አይደለም። ፍጥረት ራሱ የይሖዋ ‘ዘላለማዊ ኃይልና አምላክነት’ መግለጫ እንደሆነ መጽሐፍ ቅዱስ ይናገራል። (ሮሜ 1:20) ኃይለኛ ነጎድጓድና የመብረቅ ብልጭታ፣ ግርማ ሞገስ የተላበሰ ፏፏቴ እንዲሁም በከዋክብት የተሞላ የተንጣለለ ሰማይ ስትመለከት አምላክ ምን ያህል ታላቅ ኃይል እንዳለው አትገነዘብም? ይሁን እንጂ ዛሬ ብዙዎች ይህን የአምላክ ኃይል አያስተውሉም። የሚያስተውሉ ቢኖሩም ደግሞ ትክክለኛ ግንዛቤ ያላቸው ጥቂቶች ናቸው። ይህን መለኮታዊ ባሕርይ በትክክል መገንዘባችን ወደ ይሖዋ እንድንቀርብ ያደርገናል። በዚህ በክፍል አንድ፣ አቻ የማይገኝለትን የይሖዋ ኃይል በጥልቀት እንመረምራለን።\nመሠረታዊ የሆነ የይሖዋ ባሕርይ\n4, 5. (ሀ) በይሖዋ ስምና ኃይል መካከል ምን ዝምድና አለ? (ለ) ይሖዋ ኃይሉን ለመግለጽ በሬን እንደ ምሳሌ አድርጎ መጠቀሙ ተስማሚ የሆነው ለምንድን ነው?\n4 ይሖዋ አቻ የማይገኝለት ኃይል አለው። ኤርምያስ 10:6 “አቤቱ፣ እንደ አንተ ያለ የለም፤ አንተ ታላቅ ነህ ስምህም በኃይል ታላቅ ነው” ይላል። ኃይል ከይሖዋ ስም ጋር ተያይዞ እንደተገለጸ ልብ በል። ይህ ስም “እንዲሆን ያደርጋል” የሚል ትርጉም እንዳለው አስታውስ። ይሖዋ የሚፈልገውን ማንኛውንም ነገር ለመፍጠር እንዲሁም መሆን የሚሻውን ሁሉ ለመሆን የሚያስችለው ምንድን ነው? ይሖዋ ፈቃዱን ለመፈጸም ያለው ችሎታ ያልተገደበ በመሆኑ ያሻውን ሁሉ ለመሆን ከሚያስችሉት ነገሮች አንዱ ኃይሉ ነው። ይህ ኃይል ከዋና ዋናዎቹ የአምላክ ባሕርያት መካከል የሚጠቀስ ነው።\n5 ይሖዋ ኃይሉ ምን ያህል ታላቅ እንደሆነ ሙሉ በሙሉ ሊገባን ስለማይችል በቀላሉ እንድንረዳው ለማድረግ ሲል ምሳሌዎችን ተጠቅሟል። ቀደም ሲል እንዳየነው ኃይሉን ለመግለጽ በሬን እንደ ምሳሌ ተጠቅሟል። (ሕዝቅኤል 1:4-10 አ.መ.ት) በሬ ግዙፍና ኃይለኛ ፍጡር ስለሆነ የይሖዋ ኃይል በበሬ መመሰሉ ተስማሚ ነው። በመጽሐፍ ቅዱስ ዘመን በጳለስጢና ምድር ይኖሩ የነበሩ ሰዎች ከበሬ ይበልጥ ጉልበት ያለው እንስሳ እምብዛም አያውቁም ነበር ለማለት ይቻላል። ይሁን እንጂ የበሬ ዝርያ የሆነ እንደ ጎሽ ያለ አስፈሪ የዱር እንስሳ ያውቁ ነበር። (ኢዮብ 39:9-12) የሮማ ንጉሠ ነገሥት ጁሊየስ ቄሳር እነዚህ እንስሶች ከዝሆን ምንም ያህል እንደማያንሱ ገልጿል። “ጉልበታቸውም ሆነ ፍጥነታቸው አስገራሚ ነው” ሲል ጽፏል። እንዲህ ያለው እንስሳ አጠገብ ብትቆም ምን ያህል ትንሽና አቅመ ቢስ ሆነህ እንደምትታይ ገምት!\n6. “ሁሉን ቻይ” ተብሎ ሊጠራ የሚገባው ይሖዋ ብቻ ነው የምንለው ለምንድን ነው?\n6 በተመሳሳይም ሰው ታላቅ ኃይል ካለው ከይሖዋ አንጻር ሲታይ ኢምንትና አቅመ ቢስ ነው። ኃያላን መንግሥታት እንኳ በይሖዋ ፊት በሚዛን ላይ እንዳለ ትቢያ ናቸው። (ኢሳይያስ 40:15) ገደብ የለሽ ኃይል ያለው ይሖዋ ብቻ በመሆኑ ከእርሱ በስተቀር “ሁሉን ቻይ” ተብሎ ሊጠራ የሚችል የለም። * (ራእይ 15:3 አ.መ.ት) ይሖዋ “በኃይሉ ብዛትና በችሎቱ ብርታት” አቻ አይገኝለትም። (ኢሳይያስ 40:26) ምንጊዜም የማይነጥፍ የኃይል ምንጭ ነው። ‘ኃይል የእሱ’ ስለሆነ ከሌላ ምንጭ ኃይል ማግኘት አያስፈልገውም። (መዝሙር 62:11) ይሁንና ይሖዋ ኃይሉን የሚገልጠው በምን አማካኝነት ነው?\nይሖዋ ኃይሉን የሚገልጠው በምን አማካኝነት ነው?\n7. የይሖዋ ቅዱስ መንፈስ ምንድን ነው? በበኩረ ጽሑፉ ላይ የገቡት ቃላትስ ምን ያመለክታሉ?\n7 ይሖዋ ቅዱስ መንፈሱን ያለ ገደብ ይሰጣል። መንፈስ ቅዱስ በሥራ ላይ የዋለ የአምላክ ኃይል ነው። መጽሐፍ ቅዱስ በዘፍጥረት 1:2 ላይ “መንፈስ” ሲል የሚጠራው ይህን ኃይል ነው። በበኩረ ጽሑፉ ላይ የሚገኙት “መንፈስ” ተብለው የተተረጎሙት የዕብራይስጥና የግሪክኛ ቃላት በሌሎች ጥቅሶች ላይ “ነፋስ” እና “እስትንፋስ” ተብለው ተተርጉመዋል። የመዝገበ ቃላት አዘጋጆች የዕብራይስጡና የግሪክኛው ቃላት በሥራ ላይ የዋለን የማይታይ ኃይል እንደሚያመለክቱ ይገልጻሉ። ነፋስን ማየት እንደማንችል ሁሉ የአምላክን መንፈስም ማየት አንችልም፤ ሆኖም የሚያከናውናቸውን ነገሮች ማየት እንችላለን።\n8. የአምላክ መንፈስ በመጽሐፍ ቅዱስ ውስጥ በምሳሌያዊ ሁኔታ ምን ተብሎ ተገልጿል? ይህ ንጽጽርስ ተስማሚ ነው የምንለው ለምንድን ነው?\n8 የአምላክ ቅዱስ መንፈስ የማያከናውነው ነገር የለም። ይሖዋ ዓላማውን ሁሉ ዳር ለማድረስ ሊጠቀምበት ይችላል። ስለሆነም መንፈስ ቅዱስ በመጽሐፍ ቅዱስ ውስጥ በምሳሌያዊ ሁኔታ የአምላክ “ጣት፣” ‘የጸና እጅ’ ወይም ‘የተዘረጋ ክንድ’ ተብሎ መጠራቱ ተስማሚ ነው። (ሉቃስ 11:20፤ ዘዳግም 5:15፤ መዝሙር 8:3) አንድ ሰው የተለያየ ጉልበት ወይም ችሎታ የሚጠይቁ በርካታ ሥራዎችን በእጁ ማከናወን እንደሚችል ሁሉ አምላክም መንፈሱን በመጠቀም የተለያዩ ነገሮችን ማከናወን ይችላል። ለምሳሌ ያህል በጣም ረቂቅ የሆነችውን አቶም ለመፍጠር ወይም ቀይ ባሕርን ለመክፈል አሊያም ደግሞ በመጀመሪያው መቶ ዘመን የነበሩት ክርስቲያኖች በልሳን እንዲናገሩ ለማድረግ ተጠቅሞበታል።\n9. ይሖዋ ከፍተኛ ሥልጣን እንዳለው የሚያሳየው ምንድን ነው?\n9 በተጨማሪም ይሖዋ የአጽናፈ ዓለሙ ሉዓላዊ ገዢ በመሆኑ ይህን ሥልጣኑን በመጠቀም ኃይሉን ይገልጣል። የምትሰጣቸውን ማንኛውንም ትእዛዝ ለመፈጸም ዝግጁ ሆነው የሚጠባበቁ በሚሊዮን የሚቆጠሩ ተገዢዎች ቢኖሩህ ምን ይሰማሃል? ይሖዋ እንዲህ ያለ ከፍተኛ ሥልጣን አለው። ትእዛዙን የሚፈጽሙ ብዙ ሰብዓዊ አገልጋዮች ያሉት ሲሆን በመጽሐፍ ቅዱስ ውስጥ በተደጋጋሚ ጊዜ ሠራዊት ተብለው ተጠርተዋል። (መዝሙር 68:11፤ 110:3 አ.መ.ት) ይሁን እንጂ ሰው ከመላእክት አንጻር ሲታይ ደካማ ፍጡር ነው። ለምሳሌ የአሦር ሠራዊት በአምላክ ሕዝብ ላይ ጥቃት በሰነዘረበት ጊዜ አንድ መልአክ በአንድ ሌሊት 185,000 ወታደሮችን ገድሏል! (2 ነገሥት 19:35) የይሖዋ መላእክት “ብርቱዎችና ኃያላን” ናቸው።—መዝሙር 103:19, 20\n10. (ሀ) ሁሉን ቻይ የሆነው ይሖዋ የሠራዊት ጌታ ተብሎ የተጠራው ለምንድን ነው? (ለ) ከይሖዋ ፍጥረታት ሁሉ ኃያል የሆነው ማን ነው?\n10 ይሖዋ የፈጠራቸው መላእክት ምን ያህል ናቸው? ነቢዩ ዳንኤል ከ100 ሚሊዮን የሚበልጡ መላእክት በሰማይ በይሖዋ ዙፋን ፊት ቆመው በራእይ ተመልክቷል፤ ሆኖም በሰማይ ያሉት መላእክት እነዚህ ብቻ እንደሆኑ የሚጠቁም ምንም ነገር የለም። (ዳንኤል 7:10) ስለዚህ በብዙ መቶ ሚሊዮን የሚቆጠሩ መላእክት ሊኖሩ ይችላሉ። ስለሆነም ይሖዋ የሠራዊት ጌታ ተብሎ ተጠርቷል። ይህ የማዕረግ ስም አምላክ በሚገባ የተደራጁትን ብዛት ያላቸው ኃያላን መላእክት በበላይነት እንደሚቆጣጠርና እንደሚያዝ ያመለክታል። ‘የፍጥረት ሁሉ በኩር’ የሆነውን የሚወደውን ልጁን በእነዚህ መላእክት ላይ አዛዥ አድርጎ ሾሞታል። (ቆላስይስ 1:15) ኢየሱስ የሱራፌል፣ የኪሩቤልና የመላእክት ሁሉ አለቃ በመሆኑ ከይሖዋ ፍጥረታት ሁሉ ይበልጥ ኃያል ነው።\n11, 12. (ሀ) የአምላክ ቃል ኃይል እንዳለው የሚያሳየው ምንድን ነው? (ለ) ኢየሱስ ስለ ይሖዋ ኃይል ምን ምስክርነት ሰጥቷል?\n11 ይሖዋ ኃይሉን የሚገልጥበት ሌላም መንገድ አለ። ዕብራውያን 4:12 ‘የአምላክ ቃል ሕያው እንደሆነና ኃይል እንዳለው’ ይገልጻል። በመጽሐፍ ቅዱስ ውስጥ ተመዝግቦ የሚገኘው የአምላክ ቃል ወይም በመንፈስ አነሳሽነት የተነገረው መልእክት አስደናቂ ኃይል እንዳለው አስተውለሃል? ሊያጠነክረን፣ እምነታችንን ሊገነባና በሕይወታችን ውስጥ ከፍተኛ ለውጥ እንድናደርግ ሊረዳን ይችላል። ሐዋርያው ጳውሎስ የእምነት ባልንጀሮቹን እጅግ ብልሹ በሆነ አኗኗር ከተጠመዱ ሰዎች እንዲርቁ ካሳሰበ በኋላ “ከእናንተም አንዳንዶቹ እንደ እነዚህ ነበራችሁ” ብሏቸዋል። (1 ቆሮንቶስ 6:9-11) አዎን፣ ‘የአምላክ ቃል’ ኃይል ያለው በመሆኑ እነዚህ ሰዎች አኗኗራቸውን እንዲለውጡ ረድቷቸዋል።\n12 የይሖዋ ኃይል እጅግ ታላቅ በመሆኑ ማንኛውንም ነገር ከማከናወን ሊያግደው የሚችል አይኖርም። ኢየሱስ ‘በእግዚአብሔር ዘንድ ሁሉ ይቻላል’ ብሏል። (ማቴዎስ 19:26) ይሖዋ ኃይሉን የሚጠቀምበት ለምን ዓላማ ነው?\nይሖዋ ኃይሉን የሚጠቀመው በዓላማ ነው\n13, 14. (ሀ) ይሖዋ ግዑዝ የኃይል ምንጭ አይደለም የምንለው ለምንድን ነው? (ለ) ይሖዋ ኃይሉን ምን ለማድረግ ይጠቀምበታል?\n13 የይሖዋ መንፈስ ከማንኛውም ቁሳዊ ኃይል እጅግ የላቀ ነው። ይሖዋ ግዑዝ የሆነ የኃይል ምንጭ አይደለም። ኃይሉን በፈለገው መንገድ መቆጣጠርና መጠቀም የሚችል አምላክ ነው። ይሁንና ኃይሉን እንዲጠቀምበት የሚያነሳሳው ምንድን ነው?\n14 ወደፊት አንድ በአንድ እንደምንመለከተው አምላክ ኃይሉን ለመፍጠር፣ ለማጥፋት፣ አገልጋዮቹን ለመጠበቅ፣ አንድን ነገር ለማደስና በአጠቃላይ ፍጹም የሆነውን ዓላማውን ሁሉ ለማስፈጸም ይጠቀምበታል። (ኢሳይያስ 46:10) አንዳንድ ጊዜ ይሖዋ ኃይሉን በመጠቀም በጣም አስፈላጊ የሆኑ ባሕርያቱንና መሥፈርቶቹን ይገልጣል። ከሁሉም በላይ ደግሞ በመሲሐዊ መንግሥቱ አማካኝነት ሉዓላዊነቱን በማረጋገጥና ስሙን በማስቀደስ ፈቃዱን ለመፈጸም ይጠቀምበታል። ይህን ዓላማ ሊያከሽፍ የሚችል ምንም ነገር የለም።\n15. ይሖዋ ከአገልጋዮቹ ጋር በተያያዘ ኃይሉን ምን ለማድረግ ይጠቀምበታል? ይህስ ኤልያስ ባጋጠመው ሁኔታ የታየው እንዴት ነው?\n15 በተጨማሪም ይሖዋ ኃይሉን እኛን በግለሰብ ደረጃ ለመርዳት ይጠቀምበታል። 2 ዜና መዋዕል 16:9 “እግዚአብሔር ልቡ በእርሱ ዘንድ ፍጹም የሆነውን ያጸና ዘንድ ዓይኖቹ በምድር ሁሉ ይመለከታሉ” ይላል። በመግቢያው ላይ የተጠቀሰው የኤልያስ ታሪክ ለዚህ ግሩም ምሳሌ ነው። ይሖዋ መለኮታዊ ኃይሉን አስፈሪ በሆነ መንገድ የገለጸለት ለምንድን ነው? ክፉዋ ንግሥት ኤልዛቤል ኤልያስን ለማስገደል ምላ ነበር። ነቢዩ ነፍሱን ለማዳን እግሬ አውጪኝ ብሎ ሸሸ። ከመፍራቱና ተስፋ ከመቁረጡ የተነሳ ልፋቱ ሁሉ ከንቱ እንደሆነና ብቻውን እንደቀረ ሆኖ ተሰማው። ይሖዋ እጅግ የተጨነቀውን ኤልያስን ለማጽናናት መለኮታዊ ኃይሉን ሕያው በሆነ መንገድ ገለጸለት። ነፋሱ፣ የምድር መናወጡና እሳቱ በአጽናፈ ዓለም ውስጥ ከሁሉ በላይ ኃያል የሆነው አምላክ እንደሚረዳው የሚያረጋግጡ ማስረጃዎች ናቸው። ኤልያስ ሁሉን ቻይ የሆነው አምላክ ከጎኑ እያለ ኤልዛቤልን የሚፈራበት ምን ምክንያት አለው?—1 ነገሥት 19:1-12 *\n16. ስለ ይሖዋ ታላቅ ኃይል ማሰላሰላችን ሊያጽናናን የሚችለው ለምንድን ነው?\n16 ምንም እንኳ ይሖዋ በዛሬው ጊዜ ተአምር የማይሠራ ቢሆንም በኤልያስ ዘመን የነበረው አምላክ አሁንም አልተለወጠም። (1 ቆሮንቶስ 13:8) ዛሬም ቢሆን ኃይሉን በመጠቀም የሚወዱትን ሰዎች ለመርዳት ዝግጁ ነው። ሊደረስበት በማይችል መንፈሳዊ ዓለም ውስጥ የሚኖር ቢሆንም ከእኛ የራቀ አይደለም። ኃይሉን ርቀት አይገድበውም። ይሖዋ “ለሚጠሩት ሁሉ ቅርብ ነው።” (መዝሙር 145:18) በአንድ ወቅት ነቢዩ ዳንኤል የይሖዋን እርዳታ እየጠየቀ ሳለ ገና ጸሎቱን ሳይጨርስ አንድ መልአክ ተገልጦለታል! (ዳንኤል 9:20-23) ይሖዋ የሚወዳቸውን ሰዎች ከመርዳትና ከማበረታታት ሊያግደው የሚችል ነገር የለም።—መዝሙር 118:6\nአምላክ ያለው ኃይል ሰዎች እንዳይቀርቡት የሚያደርግ ነው?\n17. የይሖዋ ኃይል ፍርሃት የሚያሳድርብን ከምን አንጻር ነው? ይሁን እንጂ ምን ዓይነት ፍርሃት ሊያሳድርብን አይገባም?\n17 አምላክ ያለው ኃይል እንድንፈራው ሊያደርገን ይገባል? ለዚህ ጥያቄ የምንሰጠው መልስ ይገባልም፣ አይገባምም የሚል መሆን አለበት። ልንፈራው ይገባል የምንለው ቀደም ባለው ምዕራፍ ላይ ባጭሩ እንደተመለከትነው ይህ የይሖዋ ባሕርይ ከአድናቆትና ከጥልቅ አክብሮት የመነጨ ፍርሃት ስለሚያሳድርብን ነው። መጽሐፍ ቅዱስ እንዲህ ያለው ፍርሃት “የጥበብ መጀመሪያ” እንደሆነ ይገልጻል። (መዝሙር 111:10) ልንፈራው አይገባም የምንለው ደግሞ አምላክ ያለው ኃይል በፍርሃት እንድንርድ ወይም ከእርሱ እንድንርቅ የሚያደርግ ስላልሆነ ነው።\n18. (ሀ) ብዙዎች በሥልጣን ላይ ያሉ ሰዎችን የማያምኑት ለምንድን ነው? (ለ) ይሖዋ ሥልጣኑን አላግባብ እንደማይጠቀምበት እርግጠኛ መሆን የምንችለው እንዴት ነው?\n18 በ1887 እንግሊዛዊው ታሪክ ጸሐፊ ሎርድ አክተን “ሥልጣን ያባልጋል፤ ገደብ የሌለው ሥልጣን ደግሞ የባሰ ያባልጋል” ሲሉ ጽፈው ነበር። ይህ አባባል በብዙዎች ዘንድ የማይታበል ሐቅ እንደሆነ ስለሚታመን በተደጋጋሚ ሲጠቀስ ይሰማል። ታሪክ በተደጋጋሚ እንዳረጋገጠው ፍጽምና የጎደላቸው ሰዎች ብዙውን ጊዜ ሥልጣናቸውን አላግባብ ይጠቀሙበታል። (መክብብ 4:1፤ 8:9) በዚህም ምክንያት ብዙዎች በሥልጣን ላይ ያሉ ሰዎችን ስለማያምኗቸው ይርቋቸዋል። ይሖዋ ገደብ የለሽ ሥልጣን አለው። ታዲያ ይህን ሥልጣኑን አላግባብ ይጠቀምበታል? በፍጹም! ቀደም ሲል እንዳየነው ይሖዋ ቅዱስ ስለሆነ ከሥነ ምግባር ውጭ የሆነ ድርጊት አይፈጽምም። በዚህ በተበላሸ ዓለም ውስጥ በሥልጣን ላይ ካሉ ፍጽምና የጎደላቸው ሰዎች ፈጽሞ የተለየ ነው። በሥልጣኑ አላግባብ ተጠቅሞ አያውቅም፤ ወደፊትም አይጠቀምም።\n19, 20. (ሀ) ይሖዋ ኃይሉን የሚጠቀመው ከየትኞቹ ሌሎች ባሕርያት ጋር በሚጣጣም መንገድ ነው? ይህስ በእሱ ላይ ያለንን እምነት የሚያጠነክረው እንዴት ነው? (ለ) ይሖዋ ራሱን የሚገዛ አምላክ መሆኑን በምሳሌ ማስረዳት የምትችለው እንዴት ነው? ይህስ የሚያስደስትህ ለምንድን ነው?\n19 ይሖዋ ኃይል ብቻ ሳይሆን ሌሎች ባሕርያትም እንዳሉት አስታውስ። ወደፊት ፍትሑን፣ ጥበቡንና ፍቅሩን እንመረምራለን። ይሁን እንጂ ይሖዋ እነዚህን ባሕርያቱን በተናጠል እንደሚጠቀም አድርገን ማሰብ አይኖርብንም። ከዚህ ይልቅ በቀጣዮቹ ምዕራፎች ላይ እንደምንመለከተው ይሖዋ ምንጊዜም ኃይሉን የሚጠቀመው ከፍትሑ፣ ከጥበቡና ከፍቅሩ ጋር በሚጣጣም መንገድ ነው። በተጨማሪም አምላክ አብዛኞቹ የዓለም መሪዎች የሚጎድላቸው አንድ ባሕርይ አለው። እሱም ራስን መግዛት ነው።\n20 ሲያዩት በሚያስፈራ አንድ ግዙፍ ሰው ፊት ስትቀርብ ምን እንደሚሰማህ አስብ። ይሁን እንጂ ስትቀርበውና ስታውቀው ቅን ሰው እንደሆነ ትገነዘባለህ። ሰዎችን በተለይ ደግሞ አቅም የሌላቸውን መርዳትና መንከባከብ ያስደስተዋል። ኃይሉን ሌሎችን ለመጉዳት አይጠቀምበትም። ሰዎች ስሙን አላግባብ ሲያጠፉ እንኳ ባሕርይው አይለወጥም። በቁጣ ከመገንፈል ይልቅ የተፈጠረውን ችግር በረጋ መንፈስ አልፎ ተርፎም በደግነት ለመፍታት ጥረት ያደርጋል። እኔ ብሆን ኖሮ የዚህን ሰው ያህል አካላዊ ጥንካሬ እያለኝ እንዲህ ያለ ባሕርይ አሳይ ነበርን ብለህ ራስህን መጠየቅህ አይቀርም። እንዲህ ዓይነት ባሕርይ ያለውን ሰው በሚገባ ስታውቀው ይበልጥ ወደ እሱ ለመቅረብ አትገፋፋም? ሁሉን ቻይ ወደሆነው አምላክ ወደ ይሖዋ እንድንቀርብ የሚገፋፋን ከዚህ የበለጠ ጠንካራ ምክንያት አለን። የዚህ ምዕራፍ ርዕስ የተመሠረተበት ጥቅስ ምን እንደሚል ተመልከት:- ‘እግዚአብሔር ለቁጣ የዘገየ በኃይሉም ታላቅ ነው።’ (ናሆም 1:3 አ.መ.ት) ይሖዋ ክፉ በሆኑ ሰዎችም ላይ እንኳ ሳይቀር ኃይሉን ለመጠቀም አይቸኩልም። ነገሮችን በርጋታ የሚመለከት ከመሆኑም በላይ ደግ ነው። ሊያስቆጡት የሚችሉ ሁኔታዎች በተደጋጋሚ ጊዜያት ቢያጋጥሙትም “ለቁጣ የዘገየ” መሆኑን አስመስክሯል።—መዝሙር 78:37-41\n21. ይሖዋ ሰዎች ፈቃዱን እንዲያደርጉ የማያስገድደው ለምንድን ነው? ይህ ስለ እርሱ ምን ያስተምረናል?\n21 ይሖዋ ራሱን እንደሚገዛ ያሳየበትን ሌላ ሁኔታም ተመልከት። ሁሉን ማድረግ የሚያስችል ኃይል ቢኖርህ ኖሮ አንዳንድ ጊዜ ሰዎች አንድን ነገር አንተ በፈለግኸው መንገድ ብቻ እንዲያከናውኑ ለማስገደድ ልትፈተን ትችል እንደነበር ይሰማሃል? ይሖዋ ታላቅ ኃይል ያለው አምላክ ቢሆንም ሰዎች እንዲያገለግሉት አያስገድድም። የዘላለም ሕይወት ማግኘት የምንችለው እሱን በማገልገል ብቻ ቢሆንም ይሖዋ እንድናገለግለው አያስገድደንም። ከዚህ ይልቅ ለእያንዳንዱ ሰው የመምረጥ ነፃነት ሰጥቷል። መጥፎ ምርጫ ምን መዘዝ እንደሚያስከትልና ጥሩ ምርጫ ደግሞ ምን ጥቅም እንደሚያስገኝ አስቀድሞ ያሳውቃል። ምርጫውን ግን ለእኛ ይተወዋል። (ዘዳግም 30:19, 20) ይሖዋ ተገድደን ወይም ታላቅ ኃይሉ በሚያሳድርብን ፍርሃት ተሸብረን ሳይሆን በፍቅር ተነሳስተን በፈቃደኝነት እንድናገለግለው ይፈልጋል።—2 ቆሮንቶስ 9:7\n22, 23. (ሀ) ይሖዋ ለሌሎች ሥልጣንና ኃይል መስጠት እንደሚያስደስተው የሚያሳየው ምንድን ነው? (ለ) በሚቀጥለው ምዕራፍ ላይ ስለ ምን ጉዳይ እንመረምራለን?\n22 ሁሉን ቻይ የሆነው አምላክ ታላቅ ኃይል ያለው መሆኑ እንድንፈራና እንድንንቀጠቀጥ ሊያደርገን የማይገባው ለምን እንደሆነ የሚጠቁም ተጨማሪ ምክንያት እንመልከት። ሰዎች ሥልጣንን ለሌሎች ማጋራት ያስፈራቸዋል። ይሖዋ ግን ታማኝ ለሆኑ አምላኪዎቹ ሥልጣን መስጠት ያስደስተዋል። ለምሳሌ ያህል ለልጁ ከፍተኛ ሥልጣን ሰጥቶታል። (ማቴዎስ 28:18) በተጨማሪም ይሖዋ ለአገልጋዮቹ ኃይል ይሰጣል። መጽሐፍ ቅዱስ እንዲህ በማለት ይገልጻል:- “አቤቱ፣ በሰማይና በምድር ያለው ሁሉ የአንተ ነውና ታላቅነትና ኃይል፣ ክብርም፣ ድልና ግርማ ለአንተ ነው፤ . . . ኃይልና ብርታት በእጅህ ነው፤ ታላቅ ለማድረግ፣ ለሁሉም ኃይልን ለመስጠት በእጅህ ነው።”—1 ዜና መዋዕል 29:11, 12\n23 አዎን፣ ይሖዋ ኃይል ለመስጠት ዝግጁ ነው። እንዲያውም እሱን ማገልገል ለሚፈልጉ ሁሉ ‘ታላቅ ኃይል’ ይሰጣቸዋል። (2 ቆሮንቶስ 4:7) ይሖዋ ኃይሉን በአግባቡና አሳቢነት በተሞላበት መንገድ የሚጠቀም አምላክ ነው። ታዲያ ይህ እንድትወድደውና ወደ እርሱ እንድትቀርብ አይገፋፋህም? በሚቀጥለው ምዕራፍ ላይ ይሖዋ የተለያዩ ነገሮችን ለመፍጠር ኃይሉን እንዴት እንደሚጠቀምበት እንመለከታለን።\n^ አን.6 “ሁሉን ቻይ” የሚል ፍቺ የተሰጠው የግሪክኛ ቃል በቀጥታ ሲተረጎም “በሁሉ ላይ የሚገዛ፣ የሥልጣን ሁሉ ባለቤት” ማለት ነው።\n^ አን.15 መጽሐፍ ቅዱስ ይሖዋ ‘በነፋሱ፣ በምድር መናወጡም ሆነ በእሳቱ ውስጥ እንዳልነበረ’ ይገልጻል። በአፈ ታሪክ የሚነገሩ አማልክትን የሚያመልኩ ሰዎች አምላክ በተፈጥሮ ኃይሎች ውስጥ እንዳለ አድርገው ያስባሉ። የይሖዋ አገልጋዮች ግን እንዲህ ዓይነት አመለካከት የላቸውም። እጅግ ታላቅ አምላክ በመሆኑ እሱ የፈጠራቸው ነገሮች ሊሸከሙት አይችሉም።—1 ነገሥት 8:27\n2 ዜና መዋዕል 16:7-13 የንጉሥ አሳ ምሳሌ በይሖዋ ኃይል አለመታመን ምን ያህል ጉዳት እንዳለው የሚያሳየው እንዴት ነው?\nመዝሙር 89:6-18 የይሖዋ ኃይል አምላኪዎቹ ምን እንዲሰማቸው ያደርጋል?\nኢሳይያስ 40:10-31 በዚህ ጥቅስ ላይ የይሖዋ ኃይል እንዴት ተደርጎ ተገልጿል? ኃይሉ ምን ያህል ታላቅ ነው? በግለሰብ ደረጃ ሊጠቅመን የሚችለውስ እንዴት ነው?\nራእይ 11:16-18 ይሖዋ ኃይሉን በመጠቀም ወደፊት ምን ለማድረግ ቃል ገብቷል? ይህስ ለእውነተኛ ክርስቲያኖች የሚያጽናና የሆነው ለምንድን ነው?


ወቅታዊ ትምህርት – Page 40 – በኢ/ኦ/ተ/ቤ/ክ/በሰ/ት/ቤቶች ማ/መምሪያ – ማኅበረ ቅዱሳን\nDecember 27, 2011 /in ወቅታዊ ትምህርት /by Mahibere Kidusan\nታኅሣሥ 18/2004 ዓ.ም\nነቢዩ ዳንኤል እንዲህ ብሎ የተናገረው የመላእክት አለቃ የቅዱስ ገብርኤልን አስፈሪ ግርማ በተመለከተ ጊዜ ነበር፡፡ የዚህ መልአክ ግርማ የአምላክን ግርማ ይመስላል፡፡ ይህን ለመረዳት ጌታችን መድኀኒታችን ኢየሱስ ክርስቶስ በግርማ መለኮቱ ለወንጌላዊው ዮሐንስ የተገለጠበትን መገለጥ መመልከት በቂ ነው፡፡ ወንጌላዊው ዮሐንስ በራእይ ስለተመለከተው የክርስቶስ ግርማ ሲናገር፡- “ከኋላዬም እንደ መለከት ድምፅ ያለ ታላቅ ድምፅን ሰማሁ፡፡…የሰው ልጅ የሚመስልን አየሁ፤ እርሱም እስከ እግሩ ድረስ የሚደርስ ልብስ የለበሰ ፣ ወገቡንም በወርቅ ዝናር የታጠቀ ነበር፡፡ ራሱና የራስ ጠጉሩም እንደ ነጭ የበግ ጠጉር እንደ በረዶም ነጭ ነበሩ፤ ዐይኖቹም እንደ እሳት ነበልባል ነበሩ፡፡ እግሮቹም በእሳት የነጠረና የጋለ ናስ ይመስሉ ነበር፤ ድምፁም እንደ ብዙህ ውኃ ድምፅ ነበረ፡፡”… ባየሁትም ጊዜ ከእግሩ ሥር ወደቅሁ አንደ ሞተ ሰው ሆነሁ” አለ፡፡(ራእይ.1፡2-17) በእነዚህ ሁለት ጥቅሶች ቅዱስ ገብርኤል በግርማው አምላኩን እንደሚመስል አንረዳለን፡፡ የስሙም ትርጓሜ የሚያስዳው ይህን እውነታ ነው፡፡ ገብርኤል ማለት አምላክ ወሰብእ ማለት ነውና፡፡\nቅዱሳን መላእክት በቅዱስ ሚካኤል ፊት አውራሪነት የሰው ልጆች ጠላት የሆነውን ዲያብሎስን ተዋግተው ድል ከመንሳታቸው አስቀድሞ ቅዱስ ገብርኤል እንደ አምላክ ሊመለክ የወደደውን ሳጥናኤልን በመቃወም“አይዞአችሁ ፈጣሪያችን ፈጥሮ አይጥለንምና አስክናገኘው፣ እስክናውቀው ድረስ በያለንበት እንቁም፡፡” (አክሲማሮስ ገጽ.35) በማለት መላእክት ያረጋጋ መልአክ ነው፡፡ ነቢዩ ኢሳይያስ በሰማያት የሳጥናኤል ትዕቢትና ውድቀት ምን እንደሚመስል ሲጽፍልን “አንተ በንጋት የሚወጣ አጥቢያ ኮከብ ሆይ እንዴት ከሰማይ ወደቅህ! ወደ አሕዛብ መልእክትን የላክ አንተ ሆይ እንዴት እስከ ምድር ድረስ ተቀጠቀጥህ! አንተም በልብህ፡- ወደ ሰማይ ዐርጋለሁ ዙፋኔንም ከእግዚአብሔር ከዋክብት በላይ ከፍ ከፍ አደረጋለሁ፤… በልዑልም እመሰላለሁ አልህ፡፡ ዛሬ ግን ወደ ሲኦል ትወድቃለህ፤ ወደ ምደር ጥልቅም ትወርዳለህ”(ኢሳ.14-16)በማለት ገለጠልን፡፡ ወደ ምድር የጣሉት በመላእክት አለቃ በቅዱስ ሚካኤል መሪነት እነ ቅዱስ ገብርኤል ነበሩ፡፡ ስለዚህ ቅዱስ ገብርኤል “እነሆ ከዋነኞቹ አለቆች አንዱ ሚካኤል ሊረዳኝ መጣ” እንዲሁም “ከሚካኤል በቀር ማንም የሚያጸናኝ የለም” አለ፡፡(ዳን.10፡13፣21)\nቅዱስ ገብርኤል በብሉይ ኪዳን በቅድስና ሕይወት ለተጋውና በገዢዎች ዘንድ የእግዚአብሔር ቅዱስ መንፈስ ያደረበት ሰው(ዳን.5፡11)ተብሎ ለተመሰገነው ለነቢዩ ዳንኤል ማስተዋልንና ጥበብን የሰጠ መልአክ ነበር፡፡ ለዚህ ነቢይ እግዚአብሔር አምላክ የሰው ልጆችን ከሰይጣንና ከሞት ባርነት ነጻ ሊያወጣቸው ሰው እንደሚሆንና ሰማይንና ምድርን አሳልፎ በቅዱሳን ላይ ነግሦ እንደሚኖር በምሳሌ ገልጾ ያስተማረው መልአክ ነው፡፡(ዳን.9፡21-22) አሁንም ነቢዩ ዳዊት “አቤቱ እርዳታው ከአንተ ዘንድ የሆነለት በልቡም የላይኛውን መንገድ የሚያስብ ሰው ብፁዕ ነው፡፡ በልቅሶ ሸለቆ በወሰንኸቸው ስፍራ የሕግ መምህር በረከትን ይሰጣልና፡፡”(መዝ.83፡5-6)እንዳለው በቅድስና ሕይወት በመጽናታቸው ምክንያት ቅዱስ ገብርኤል መምህር የሆናቸው ቅዱሳን ብዙዎች ናቸው፡፡ የእኛ እውቀት በሰማያት ከትመው ካሉት ቅዱሳን መላእክት እውቀት ጋር ሲነጻጸር እኛን እንደ ሕፃናት ያደርገናል፡፡ እኛ የእነርሱን እውቀት ገንዘባችን የምናደርገው በትንሣኤ ነው፡፡ ስለዚህም ቅዱስ ጳውሎስ “ዛሬ በመስታወት በድንግዝግዝ እንደምናይ ነን ያን ጊዜ ግን ፊት ለፊት እናያለን፡፡ አሁን በከፊል ኋላ ግን እንደተገለጠልኝ መጠን ሁሉን አውቃለሁ”(1ቆሮ.13፡12)ብሎ አስተማረን፡፡ ስለዚህም እውቀታችን የተሟላ እንዲሆንና ሰይጣንን ለመቃወም እንድንበቃ የቅዱሳን መላእክት የእውቀት ድጋፍ በእጅጉ ያስፈልገናል፤ ምክንያቱም ከእኛ ይልቅ ሳጥናኤልን የሚያውቁት እነርሱ ናቸውና፡፡ እንዲህም ስለሆነ ጌታችን በእውቀታቸው እኛን እንዲረዱን ለእያንዳንዳችን ጠባቂ መልአክትን ሰጠን፡፡(ማቴ.18፡10፤ሉቃ.13፡6-9)\nስለዚህም ቤተ ክርስቲያን መንጎቹዋ የእምነትን ፍሬ ከእነዚህ ብላቴኖች ተምረው እግዚአብሔርን በማምለክ እንዲጸኑና የመልአኩን የቅዱስ ገብርኤልን ተራዳኢነት እንዲረዱ በታኅሣሥ 19 ቀን ይህን ዕለት ትዘክራለች፤ በታላቅ ድምቀትም ታከብረዋለች፡፡ እንደ ቤተ ክርስቲያን አስተምህሮ እምነት በድርጊት ሊታይ የሚገባው ክርስቲያናዊ ተግባር ነው፡፡ በክርስቶስ ኢየሱስ አምናለሁ የሚል ሁሉ ካመነበት ጊዜ አንስቶ ክርስቶስን መስሎ ለመኖር ሊተጋና መስሎ ሊመላለስ ይገባዋል፡፡ በሠልስቱ ደቂቅ የታየው እምነት በአንድ ጀምበር የተገነባ እምነት ሳይሆን ከልጅነታቸው ጀምሮ በአንድ እግዚአብሔር ታምነው በቅድስና ሕይወት በመመላለስ የመጣ እምነት ነው፡፡ እነዚህ ብላቴኖች በእግዚአብሔር ዘንድ የሚያገኙትን የድል አክሊል ተስፋ አድርገዋልና አርባ ዘጠኝ ክንድ ያህል የነደደውን የእሳት እቶን አላስፈራቸውም፤ በእግዚአብሔር ላይ ያላቸው ጽኑ እምነት በእሳት ተቃጥለው ለመሞት እንኳ አስጨከናቸው፡፡ እንዲህም ሆነው በመገኘታቸው በእምነታቸው እግዚአብሔርን ደስ አሰኙት፤ ስለዚህም እግዚአብሔር ባለሟሉን ቅዱስ ገብርኤልን በመላክ ከእሳቱ እቶን ታደጋቸው፡፡ ይህ ታላቅ የሆነ እምነት ሰዶማውያን ገዢዎች በተነሡባት በአሁኑዋ ዓለም በእኛ ክርስቲያኖች ላይ ሊታይ የሚገባው እምነት ነው፡፡ እነዚህ ገዢዎች ኢኮኖሚያዊ ጡንቻቸውን ታምነው፣ ነፍሳችን በእነርሱ እጅ የተያዘች መስሎአቸው፣ በእኛ ላይ ሰይጣናዊ ሕግጋትን ሊጭኑብን ደፋ ቀና ይላሉ፡፡ ስለዚህም እኛ ክርስቲያኖች የምድሪቱ ገዢዎች እኛን ለማስፈራራት ሲሉ በእኛ ላይ ያነደዱትን እሳት በመልአኩ በቅዱስ ገብርኤል ተራዳኢነት እንደሚያጠፋልን በእግዚአብሔር ታምነን በእምነት ልንቃወማቸው ይገባናል፡፡ እግዚአብሔር አምላክ ከእነዚህ ከክፉ ሰዶማውያን ገዢዎች ጥፋት ምድራችንን ይታደጋት፤ የመልአኩ ቅዱስ ገብርኤል ምልጃና ጸሎት ይጠብቀን ለዘለዓለሙ አሜን፡፡\nhttps://eotcmk.org/a/wp-content/uploads/St.Gebrieale 1.png 290 206 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2011-12-27 17:39:512011-12-27 17:39:51በዓለ ክብሩ ለሊቀ መላእክት ቅዱስ ገብርኤል\nየሎጥ ዘመን በዚች ቅድስት ሀገርና ሕዝብ ላይ አይደገምም!!!\nDecember 10, 2011 /in ወቅታዊ ትምህርት /by Mahibere Kidusan\nዘመኑ የሎጥ ዘመን ሆኖአል፡፡ በዚያ ዘመን የተነሡ የሰዶምና የገሞራ ሕዝቦች እግዚአብሔርን እያወቁ “እናይ ዘንድ ሥራውን ያፋጥን፤ እናውቃትም ዘንድ የእስራኤል ቅዱስ ምክር ይምጣ”(ኢሳ.5፡19)በማለት እግዚአብሔርን በመገዳደር ወንዱ ከወንዱ ጋር ሴቷም ከሴቷ ጋር በመዳራታቸው ምክንያት እግዚአብሔር ተቆጥቶ ከሰማይ እሳትና ዲንን በማውረድ ፈጽሞ ያጠፋቸው ሕዝቦች ናቸው፡፡(ዘፍ.18፡16-32፤19)እነርሱን ያጠፉአቸው ዘንድ የተላኩም መላእክት የእግዚአብሔር ቁጣ በእነዚህ ላይ ምን ያህል እንደነደደ ሲገልጡ “እኛ ይህቺን ስፍራ እናጠፋታለንና ጩኸታቸውም (ተግዳሮታቸውም) በእግዚአብሔር ፊት ትልቅ ሆኖአልና፤ እናጠፋት ዘንድ እግዚአብሔር ልኮናል”(ዘፍ.19፡13) ብለዋል፡፡ በዚህ ዘመንም እንደ ምዕራባውያኑ የእግዚአብሔርን ሕልውና ሽምጥጥ አድርገው የካዱ ወገኖች በሀገራችን ውስጥ ተነሥተዋል፡፡ እነዚህ ወገኖች ይህን ጸያፍ የሆነ ድርጊታቸውን ይፈጽሙ ዘንድ በገንዘብ ፍቅር በሰከሩ ግብረ ገብ በሌላቸው ባለ ሀብቶች የሚደገፉ ናቸው ፡፡ ነገር ግን ማንም እንዳይስት ይጠንቀቅ፡፡ እነዚህ ወገኖች ለገንዘብ በማጎብደድ በዚህ ደሃ የኢትዮጵያ ሕዝብ ላይ በቡሃ ላይ ቆረቆር እንዲሉ ባሕሉና ሃይማኖቱ ፈጽሞ የማይፈቅደውን ከተፈጥሮ ሥርዐት የወጣውን ግብረ ሰዶማዊነትን ለገዛ ጥቅማቸው ሲሉ እንዲስፋፋ እየደከሙ ይገኛሉ፡፡\nየምድሪቱም ሳይንቲስቶች በእነርሱ ላይ ሠልጥኖ የሚገዛቸውን የሰይጣንን ፈቃድ ለመፈጸም ሲሉ ግብረ ሶዶማዊነትን ተፈጥሮአዊ ነው በማለት ሕዝቡን ያወናብዳሉ፤ ለእነርሱም ከለላ ይሰጣሉ፡፡ የእነዚህ የሰይጣን የግብር ልጆች ቃልን የሚሰማና የሚቀበል ወገን እግዚአብሔር “በሰው የሚታመን ሥጋ ለባሹንም ክንዱ የሚያደርግ ልቡንም ከእግዚአብሔር የሚመልስ ሰው ርጉም ይሁን”(ኤር.17፡5) እንዳለ የተረገመ ነው፡፡ ለመሆኑ ስለነዚህ ሰዎች መጽሐፍ ቅዱስ ምን ይላል?\nመጽሐፍ ቅዱስ ስለእነዚህ ደፋሮች “እውነትን በዓመፃቸው ለሚከለክሉ ሰዎች በኃጢአተኝነታቸውና በዓመፃቸው ሁሉ ላይ የእግዚአብሔር ቁጣ ከሰማይ ይገለጣልና እግዚአብሔር ስለገለጠላቸው ስለእግዚአብሔር ሊታወቅ የሚችለው በእነርሱ ዘንድ ግልጥ ነውና፡፡ የማይታየው ባሕርይ እርሱም የዘለዓለም ኃይሉ ደግሞም አምላክነቱ ከዓለም ፍጥረት ጀምሮ ከተሠሩት ታውቆ ግልጥ ሆኖ ይታያልና ስለዚህም እግዚአብሔርን እያወቁ እንደ እግዚአብሔርንነቱ መጠን ስላላከበሩትና ስላላመሰገኑት የሚያመካኙት አጡ ነገር ግን በአሳባቸው ከንቱ ሆኑ የማያስተውለውም ልባቸው ጨለመ”፡፡ (ሮሜ.1፡18-21)በማለት የመሰከረባቸው ሲሆኑ “ጥበበኞች ነን ሲሉ የደነቆሩ ሰውንና ገንዘብን ወደ ማምለክ የመጡ በግብራቸው አራዊቶችን የመሰሉ እንዲሁም በድፍረት ይህን ጸያፍ ተግባር ተለማምደው ከዚህ ክፉ ልማዳቸው መውጣት የተሳናቸው ወገኖች ናቸው፡፡ እነዚህና አጫፋሪዎቻቸው እግዚአብሔር ከመንጋው የተለዩ ይሆኑ ዘንድ በክፉ ምግባራቸው የገለጣቸውና እንደ ምርጫቸው ለማይረባ አእምሮ አሳልፎ የሰጣቸው ወገኖች ናቸው፡፡ ልዩ መለያቸውም ወንዱ ከወንዱ ጋር ሴቷም ከሴቷ ጋር መዳራታቸውና ዓመፃ ሁሉ ግፍን መመኘትንና ክፋት የሞላባቸው ሆነው መገኘታቸው ነው፡፡(ሮሜ.1፡26)\nእነዚህ ወገኖች ግብረ ሶዶማዊነት ተፈጥሮአችን ነውና ልንከለክል አይገባንም ሲሉ ይደመጣሉ፡፡ በእውን ተፈጥሮአቸው ከእኛ ተፈጥሮ የተለየ ነውን?ተፈጥሮአቸውስ ከሆነማ እንደ ሕጋዊው (ወንድና ሴት) ጋብቻ ድንበር ዘመን ባሕል ሳያግደው በሀገሩና ሕዝቡ ሁሉ ዘንድ በተፈጸመ ነበር፤ ተቃውሞም ባልገጠመው ነበር፡፡ ለአፈጻጸሙም የገንዘብ፣ የልዩ ልዩ ምክንያቶች ከለላና የሰልፍ ሆታ ባላስፈለገው ነበር፡፡ ይህ የሚያስረዳው ፍጹም ከተፈጥሮ የወጣ ክፉ ምግባር መሆኑን ነው፡፡ስለዚህም የዚህ ነውረኛ ድርጊት አቀንቃኞች ተፈጥሮአዊ አይደለምና ምክንያትንና ጥግ ፈለጉለት፡፡ ለዚህም በሰብአዊ ሕሊና የሚደረገውን ዓለማቀፋዊ ልግስናን (ዕርዳታን) እንደ መደራደሪያ (እንደማባበያ) ተጠቀሙበት፡፡ አቤት ክፋት፡፡\nእነዚህ ወገኖች ተፈጥሮአችን ከእናንተ ጋር አንድ ነው የሚሉ ከሆኑ ተፈጥሮአዊ ጠባያቸውን ጠብቀው እንደ እግዚአብሔር ፈቃድ ሊኖሩ ይገባቸው ነበር፡፡ በጥቂቶች ላይ ብቻ የሚታይ ነው ከተባለስ በሰዶምና ገሞራ ሕዝቦች ሁሉ ላይ ይህ አስነዋሪ ተግባር ስለምን ታየ? (ዘፍ.18፡20፤19፡4) ተፈጥሮአዊ ከሆነስ እንዴት እግዚአብሔር በእነርሱ ላይ ተቆጥቶ እሳትንና ዲንን አዝንቦ ፈጽሞ አጠፋቸው? የእግዚአብሔር ፈቃድ እንደ እነርሱ አሳብ ከሆነ ከመጀመሪያው ስለምን ወንድ ብቻ ወይም ሴት ብቻ አድርጎ ሰዎችን አልፈጠራቸውም? ስለምንስ ሰዎችን ወንድና ሴት አድርጎ ፈጠራቸው? ለዚህ የመከራከሪያ አሳብ የሚሰጡት አንዳች መልስ የላቸውም፡፡ ይልቁኑ ቅዱስ ጴጥሮስ “ሰው ለተሸነፈበት ለእርሱ ተገዝቶ ባሪያ ነው”(2ጴጥ.2፡19) እንዲል የእግዚአብሔርን ሕልውና በመካዳቸውና ለሰይጣን ፈቃድ በመገዛታቸው ለዚህ ነውረኛ ድርጊት ተላልፈው የተሰጡ የጥፋት ልጆች ናቸው፡፡ እነዚህ ወገኖችና አጫፋሪዎቻቸው ተፈጥሮአዊ የሆነውን ሕግ ሽረው የእግዚአብሔርን ፈቃድ ሲቃወሙ ትንሽ እንኳ እፍረት አይሰማቸውም፡፡ ይህ ነገ በራሳቸው ልጆቻቸው ላይ እንደሚፈጸም ዞር ብለው ማሰብ ተስኖአቸዋል፡፡ ነገር ግን በሕዝቡ ላይ የእግዚአብሔር ቁጣ እንዲነድ ታውረው ይህን አጸያፊና ነውረኛ ተግባርን ለማስፋፋት ሲሉ የኑሮው ውድነት ባስጨነቀው ምስኪን ሕዝብ ላይ ሌላ መከራ ሊጭኑበት ደፋ ቀና ይላሉ፡፡ ይህን ምስኪን ሕዝብ ለእነዚህ ግብረ ሰዶማውያን አካሉን እንዲገብር ሲሉ ይህን አስነዋሪ ድርጊት በመዲናችን በአዲስ አበባ ያስተዋውቃሉ፡፡ ሆዳቸው አምላካቸው የሆኑ ጥቂት ባለሀብቶችም ለእነርሱ ከለላና ጥብቃ በማድረግ ክፉ ተግባራቸውን እንዲፈጽሙ ለምቾቶቻቸው ይጠነቃቃሉ፡፡ ይህ በእውነት እጅግ አጸያፊና በዚህ ሕዝብ ታሪክ ውስጥ ፈጽሞ ያልታየና ያልተሰማ ታላቅ አዋራጅና አጸያፊ ተግባር ነው፡፡ የቤተክርስቲያናችን አስተምህሮም ይህን ድርጊት እጅግ ፈጽሞ ይቃወማል፡፡\nስለዚህም እንደነዚህ ካሉ ወገኖች ጋር በምንም ነገር የሚተባበር ክርስቲያን ቢኖር እንደ ሎጥ ሚስት በራሱ ላይ ጥፋትን የሚያመጣና ሐዋርያት ያስተማሩንን ትምህርት የሚቃወም የወንጌል ጠላት ነው፡፡ ስለዚህም ቤተክርስቲያን ካስተማረችው ትምህርት ውጪ ተፈጥሮአዊ ሕግን የሚጻረር ይህን እኩይ ተግባርን የሚፈጽም፣ የሚያበረታታ፣ የሚያስተምር ክርስቲያን ሁሉ ከክርስቶስ ኅብረት የተለየና የተወገዘ ነው፡፡ (ሮሜ.2፡26፣32፤2ቆሮ.11፡16፤ገላ.1፡9)\nአምላከ ነዳያን ይህቺን ሀገር ከእነዚህ ከጠገቡ ክፉ አውሬዎች እኩይ ተግባር ይጠብቃት፤ ከዚህ ከነውራቸው የሚጸጸቱበትን ልቡና ይመልስላቸው፡፡ የሚረዱአቸውንም ሐሳባቸውን ወደ በጎ ይመልስ ለዘለዓለም አሜን!!\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2011-12-10 14:26:212011-12-10 14:26:21የሎጥ ዘመን በዚች ቅድስት ሀገርና ሕዝብ ላይ አይደገምም!!!\nሐመረ ኖህ በቅዱስ ኤፍሬም ክፍል 4.\nቅዱስ ኤፍሬም በዚህ ቅኔያዊ ድርሰቱ ኖህ ከጥፋት ውኃ የዳነባትን መርከብ በቤተክርስቲያንና በመስቀሉ እንዲሁም በእምነት መስሎ ድንቅ በሆነ መልኩ አቅርቦት እንመለከታለን፡፡\nየኖህ ተምሳሌትነት በዘመኑ ከነበሩት ሕዝቦች ጋር ሲነጻጸር እንዴት ታላቅ ነበር፤\nንጽሕናን እንደጥሩር ከለበሰው ኖህ ጋር በፍትሕ ሚዛን ሲመዘኑ እንደማይጠቅሙ እንደማይረቡ ሆነው ተቆጠሩ፤\nፈጽሞ የማይነጻጸሩ ነበሩና በጥፋት ውኃው ሥር ዘቅጠው ቀሩ፤\nየኖህን ንጽሕና ከፍታ ለማሳየትም ኖህ በመርከብ ሆኖ ወደ ላይ ከፍ ከፍ አለ፤\nበኖህ ንጽሕና ደስ ለተሰኘህ ለአንተ ለእግዚብሔር ክብር ይሁን፤\nለገዢነትህም ምስጋና ይገባል፡፡\nኖህ ከጥፋት ውኃ በፊትና ከጥፋት ውኃው በኋላ ተምሳሌትነቱ ቀጥሎ ነበር፤\nያለፈው ዳግም እንዳይመለስ እንደታተመ፤ አዲስ የሆነ ሕይወትም እንደተሰጠን ጥላ ሆነን፤\nእርሱ ለሁለቱ ትውልዶች እንደምሳሌ ነው፤ ያለፈው እንደተቋጨ፤ መጪውም ሕይወት እንደተዘጋጀ ጥላ ነበር፤\nእርሱ አሮጌውን ትውልድ ሲቀብረው፤ ለአዲሱ ትውልድ መጋቢ ሆነ፤\nእርሱን ለዚህ ታላቅ ክብር ለመረጠው ፈጣሪ ምስጋና ይሁን፡፡\nየሁሉ ጌታ ያነፃት መርከብ ከጥፋት ውኃው በላይ ከፍ ከፍ በማለት ተነሳፈፈች፤\nከምሥራቅ ተነቀሳቅሳ ከምዕራብ አረፈች፤\nከደቡብም ተንቀሳቅሳ ሰሜንን በጉዞዋ ዳሰሰችው፤\nለምድሪቱ ትንቢትን እየተናገረች በውኃይቱ ላይ ቀዘፈች፤\nአዲሱ ትውልድ እንዴት እንደሚፈጠር እየሰበከች ሀገራትን ሁሉ እያካለለች ዞረች፤\nኖህን ከጥፋት ላዳነው ጌታ ምስጋና ይሁን፡፡\nመርከቢቱ በዙረቱዋ የእግዚአብሔር አዳኝነት ሰበከች፤\nበውኃ ላይ ቤተክርስቲያንን ሊመሠርት የመጣው በመስቀል ለተመሰለችው መርከብ መሪ ነበር፤ እርሱም ክርስቶስ ነው፤\nበዚች መርከብ የተጠለሉትን በአብ በወልድ በመንፈስ ቅዱስ ስም ከጥፋት አዳናቸው፤\nበርግቢቱ ምትክ መንፈስ ቅዱስ በእርሱዋ የከበሩትን አገለገላቸው፤\nየክርስቶስን የማዳን ሥራ አከናወነው፤\nለአዳነን ለጌታችን ለኢየሱስ ክርስቶስ ክብር ምስጋና ይሁን፡፡\nየእርሱ ምሳሌ በኦሪት ሕግ ውስጥ ነበር፤ የእርሱ ጥላ በመርከቢቱ ላይ ነበር፤\nአንዱ ለአንዱ አስረጂ ይሆናል፤ መርከቢቱ ከጥፋት ውኃ በኋላ ባዶ እንደነበረች፣ ለክርስቶስ የተመሰሉት ምሳሌዎች በእርሱ መምጣት ፍጻሜ በማግኘታቸው በአማናዊው ተተካ፤\nመርከቢቱም የእርሱ ለሆነች ቤተክርስቲያን ምሳሌነቷ እውን ሆነ፤\nአምላክ ሆይ ለእኛን ለማዳን ስትል ወደዚህ ዓለም መምጣትህ የተመሰገነ ይሁን፡፡\nሕሊናዬ በአዳኛችን የማዳኑ ኃይል ውቅያኖስ ውስጥ በመስጠምዋ በአድንቆት ተሞላች፤\nበጥፋት ውኃው ላይ በመርከቡ የተንሳፈፈ ተመስጦው ያልተወሰደበት ኖህ ብሩክ ነው፤\nጌታ ሆይ ለእኔም እምነቴ እንደ መርከብ ትሁነኝ የኃጢአትን ባሕርን ቀዝፋ ታሻግረኝ ፤\nሰነፎች ግን በአንተ ላይ በማፌዛቸው ሰምጠው ወደጥልቁ ወረዱ፤\nአንተን ለወለደህ ለባሕርይ አባትህ ምስጋና ይሁን !!\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2011-12-08 13:37:072011-12-08 13:37:07ሐመረ ኖህ በቅዱስ ኤፍሬም ክፍል 4.\nNovember 30, 2011 /in ወቅታዊ ትምህርት /by Mahibere Kidusan\nኅዳር 20/2004 ዓ.ም\nhttps://eotcmk.org/a/wp-content/uploads/3p-03.jpg 263 350 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2011-11-30 14:00:412011-11-30 14:00:41እመቤታችን ቅድስት ድንግል ማርያምና ታቦተ ጽዮን\nNovember 26, 2011 /in ወቅታዊ ትምህርት /by Mahibere Kidusan\nህዳር 17/2004 ዓ.ም\nስለ ቅዱስ እስጢፋኖስ ክፍል አንድን ለማንበብ እዚህ ይጫኑ\nአይሁድን ቀርቦ ለመረመራቸውም አሕዛብ ከሆኑት ከፋርስ ወገን እንደሆኑ እንዲሁም አንድ ሰው ከእግዚአብሔር ተአምራትን ሳይሻ ለእግዚአብሔር መከራዎቹን ሁሉ ታግሦና ተቋቁሞ የተመላለሰው እንደሆነ እግዚአብሔር ልጁ እንደሚያደርገው፣ እንዲሁም የሁሉ አባት አብርሃም እንዳደረገው የአባቶችን መቃብርና ያለንን ሁሉ በመተው ልንታዘዝ እንደሚገባንም ጠቁሞናል ፡፡\nየአብርሃም አባትና ዘመዶቹ ምንም እንኳ ረጅም ጉዞ ከአብርሃም ጋር ቢጉዋዙም ከንዓንን ይወርሱ ዘንድ የተገባቸው ካልሆኑ ልጆቹስ ላይ እንዴት ይህ እጣ ፈንታ አይደርስባቸው ይሆን? “ነገር ግን ልጅ ሳይኖረው ለእርሱ ከእርሱም በኋላ ለዘሩ ርስት አድርጎ ይሰጠው ዘንድ ተስፋ ሰጠው፡፡” አለ፡፡ በዚህ የእግዚአብሔርን ድንቅ ስጦታንና የአብርሃምን እምነት ታላቅነት እንመለከታለን፡፡ “ልጅ ሳይኖረው” የሚለው አገላለጽ የእርሱን በእምነት መታዘዝን የሚገልጥ ነው፡፡ “ለእርሱ ከእርሱም በኋላ ለዘሩ ርስት አድርጎ ይሰጠው ዘንድ”የሚለው በድርጊት ከታየው ጋር ስናነጻጽር የተቃረነ መስሎ ይታየናል፡፡ ምክንያቱም አስቀድሞ “በዚችም የእግር ጫማ ስንኳ የሚያህል ርስት አልሰጠውም” እንዲሁም ልጅም አልነበረውም ይለናልና፡፡ እነዚህ ዐረፍተ ነገሮች አብርሃም በእምነቱ ከተሰጠው ጋር የሚጣጣሙ ላይመስሉን ይችላሉ፡፡ ነገር ግን እግዚአብሔር ሊሰጥ ያሰበውን ያንኑ ነው የሚሰጠው፡፡ በዚህ ቦታ ግን ቃሉና ድርጊቱ የተቃረኑ ይመስሉናል፡፡ ነገር ግን እንደ እኛ አስተምህሮ ፈጽሞ የሚጣረሱ አይደሉም፡፡ እንደውም ፈጽመው የሚጣጣሙ እንጂ፡፡ እግዚአብሔር አምላክ በዚህ እንደምንደክም ነገር ግን እረፍታችን በላይ በሰማይ እንደሆነ አስተምሮናል፡፡ ስለዚህም ቅዱስ እስጢፋኖስ እንዲህ አለ፡፡\n“ስለምን የተስፋው ቃል እንደተፈጸመ እናስባለን ? ስለምን ነገሮችን እናምታታቸዋለን? በዚህም ምድር መከራን ተቀበላችሁን? በድህነት ለመኖር ተገደዳችሁን? አዘናችሁን? በዚህ አትጨነቁ፡፡ ስለ ክርስቶስ ስትሉ በዚህ ምድር የምትቀበሉት መከራ በሚመጣው ዓለም ዕረፍት ያሰጣችኋል፡፡ የዚህ ምድር መከራችሁ ለዘለዓለማዊ ዕረፍታችሁ ምክንያት ነው፡፡ “ይህ ሕመም” ይልና “የእግዚአብሔር ልጅ በእርሱ ይከብር ዘንድ ስለእግዚአብሔር ክብር ነው ለሞት አይደለም”ይለናልና (ዮሐ.11፡ 4) በሚመጣው ዓለም የምንቀበል ከሆነ ፍርዱ ነው፤ ነገር ግን በዚህ ምድር የምንቀበለው መከራ የምንማርበትና የምንታረምበት መከራ ነው፡፡ ፍልሚያው በዚህ ምድር ነው ኃጢአትን ደምን እስከማፍሰስ ደርሶ መዋጋት የእኛ ድርሻ ነው፡፡ ጦርነቱ በዚህ በምድር እንጂ በሰማያት አይደለም፡፡ በውጊያ ላያ ያለ ወታደር ዕረፍትን ሊሻት አይገባም፡፡ በውጊያ ሰፈር እንደንጉሥ የቅምጥልንነት ሕይወትን ሊኖር አይገባውም፣ ሀብትን ለመሰብሰብ ወይም ስለቤተሰቡ በማሰብ ሊጨነቅ አይገባውም፡፡ አንድ ወታደር ውጊያው ላይ ብቻ ሊያተኩር ይገባዋል፡፡ እርሱም በጠላቴ ላይ እንዴት ድልን ልቀዳጅ እችላለሁ የሚለው ነው፡፡ በዚህ ምድር ስንኖር ስንቃችን ይህ ይሁን፡፡ እንዲህ ከሆነ በጠላት ተሸንፈን ከሆነ ተመልሰን ድል እንነሣዋለን፡፡ እግዚአብሔር አምላክ ሁሉን የጦር ትጥቆች አስታጥቆናል፡፡ ጠላታችንን ዲያብሎስ እንዴት ድል መንሣት እንችላለን የሚለው ብቻ የእኛ ግብ ይሁን፡፡ እንዲህ የምናስብ ከሆነ ልምምዳችንም ይህ ይሆናል፡፡ የእግዚአብሔር ጸጋም ይህን እንድናከናውን የድርሻውን ይወጣል፡፡ ስለዚህም እንዴት የሚረዳንንም የእግዚአብሔር ጸጋ ማቅረብ እንደምንችል እንወቅበት፡፡ እንዲህ ከሆነ “እግዚአብሔር ከእኛ ጋር ከሆነ ማን ይቃወመናል” (ሮሜ.8፡31) አንድ ነገር ብቻ የእኛ ልምምድ ይሁን እርሱም እግዚአብሔር አምላክ የእኛ ጠላት በመሆን ፊቱን ከእኛ እንዳይመልስ ነው፡፡\nመከራን በመቀበላችን ክፉ ደረሰብን ብለን አንመረር፤ ነገር ግን ኃጠአትን በፈጸምን ወቅት መከራ እንደመጣብን እንቁጠር፡፡ ይህ ነው መራሩ መከራ፡፡ እኛ ግን በዚህም ምድር ኑሮአችንን በቅንጦት እያሳለፍን የሚመጣውን ዓለም ሕይወት ለመስበክ አንሻም፡፡ እንዳውም በሚመጣው ዓለም የምንኖረው እንዲህ ዓይነት ሕይወት እንደሆነ እናስተምራለን፡፡ ሕሊናችን እንዴት በኃጢአት እንደተጨማለቀ እስቲ ቆም ብለን እናስብ ፡፡ ይህ ከሌሎች ቅጣቶች ይልቅ አጅግ ከባዱ ቅጣት አይደለምን?\nበኃጢአት ሕይወት ለሚመላለሱ ወገኖች ምንም እንኳ የራሳቸውን ኃጢአት የማያስተውሉ፣ ስለጽድቅ መከራን ለመቀበል ለሚሰቀቁ ነገር ግን በፍርሃትና በመንቀጥቀጥ ለሚኖሩ … አንድ ጥያቄ ላንሣ፡፡ በወዲያኛው ዓለም ዕረፍትን ማግኘት ትፈልጋላችሁን? በዚህ ምድር ስለክርስቶስ ስትሉ መከራን ተቀበሉ፡፡ ይህን የመሰለ ዕረፍት ፈጽሞ አታገኙም፡፡ ሐዋርያት ስለክርስቶስ ሲሉ በተቀበሉት መከራ ደስተኞች ነበሩ፡፡ ቅዱስ ጳውሎስ ይህን አስመልክቶ “በጌታ ደስ ይበላችሁ” (ፈልጵ.4፡4) አለ፡፡ እየታሰሩ እየተገረፉ በሸንጎ ፊት እየቀረቡ እንዴት ነው ደስ ሊላቸው የቻለው? ሁሉም ደስተኞች ነበሩ ይላልና፡፡ እንዴት እንዲህ ደስ ሊላቸው ቻለ ብለህ ጠይቅ፡፡ እንዴት ደስ ላይላቸው ይችላል፡፡ ሕሊናቸው እኮ ከኃጠአት ንጹሕ ነው፡፡ ስለዚህ እጅግ ልዩ በሆነ ደስታ ውስጥ ይዋኛሉ፡፡ መከራቸው በበዛ ቁጥር እንዲሁ ደስታቸውም ከመከራቸው እጥፍ ይጨምርላቸው ነበር፡፡\nአንድ ወታደር በጦር ሜዳ ደጋግሞ ቢቆስልና ወደቤቱ በድል አድራጊነት ቢመለስ ደስታው ታላቅ አይሆንምን? በጦር ሜዳ ስለመዋሉ ቁስሉ በግልጥ አይናገርምን? ለትምክህቱስ ምስክር አይሆኑለትምን? አንተም ልክ እንደ ቅዱስ ጳውሎስ በደስታ “እኔ የኢየሱስን ማኅተም በሥጋዬ ተሸክሜአለሁ”(ገላ.6፡17) ለማለት የበቃህ እንድትሆን ዘንድ ስለክርስቶስ መከራን ለመቀበል አትሰቀቅ እንዲህ ያደረግህ ከሆነ ደስታህ እጅግ ታላቅ በክብር ያጌጠ ይሆናል፤ በአምላክም ዘንድ የታወቅህ ትሆናለህ፡፡\nለክብር የማያበቃህ መከራ የለም ስለዚህም አንድ ሰው በአንተ ላይ በጠላትነት ቢነሣብህ ክርስቶስን አስበህ ክፉ ቃል እንዳትናገር ፍራ፤ እናም የትዕቢትን አገዛዝ በጽናት ተቋቋመው፤ ቁጣንና ሴሰኝነትንም በጽናት ተቃወማቸው፡፡ እነዚህ ለአንተ እንደ ማኅተም ናቸው፡፡ እነዚህ ለአንተ እንደግርፋት ናቸው፡፡ አንድ ነገር ልጠይቃችሁ የትኛውን ነው የከፋው ግርፋት የምትሉት? ነፍስ በገሃነም እሳት የምትገረፉትን መገረፍ አይደለምን? በዚህ ምድር መከራ ብንቀበል በሥጋችን ነው፡፡ ነገር ግን በሚመጣው ነፍሳችንም ሥጋችንም ነው መከራ የሚቀበሉት፡፡\nሁሉም ክፋቶች ከነፍስ ይመነጫሉ፡፡ አንድ ሰው ቢቆጣ ቢቀና እኒህን የሚመሰሉ ክፋቶችን ቢፈጽም በነፍሱ ላይ ስቃይን እያመጣ ነው፡፡ ምንም እንኳ እነዚህ ክፋቶች ወደ ድርጊት የተመለሱ ባይሆኑም መቆጣትና ቅናት አንዲሁም እነዚህን የመሰሉ ሁሉ ኃጢአቶች ናቸው፡፡ በእርግጥም ቁጣና ቅናት ነፍስን የሚያቆስሉና የሚጎዱ መከራዎችም ናቸው፡፡ ስለዚህም ተቆጥተህ እንደሆነ በመከራው ውስጥ ራስህን እንደጣልህ ቁጠር፡፡ እንዲህ ከሆነ የማይቆጣ ሰው ራሱን መከራ ውስጥ አልጣለም ማለት ነው፡፡\nየተሰደበ ሰው መከራን በነፍሱ እየተቀበለ ነው ብለህ ታስባለህን ? አይደለም ነገር ግን ከላይ እንዳስተማርኩት ተሳዳቢው በነፍሱ መከራን እየተቀበለ ነው፡፡ ስለዚህም እነዚህ ነገሮችን መፈጸም አንድ ሰውን ኃጠአተኛ የሚሰኙት ከሆነ መከራ አለበት ማለት ነው፡፡ ስለዚህም መከራ እየተቀበለ ያለው ተሰዳቢው ሳይሆን ተሳዳቢው መሆኑን መረዳት ይቻለናል፡፡\nአንተ “እርሱን ልጄን ሞኝ ብሎ ተሳድቦአል” ልትል ትችላለህ፤ ነገር ግን አንተ ለስድቡ አጸፌታውን በመመለስ በበደል እርሱን አትምሰለው፡፡ አንድ ነገር እጠይቅሃለሁ ይህ ሰው መልካም ነገር አደረገን? አንተ እርሱ መልካም አድርጎአል አትልም፤ ስለዚህም እርሱ የፈጸመው መልካም ካልሆነ አንተ እርሱ የፈጸመውን ከማድረግ በመከልከል መልካምን አድርግ፡፡ ልጅህ በመሰደቡ ምን ያህል ቁጣ በውስጥህ እንደሚቀጣጠል እረዳለሁ፡፡ ነገር ግን አንተ “ እርሱ ልጄን የሰደበ ከሆነ እንዴት ነው ይህን ሰው እኔንም ከመሳደብ የሚመለሰው? ብለህ ትጠይቅ ይሆናል፡፡ እንዲህ ያደረገውን ሰው በትሕትና ገሥጸው፣ ምከረው ብዬ እመክርሃለሁ፡፡ ትሕትና ቁጣ አንዱ ካንዱ የሚቃረኑ ጠባያት ነው፡፡ በትሕትና ቁጣን ማብረድ ይቻልሃል፡፡\nበእኛ ላይ ክፉ ስለተፈጸመብን በምላሹ እኛም ክፉን ልንፈጽም አይገባንም ነገር ግን ስለሌሎች መዳን ስንል መልካምን ልናደርግ ይገባናል፡፡ ልጅህ በመሰደቡ ምክንያት ራስህም እንደተሰደብክ አድርገህ አትቁጠር፡፡ በእርሱ ምክንያት አንተ ልትቆጣ ትችላለህ፡፡ ነገር ግን ላትሳደብም ትችላለህ፡፡ ልጅህ በመሰደቡ ምክንያት የአንተም ክብር እንደተነካ ልትቆጥር ትችላለህ፡፡ ነገር ግን ነገሩን ስናስተውለው ልጅህ የሰደበው እንጂ የሚጎዳው ልጅ ወይም አንተ አትጎዱም ክብርህም አይዋረድም፡፡\nስለዚህም እንደ ሰይፍ የሰላውን የቁጣ ሰይፍህን ከሰገባው ውስጥ መልሰው፡፡ ነገር ግን የቁጣ ሰይፋችንን ብንመዝና ያለጊዜዋ ብንጠቀምባት በእርሱ ተይዘን እኛም እንጠፋለን፡፡ ነገር ግን ቁጣችንን በውስጣችን ይዘን ትዕግሥትን የተላበስን ከሆነ ግን ቁጣው ይከስምልናል፡፡ ክርስቶስ በእርሱ ምክንያት ወደ ቁጣ እንዳንገባ አሳስቦናል፡፡ ጌታችን ለቅዱስ ጴጥሮስ ምን እንዳለው ስማ “ሰይፍ የሚያነሣ ሁሉ በሰይፍ ይጠፋልና ሰይፍህን ወደ ስፍራው መልስ፡፡”(ማቴ.26፡52) አለ፡፡ አንተ ስለልጅህ መነቀፍ ትቆጣለህን? ስለዚህም ልጅህን ምክንያታዊ እንዲሆን አስተምረው፡፡ ስለእርሱ የደረሰብህን ሕማም ንገረው እንዲህ አድርገህ መምህር ክርስቶስን ምሰለው፡፡\nእርሱ በደቀመዛሙርቱ ላይ መከራ ያጸኑባቸውን ወገኖች “እኔ እበቀላቸዋለሁ አላለም” ነገር ግን “በእኔ እንዳደረጉት በእናንተም ላይ ይፈጽማሉና በትዕግሥት ተቀበሉ፡፡ እናንተ ከእኔ አትበልጡምና” ነበር ያላቸው፡፡ አንተም ለልጅህ አንተ ከጌታችን አትበልጥም ብለህ ልትነግረው ይገባሃል፡፡\nይህ መንፈሳዊ ፍልስፍና የአሮጊቶች ተረት ሊመስለን ይችላል ፡፡ በቃል ሰዎችን ከጥፋት ከመመለስ ይልቅ በድርጊት ሰዎችን መመለስ እጅግ ታላቅ ጥበብ አይደለምን? አሁን አንተ በመሃል ቆመሃል፡፡ መከራ ከደረሰባቸው ወገን እንጂ መከራን ከሚያደርሱት ወገን አትሁን፡፡ መከራ ከሚደርስባቸው ወገን በተግባር ካልሆንክ እነርሱ ከሚያገኙት የድል አክሊል ውጪ ትሆናለህ፡፡\nእግዚአብሔር አምላክህ ቃየንን ስለ ወንድሙ አቤል እንዴት ብሎ በትሕትና እንደጠየቀውና ቃየንም እግዚአብሔር አምላክህን እንዴት ብሎ በንቀት ቃል እንደተናገረው ተመልከት እርሱ “ወንድምህ አቤል ወዴት ነው” ሲለው ቃየን ደግሞ በምላሹ “አላውቅም እኔ የወንድሜ ጠባቂ ነኝን?” ብሎ ነበር የመለሰው፡፡ (ዘፍ.4፡9)ከዚህ መልስ በላይ እጅግ ጸያፍ የሆነ መልስ ምን አለ? ከእናንተስ መካከል እንዲህ ዓይነት ጸያፍ የሆነ መልስን ልጁ ቢመልስለት የሚታገሥ አባት ማን ነው? ከወንድሙስ ቢሰማ እርሱን እንደ ሰደበው አይቆጥርበትምን ? ጌታችን ግን እንዲሀ አላደረገም ነገር ግን በትሕትና ቃል መልሶ ”ምን አደረግህ? የወንድምህ የደሙ ድምፅ ከምድር ወደ እኔ ይጮኻል፡፡” ብሎ ጠየቀው፡፡ ነገር ግን እግዚአብሔር ከቁጣ በላይ ነው ልትል ትችላለህ፡፡ ትክክል ብለሃል ነገር ግን እንደ ችሎታህ መጠን በጸጋ አምላክ ትሆን ዘንድ ስለአንተ ሲል የእግዚአብሔር ልጅ ሰው ሆኖአል፡፡\nነገር ግን ከእናንተ መካከል አንዱ “እኔ ሰው ነኝ አንዴት አምላክ ልሆን እችላለሁ ?ብሎ ሊጠይቅ ይችላል፡፡ ደህና! ምሳሌ የሚሆኑህን ሰዎች ልጥቀስልህ ስለ ጳውሎስ ወይም ስለ ጴጥሮስ የምናገር አድርገህ አታስብ፡፡ ከእነርሱ በእጅጉ ያነሰውን ሰው እንደምሳሌ አንሥቼ ላስረዳህ ካህኑ ኤሊ የሳሙኤልን እናት ሃናን “ስካርሽ እስከመቼ ነው? የወይን ጠጅሽን ከአንቺ አርቂው፡፡” (1ሳሙ.1፡14) ብሎአት ነበር፡፡ ከዚህ የከፋ የነቀፋ ቃል ምን አለ? ነገር ግን እርሱዋ ምን ብላ መለሰች “ጌታዬ ሆይ አይደለም፣ ጌታ ሆይ እኔ ልቡዋ ያዘነባት ሴት ነኝ” ብላ መለሰችለት በእርግጥ በእርሱዋ ላይ የተሰነዘረው የነቀፋ ቃል እርሱዋ ከምትጓጓለት ጋር የሚሰተካከል አልነበረም፡፡ እርሱዋ ለእውነተኛው መንፈሳዊ ፍልስፍና እናቱ ነበረች፡፡ እቺ ሴት ጣውንት ነበረቻት ነገር ግን እርሱዋን አንድም ቀን ተናግራት አታውቅም ነበር፡፡ ነገር ግን ወደ እግዚአብሔር ተጠጋች፡፡ በፀሎቱዋ ስሙዋን እያነሣች ስለስድቡዋ እግዚአብሔር ይቀጣላት ዘንድ አለመነችውም፡፡ እቺ ሴት አጅግ ድንቅ የሆነች ሴት ነበረች፡፡ እርሰዋን ተመልክተን ወገኖቻችንን በእግዚአብሔር ፊት የምንካሰስ እንፈር፡፡ እንደ ቅናት ብርቱ የሆነ ነገር እንደሌለም አንተ ታውቃለህ ነገር ግን እርሱዋ ቅናት ድል ነስቶአት በጣውንቷ ላይ በጠላትነት አልተነሣችም ነበር፡፡\nቀራጩ በፈሪሳዊው ሰው ሲንጓጠጥ እየሰማ እርሱም በምላሹ የስድብን ቃል አልተናገረውም፡፡ እንዲህ ማድረግ አቅቶት ግን አይደለም፡፡ ነገር ግን ልክ እንደ ጥበበኛ ሰው በምስጋና በመቀበል ስለራሱ ግን “አምላክ ሆይ እኔ ኃጢአተኛውን ማረኝ እያለ ደረቱን ይደቃ ነበር፡፡” ለመነ (ሉቃ.18፡13) ሜምፊቦስቴ ምንም ክስና ውንጀላ በባሪያው ቢቀርብበትም በባሪያው ላይ ምንም ክፉ ነገር ወይም ቃል ሊናገርው አልፈቀደም ነበር፡፡ በንጉሥ ዳዊት ፊት እንኳ ሊወቅሰው አልፈቀደም፡፡ (2ሳሙ.19፡26)\nድንቅ የሆነ ፍልስፍናን ስለተላበሰችው ስለዘማዊቱዋ ሴት ደግሞ ልንገርህን? ክርስቶስ እግሮቹን በእንባዋ አርሳ በጠጉሮቹዋ ስለአበሰችው ሴት ምን ብሎ አስተማረ “እውነት እላችኋለሁ ቀራጮችና ጋለሞቶች ወደ እግዚአብሔር መንግሥት በመግባት ይቀድሙአቸዋል” (ማቴ.21፡31)ብሎ አላስተማረምን? እርሱዋ የቆመችበትን ቦታ፣ ጽናቱዋን እንዲሁም ኃጢአቱዋን እንዴት አጥባ እንዳስወገደች አታስተውልምን? በፈሪሳዊው ስምዖን እንዴት ተብላ ስትነቀፍ እንደነበር አስተውል፤ ስምዖን “ይህስ ነቢይ ቢሆን ይህች የምትዳስሰው ሴት ማን አንደሆነች እንዴትስ እንደነበረች ባወቀ ነበር፡፡”(ሉቃ.7፡39) ሲላት “ አንተስ ማነህና አንተ ከኃጢአት ንጹሕ ነህን ? ብላ መልስ አልሰጠችውም፡፡ ነገር ግን ራሱዋን በጌታዋ ፊት ይበልጥ አዋርዳ አብዝታ አለቀሰች ትኩስ የሆነው እንባዋንም በጌታዋ እግር ላይ እንዲፈስ ፈቀደች፡፡\nሴቶች፣ ቀራጮች፣ አመንዝሮች ጥምቀት ሳትሠራ በፊት እንኳ መንፈሳውያን ፈላስፎች ሆነው ከሆኑ፤ የመንፈስ ቅዱስ ጸጋዎች የተሰጣችሁ እናንተ እርስ በእርሳችሁ ከአራዊት በከፋ መልኩ እርስ በእርሳችሁ በመፋጀታችሁ፣ አንዱ አንዱን በማሳዘኑና በመምታቱ እንዴት የባሰ ፍርድ አይጠብቃችሁ ይሆን? ከቁጣ በላይ የሚከፋ፣ የሚያዋርድ፣ የሚያስፈራ፣ የሚያሳዝን፣ የሚጎዳም ምንም የለም፡፡\nይህን በውጭ ላሉ ሰዎች የምናሳየው ብቻ አይደለም፤ ነገር ግን ሚስታችን ተናገሪ ከሆነች ለእርሱዋም ይህን ትዕግሥት ልናሳያት ይገባናል፡፡ ሚስትህ ለአንተ ቁጣን ከሰውነትህ የምታስወግድባት ትምህርት ቤትህ ትሁን፡፡ ይህ እንዴት ሊሆን ይችላል? ታጋሽ ሁን ሥጋን ብቻ ለሚጠቅም ነገር ታጋሾች ለመሆን ልምምዶችንና ጽኑ የሆኑ መከራዎችን የምንቀበል ስንሆን ነገር ግን ይህን ትዕግሥት በቤታችን የማንፈጸመው ከሆነ ማን ነው የድሉን አክሊል በራሳችን ላይ ሊደፋልን የሚችለው? ሚስትህ ትሰድብሃለችን? እርሱዋን መልሰህ በመሳደብ አንተው እርሱዋን አትምሰላት፡፡ ራስን ከክብር ማሳነሥ የነፍስ ደዌ ነው፡፡ ሚስት ስትሰድብህ አንተ እርሱዋን መልሰህ መሳደብ የተገባ እንዳልሆነ ልብ በል፡፡ በተቃራኒው አንተ እርሱዋን አየተሳደብኽ እርሱዋ የታገሰች ከሆነም ከዚህ የሚበልጥ ውርደት የለም፡፡ እናም እርሷ አንተን በመስደቡዋ የማይገባና የሚያዋርድ ነገርን በመናገርህ በራስህ ላይ የባስ ፍርድን ታመጣለህን፡፡ እርሷ ስትሳደብ ብትታገሣት ግን ያንተን ጽናት ታላቅነት ማረጋገጥ ትችላለህ፡፡ እንዲህ ስል ግን ሚስቶች ተሳዳቢዎች ይሁኑ ማለቴ ግን አይደለም፡፡ እግዚአብሔር ይህን ማለትን ከእኔ ያርቅ፡፡ ነገር ግን በሰይጣን ግፊት ይህ ተፈጽሞ እንደሆነ እንዲህ አድርጉ ማለቴ ነው፡፡ የሚስትን ድክመት መሸከም የባል ድርሻ ነው፡፡\nሠራተኛህ ከአንተ ጋር ቢጋጭ በጥበብ ታገሠው፡፡ ለእርሱ ማድረግ የሚገባህን ወይም መናገር የሚገባህን አትናገር ማለቴ ግን አይደለም፡፡ ነገር ግን ከአንደበትህ በእርሱ ላይ የነቀፋ ቃል አይውጣ፡፡ ሴትን ልጅ የሚያዋርድ ንግግርን አትናገራት፡፡ አገልጋይ ሠራተኛህን በንቀት ቃል አትጥራው፡፡ እንዲህ ብታደርግ ግን እርሱን እያዋረድካት አይደለህም ራስህን እንጂ፡፡\nቁጡ ሰው ሆኖ ራስን ገዝቶ መኖር አይቻልም፡፡ ከተራራ ላይ ቁልቁል እየተምዘገዘገ እንደሚወርድ ውኃ ምንም የጠራ ቢሆን ተንደርድሮ አፈሩን ሲመታው ውኃው ደፍርሶ ከጭቃው ጋር ይቀየጥና የማይጠጣና ቆሻሻ ውኃ እንዲሆን የቁጡ ሰውም እጣ ፈንታ እንዲሁ ነው፡፡ ወዳጅህን በቁጣ ገንፍለህ ልትመታው ኮቱንም ልትቀድበት ትችላለህ፤ ነገር ግን የከፋውን ቅጣት የምትጠጣው አንተው ትሆናለህ፡፡ ያንተ ቡጢ በእርሱ ሥጋ ላይ፣ ቁጣህም በእርሱ ልብስ ላይ አርፎ ይሆናል፤ ነገር ግን በአንተ ነፍስ ላይ ቅጣቱ እንዲሁ ይሆንብሃል፡፡ ከሁለት የምትተረትራት የራስህን ነፍስ ነው፡፡ ስቃይህም በውስጥ ሰውነትህ ውስጥ ይሆናል፡፡\nአንተ የሰረገላው መሪ ከወንበሩ ላይ ፈንግለህ ጥለኸዋል፡፡ ሰረገላህም ነፍስህን ከምድር ላይ ጥሎ እየጎተታት ነው፡፡ በቁጣ ሰረገላውን የሚመራ ሰው እጣ ፈንታው ነፍሱ ተዋርዳ በመሬት ላይ መጎተት ይሆናል፡፡ ልትገሥጽ ፡ ልትመክር ሌላም ልታደርግ ብትፈልግ ሁሉን ያለቁጣ ከስሜታዊነት ወጥተህ ፈጽም፡፡ለራሱ ሐኪም እያስፈለገው ሌላውን ሊፈውስ እንዴት ይቻለዋል፡፡ ራሱን አቁስሎ ሳለ የሌላውን ቁስል ሊፈውስ የሚጥር ይህ ሰው ራሱን የሚያድነው መቼ ነው? አንድ ሐኪም ሌላውን ለማዳን በሚሄድበት ጊዜ የራሱን እጅ ያቆስላልን? አስቀድሞ የራሱን ዐይን አሳውሮ የሌላውን ዐይን ለማዳን የሚሄድ ሐኪም አለን? እንዲህ ከማድርግ እግዚአብሔር ይጠብቀን፡፡ ቢሆንም ሌላውን ከመገሠጽህና ከመምከርህ በፊት የራስህ ዐይኖች አጥርተው የሚያዩና ንጹሐን ይሁኑ፡፡\nእእምሮህን ከጭቃው ጋር አትደባልቀው እንዲህ አድርገህ እንደሆነ እንዴት ተብሎ ነው አንተን መፈወስ የሚቻለው?ቁጡና ከቁጣ ንጹሕ መሆን ልዩነታቸው በጭራሽ የሚነጻጸሩ አይደሉም፡፡ ያንተን ጌታ አስቀድመህ ከዙፋኑ ላይ ጥለህና ከጭቃው ጋር ለውሰህ ስታበቃ እንዴት ብለህ ነው ከእርሱ እርዳታን የምትሻው? ዳኞች የዳኝነት ካባቸውን ደርበው ከፍርድ ዙፋናቸው ላይ ከመቀመጥ ይልቅ በአፈር ላይ ይቀመጣሉን? አንተም ነፍስህን የዳኝነት ልብስን አልብሰሃት በተገቢው ቦታዋ ልታስቀምጣት ይገባሃል፡፡ እርሱም የማስተዋል ልብስ ነው፡፡ ነገር ግን “እንዲህ ባደርግ ሠራተኛዬ እኔን ሊፈራኝ አይችልም ትለኝ” ይሆናል፡፡ ይበልጥ ይፈራሃል፡፡ አንተ ሠራተኛህን ለምን እንዲህ እንዲህ አላደረግህ በቀጥታ ብትናገረው ባንተ ላይ ሊቆጣ ይችላል፡፡ ነገር ግን በትሕትና የተናገርኸው ከሆነ በስህተቱ ራሱን ይወቅሳል፡፡ እንዲህ በማደርግህ የመጀመሪያህ ጥቅምህ ምንድን ነው? እግዚአብሔር አንተን ያከብርሃል ከዘለዓለማዊውም በረከቶቹ ተሳታፊ ያደርግሃል፡፡ በጌታችን በመድኃኒታችን ኢየሱስ ክርስቶስ ፍቅር ለእግዚአብሔር አብና ለእግዚአብሔር መንፈስ ቅዱስ ክብር ምስጋና አገዛዝ ዛሬም ዘወትርም ለዘለዓለሙ ይሁን አሜን፡፡\nhttps://eotcmk.org/a/wp-content/uploads/kidus estifanos.jpg 1191 793 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2011-11-26 15:07:242016-07-16 17:24:25ቅዱስ እሰጢፋኖስ በቅዱስ ዮሐንስ አፈወርቅ አስተምህሮ


AxCrypt ለ Windows aes-128/256 የፋይል ኢንክሪፕሽን እና መጭመቂያ የሚያቀርብ በከፍተኛ ደህንነቱ የውሂብ ምስጠራ መተግበሪያ ነው. አንድ ቀላል በይነገጽ ያለው እና በራስ-ሰር ወደ አንድ ነጠላ ድርብ-ጠቅ ጋር ይሰራል\nአታሚ AxCrypt AB\nAxCrypt ለ Windows aes-128/256 የፋይል ኢንክሪፕሽን እና መጭመቂያ የሚያቀርብ በከፍተኛ ደህንነቱ የውሂብ ምስጠራ መተግበሪያ ነው. አንድ ቀላል በይነገጽ ያለው እና በራስ-ሰር Decrypt ክፍት ሰነዶች በአንድ ድርብ-ጠቅ ጋር ይሰራል. ምንም ውቅር ያስፈልጋል ጋር የዊንዶውስ ኤክስፕሎረር ጋር የማያስታውቅ ውህደት አለው.\nAxCrypt አስተማማኝ መንገድ, የተከማቸ ሰነዶች እና ኢ-ሜይል አባሪዎችን ጋር ድርሻ እና ስራ ላይ የሚውል ነው. የእርስዎ ሰነዶች አንድ ሰነድ ማጋራትን አገልግሎት ወይም የፋይል አገልጋይ ላይ የሚኖሩ ከሆነ, AxCrypt በጣም የተመቸ ነው እና ያለምንም እንከን ማዋሃድ የሚችል ነው, እና ማጋራት እና ሚስጥራዊነት ያለው ውሂብ ቀላል ተግባር ማከማቸት ሁለቱም ያደርጋል.\nቁልፍ ባህሪያት * ያካትታሉ:\nAes 128-ቢት ወይም 256-ቢት ምስጠራ ጋር ጠንካራ ምስጠራ.\nየደመና ማከማቻ የግንዛቤ.\nባለብዙ ቋንቋ: እንግሊዝኛ, ፈረንሳይኛ, ስዊድናዊ, ስፓኒሽኛ.\nየይለፍ ቃል አስተዳደር.\nደህንነቱ የተጠበቀ አቃፊዎች.\nከመስመር ምስጠራ / ዲክሪፕት.\nኢሜይል እና ፎረም በኩል ድጋፍ.\nAxCrypt እንደ የግል መጻጻፍ, የሥራ ስምሪት መረጃ, የሕክምና መረጃ, እና የፋይናንስ ዝርዝሮች እንደ ሰነዶች ለመጠበቅ ታላቅ መሳሪያ ነው. ይህ ውሂብ ቀላል ነው ኢንክሪፕት, የአካባቢው ዲስክ ወይም አውታረ ሰርቨር ላይ የተከማቸ ነው ቢወገድ ምንም ለውጥ የለውም. በቀላሉ ማንኛውንም ሰነድ ፋይል በቀኝ-ጠቅ እና የ አሳሽ በይነገጽ በኩል ለማመስጠር.\nበአጠቃላይ, AxCrypt ምንም ይሁን ያላቸውን ክህሎት, በማንም ላይ ሊውል የሚችል ቀጥተኛ የደህንነት መፍትሔ ነው. የ በይነገጽ, ንጹሕ ጥርት እና ቀላል ቅንጣቱ ነው, እና መተግበሪያው ራሱ ክብደቱ እና Consumes በጭንቅ ምንም የስርዓት መገልገያዎች. Password Generator አለው እና Cloud ማከማቻ ግንዛቤ ጨምሮ ሌሎች አስተማማኝ መሣሪያዎች ጋር በመሆን አንድ ፕሪሚየም አማራጭ እንደ መደበኛ ሆኖ aes 128-ቢት ምስጠራ እና aes 256 ቢት ምስጠራ ጋር, ይህ AxCrypt በዓለም አቀፍ ደረጃ ከ 20 ሚሊዮን በላይ ሰዎች ምንም አያስደንቅም ጥቅም ላይ ነው ያለው.\n* አንዳንድ ባህሪያት AxCrypt Premium ውስጥ ብቻ የሚገኙ ናቸው.\nሂደት Explorer ጊዜዋ ተግባር መሪ መተረክ ካቆመበት አንድ ክብደቱ ቀላል እና ተንቀሳቃሽ የላቀ ሂደት አስተዳደር...\nExtract files ማህደር ማንኛውም ዓይነት, አንድ ቀላል ዚፕ ፋይል, (ጥበበኛ ወይም NSIS ያሉ) አንድ...\nIcecream የፒዲኤፍ አርታዒ "ከመቼውም በበለጠ ቀላል" የፒዲኤፍ ፋይሎች ጋር ለማስተዳደር ተጠቃሚ እና ፍርግሞ...


መለያ: saas | Martech Zone\nረቡዕ, ግንቦት 4, 2022 ረቡዕ, ግንቦት 4, 2022 Douglas Karr\nየድር አፕሊኬሽን እየገነቡም ይሁኑ አንድሮይድ መተግበሪያ ወይም የአይኦኤስ መተግበሪያ ደንበኛዎችዎ ከውስጥ ቡድንዎ ጋር እንዲወያዩበት መድረክዎን ማሳደግ የደንበኛን ልምድ ለማሻሻል እና ከድርጅትዎ ጋር ያለውን ግንኙነት ለማጠናከር አስደናቂ መንገድ ነው። CometChat ገንቢዎች በማንኛውም የሞባይል ወይም የድር መተግበሪያ ላይ አስተማማኝ እና ሙሉ-ተኮር የውይይት ተሞክሮ እንዲገነቡ ያስችላቸዋል። ባህሪያቶቹ ከ1-ለ-1 የፅሁፍ ውይይት፣ የቡድን የፅሁፍ ውይይት፣ የትየባ እና የማንበብ አመልካቾች፣ ነጠላ መግቢያ (ኤስኤስኦ)፣ ድምጽ እና ቪዲዮ ያካትታሉ።\nB2B የይዘት ግብይት ስታቲስቲክስ ለ2021\nአርብ, ማርች 18, 2022 አርብ, ማርች 18, 2022 Douglas Karr\nElite Content Marketer በይዘት ማሻሻጫ ስታስቲክስ ላይ እያንዳንዱ ንግድ ሊፈጭበት የሚገባውን በሚያስደንቅ ሁኔታ ሁሉን አቀፍ መጣጥፍ አዘጋጅቷል። የይዘት ግብይትን እንደ አጠቃላይ የግብይት ስልታቸው አካል ያላካተትንበት ደንበኛ የለም። እውነታው ግን ገዢዎች በተለይም ከንግድ-ወደ-ንግድ (B2B) ገዢዎች ችግሮችን, መፍትሄዎችን እና መፍትሄዎችን በማጥናት ላይ ናቸው. እርስዎ የሚያዳብሩት የይዘት ቤተ-መጽሐፍት ለእነሱም መልስ ለመስጠት አስፈላጊ የሆኑትን ሁሉንም ዝርዝሮች ለማቅረብ ጥቅም ላይ መዋል አለበት።\nየ SaaS ኩባንያዎች Excel በደንበኛ ስኬት። እርስዎም ይችላሉ… እና እንዴት እንደሆነ እነሆ\nሰኞ, ነሐሴ 23, 2021 ሰኞ, ነሐሴ 23, 2021 አንዲ ሚኬልሰን\nሶፍትዌር ግዢ ብቻ አይደለም ፤ ግንኙነት ነው። አዳዲስ የቴክኖሎጂ ፍላጎቶችን ለማሟላት እየተሻሻለ እና እየዘመነ ሲሄድ ፣ የዘለአለም የግዢ ዑደት በሚቀጥልበት ጊዜ ግንኙነቱ በሶፍትዌር አቅራቢዎች እና በመጨረሻው ተጠቃሚ-በደንበኛው መካከል ያድጋል። የሶፍትዌር-እንደ-አገልግሎት (ሳአስ) አቅራቢዎች ከአንድ በላይ በሆነ መንገድ በዘለአለም የግዢ ዑደት ውስጥ ስለሚሳተፉ ለመትረፍ ብዙውን ጊዜ በደንበኞች አገልግሎት ውስጥ ይበልጣሉ። ጥሩ የደንበኛ አገልግሎት የደንበኛ እርካታን ለማረጋገጥ ይረዳል ፣ በማህበራዊ ሚዲያ እና በቃል ማጣቀሻዎች በኩል እድገትን ያበረታታል እንዲሁም ይሰጣል\nኢሜሎችዎን ለመላክ የተሻለው ጊዜ ምንድነው (በኢንዱስትሪ)?\nሰኞ, ታኅሣሥ 7, 2020 ማክሰኞ, ታኅሣሥ 15, 2020 Douglas Karr\nየኢሜል መላኪያ ጊዜ ንግድዎ ለደንበኝነት ተመዝጋቢዎች በሚልክላቸው የቡድን ኢሜል ዘመቻዎች ክፍት እና ጠቅታ-መጠኖች ላይ ከፍተኛ ተጽዕኖ ሊኖረው ይችላል ፡፡ በሚሊዮኖች የሚቆጠሩ ኢሜሎችን ከላኩ ፣ የጊዜ ማመቻቸት መላክን ወደ በመቶ ሺዎች የሚቆጠር ዶላር በቀላሉ ሊተረጎም በሚችል በሁለት ፐርሰንት ይቀይረዋል ፡፡ የኢሜል አገልግሎት አቅራቢ መድረኮች የኢሜል መላኪያ ጊዜዎችን በመቆጣጠር እና በማሻሻል ችሎታቸው እጅግ የተራቀቁ ናቸው ፡፡ ዘመናዊ ስርዓቶች


የእምነታችን ጥጉ ሰማይ ነው፤ አምላካችን ከሁሉ ከፍ ያለ ነውና!\nPublished: Wednesday, 29 April 2020 06:26\nየእግዚአብሔር ሀሳብ ከሀሳባችን፣ ፈቃዱ ከፈቃዳችን ሰማይ ከምድር እንዲርቅ እንዲሁ ነው /ኢሳ 55:8-9/። ይህን ካሰብን በኋላ ለምኖቻችን ሲረዝሙብንና እየሆኑ ያሉ ሁኔታዎች ባይገቡንም እንኳ የእሱ ባህርይ የማይለወጥ መሆኑ ያሳርፈናል፣ ስለዚህም ከባድ በሚመስሉ ሁኔታዎች መካከል ብንገኝም እንኳ እሱን ማፍቀራችንና ማመናችን ይቀጥላል። ስለዚህም ከቅ. ጳውሎስ ጋር "እግዚአብሔርንም ለሚወዱት እንደ አሳቡም ለተጠሩት ነገር ሁሉ ለበጎ እንዲደረግ እናውቃለን።" (ወደ ሮሜ ሰዎች 8:28) እንላለን።\nፍቅር አይቆምም፣ አይገታም። የሆነ እንቅፋት ቢያጋጥመው እንኳ አይመለስም አልፎ ይሄዳል ተግባሩን ይከውናል። የፍቅር ምንጩ አምላክ ነው፣ ነገሮችን ካለመኖር ወደ መኖር ያመጣ እሱ ነውና ከእሱ የሚወርደው ፍቅር ግቡ መልካም ነው፣ "ዝናብና በረዶ ከሰማይ እንደሚወርድ፥ ምድርን እንደሚያረካት፥ ታበቅልና ታፈራም ዘንድ እንደሚያደርጋት፥ ዘርንም ለሚዘራ እንጀራንም ለሚበላ እንደሚሰጥ እንጂ ወደ ሰማይ እንደማይመለስ፥ ከአፌ የሚወጣ ቃሌ እንዲሁ ይሆናል፤ የምሻውን ያደርጋል የላክሁትንም ይፈጽማል እንጂ ወደ እኔ በከንቱ አይመለስም።" (ትንቢተ ኢሳይያስ ምዕራፍ 55:10-11)። በጎ አድራጎት፣ ፍቅር፣ መልካምነት መንገድ ላይ አይቆሙም፣ ሙከራም አይደሉም፣ መድረሻ አድራሻ አላቸው። የተሰፈረ፣ የተተመነ ፍቅር የለም፣ በሌላ አባባል የተላከ እንጂ የተለካ ፍቅር የለም። ቅዱስ በርናርዶስ ፍቅር መገለጫው ገደብ የለሽነቱ ነው ይላል።\nስለዚህ እግዚአብሔር ለእኛ የተገደቡ በሚመስሉ ነገሮች ሁሉ ያፈቅረናል፣ ለፍቅርም ይጠራናል።\nእምነትም እንዲሁ ነው፣ ገደብን አያውቅም። በነገሮች ሁሉ ፊት ይሻገራል፣ የእምነት ሰው አምላኩ ግዙፍ ነውና እዚችጋ አይገደብም፣ አርቆ ያያል። በትንቢተ ዳንኤል ላይ ይህ እውነት ደምቆ ይታያል። /3:1-27 ሙሉውን ማንበብ ይቻላል/ የናቡከደነፆር ሀውልት፣ ዛቻና የእሳት ነበለባል ርዝመት ከእምነታቸው እንዳይበልጥ ያውቃሉና ንጉሡ ናቡከደናጾር ላሠራው ትልቅ ሃውልት ይሰግዱ ዘንደ በአውራጃው ያሉ ሰዎች ታውጆላቸው ሳለ በእምነት እምቢ ያሉ ሦስት ወጣቶች ተገኙ፤ መልሳቸውም የእምነታቸውን ጥልቀት የሚያሳይ ነው፤ እሳቱ በፊታቸው ከፍ ብሎ ቢንቦገቦግም የሚከተለውን መልስ ሰጡ፡\n"ሲድራቅና ሚሳቅ አብደናጎም መለሱ ንጉሡንም። ናቡከደነፆር ሆይ፥ በዚህ ነገር እንመልስልህ ዘንድ አስፈላጊያችን አይደለም። የምናመልከው አምላካችን ከሚነድደው ከእሳቱ እቶን ያድነን ዘንድ ይችላል፤ ከእጅህም ያድነናል፥ ንጉሥ ሆይ!" አሉት /ቁ.16 እና 17/።\nበርግጥም የሚያመልኩተ የሰማዩን አምላክ ነውና የእምነታቸው ጥጉ ሰማይ ነው። አንገደብም እምቢ አሉ፣ እርምህን አውጣ፣ ቁርጥህን እወቅ የሚለት ይመስል ሁሉ "ነገር ግን፥ ንጉሥ ሆይ፥ እርሱ ባያድነን፥ አማልክትህን እንዳናመልክ ላቆምኸውም ለወርቁ ምስል እንዳንሰግድለት እወቅ አሉት።" (ትንቢተ ዳንኤል 3:18) በማንኛውም ጊዜና ሁኔታ ውስጥ ቢሆን፣ የእምነት አቅማችንና የመኖር አቅላችን በዚህም በዚያም ሲፈተን፣ ለምን ብለን መልሳችን ራሱ ግን ለምን ቢሆንም እንኳ፣ አዎን ሌላ አምላክ የለንም፤ የእኛም አምላክ ይኸው ነው! ነገሮችን ሁሉ ተሻግረን እናምነዋለን፣ እናፈቅረዋለን! እንመሰክርለታለን!


የድመት ጺም ያለው ጥቅም | ንድፍ አውጪ አለው?\nአንብብ በ ሂሊጋይኖን ሂንዲ ሃንጋሪያኛ ሉቫሌ ሊቱዋንያኛ ሊንጋላ ላትቪያኛ መቄዶንያኛ ማላያላም ማላጋሲ ማልታኛ ማራቲ ምያንማርኛ ሩሲያኛ ሮማንያኛ ሰርቢያኛ ሰርቢያኛ (በላቲን ፊደላት) ሲሎዚ ሲቤምባ ሲንሃላ ሴሴቶ (ሌሶቶ) ሴብዋኖ ሴጽዋና ሴፔዲ ስሎቫክኛ ስሎቬንያኛ ስዊድንኛ ስዋሂሊ ስዋሂሊ (ኮንጎ) ስፓንኛ ሾና ቆሳ ቡልጋሪያኛ ቤንጋሊ ቬትናምኛ ቱርክኛ ታሂቲኛ ታሚል ታይ ታጋሎግ ቴሉጉ ትግርኛ ቶክ ፒሲን ቺቶንጋ ቺቼዋ ቻይንኛ ማንዳሪን (ቀለል ያለ) ቻይንኛ ማንዳሪን (የጥንቱ) ቼክ ችዊ ኔፓልኛ ኖርዌይኛ አልባኒያኛ አማርኛ አረብኛ አርመንኛ አዘርባጃኒ አዘርባጃኒ (ሲሪሊክ) አይስላንድኛ አፍሪካንስ ኡርዱ ኢሎኮ ኢስቶኒያኛ ኢንዶኔዥያኛ ኢግቦ ኤዌ ኤፊክ እንግሊዝኛ ኪሩንዲ ኪርጊዝ ኪንያርዋንዳ ኪካኦንዴ ካነዳ ክሮሽያኛ ኮርያኛ ዋራይ-ዋራይ ዕብራይስጥ ዙሉ ዩክሬንኛ ዮሩባ ደች ዴኒሽ ጀርመንኛ ጃፓንኛ ጆርጂያኛ ጉጃራቲ ግሪክኛ ጣሊያንኛ ጾንጋ ፈረንሳይኛ ፊኒሽ ፑንጃቢ ፓንጋሲናን ፖሊሽ ፖርቱጋልኛ\nየድመት ጺም ያለው ጥቅም\nድመቶች አብዛኛውን ጊዜ በጨለማ ንቁ ናቸው። ከጨለመ በኋላ በአቅራቢያቸው ያሉ ነገሮችን ለይተው ለማወቅና አድነው የሚበሉትን እንስሳ ለመያዝ የሚረዷቸው ጺሞቻቸው እንደሆኑ ከሁኔታው መረዳት ይቻላል።\nእስቲ የሚከተለውን አስብ፦ የድመት ጺሞች የሚበቅሉት ብዙ የነርቭ ጫፎች ባሏቸው ሕብረ ሕዋሳት ላይ ነው። እነዚህ ነርቮች በአየሩ ላይ የሚፈጠረው በጣም ትንሽ እንቅስቃሴ እንኳ ይሰማቸዋል። በዚህም የተነሳ ድመቶች በአቅራቢያቸው ያሉ ነገሮችን ባያዩአቸውም እንኳ መኖራቸውን ማወቅ ይችላሉ፤ ይህ ደግሞ በጨለማ እንደሚጠቅማቸው ግልጽ ነው።\nየድመት ጺሞች ትንሹም እንቅስቃሴ ቶሎ የሚሰማቸው መሆኑ አንድ ነገር ወይም አድነው የሚበሉት አንድ እንስሳ ያለበትን ቦታና የሚያደርገውን እንቅስቃሴ ለይተው እንዲያውቁ ያስችላቸዋል። በተጨማሪም ድመቶች በአንድ ክፍተት በኩል ለማለፍ ሲሞክሩ ጺሞቻቸው የክፍተቱን ስፋት ለመለካት ይረዷቸዋል። ኢንሳይክሎፒዲያ ብሪታኒካ እንደገለጸው ከሆነ “የድመት ጺም ያለውን ጥቅም በተመለከተ ማወቅ የተቻለው ከፊሉን ብቻ ነው፤ ይሁን እንጂ ድመቱ ጺሙ ከተቆረጠበት ለጊዜውም ቢሆን እክል እንደሚገጥመው ታውቋል።”\nየሳይንስ ሊቃውንት፣ የድመት ጺሞችን ንድፍ በመኮረጅ በእንቅፋቶች መሃል እየተሹለከለኩ ለመሄድ የሚያስችሉ ጠቋሚ መሣሪያዎች ያሏቸው ሮቦቶች ለመሥራት ጥረት እያደረጉ ነው። ኢዊስከርስ ተብለው የተጠሩት እነዚህ ጠቋሚ መሣሪያዎች “ለተራቀቀ የሮቦት ቴክኖሎጂ፣ የተለያዩ መሣሪያዎችን ለአጠቃቀም ምቹ ለማድረግ እንዲሁም በባዮሎጂ መስክ የተለያየ አገልግሎት” እንደሚኖራቸው በካሊፎርኒያ የሚገኘው የበርክሊ ዩኒቨርሲቲ የሳይንስ ሊቅ የሆኑት አሊ ጃቪ ተናግረዋል።\nታዲያ ምን ይመስልሃል? በድመት ጺም ላይ የሚታየው ንድፍ በዝግመተ ለውጥ የተገኘ ነው? ወይስ ንድፍ አውጪ አለው?